މާބަނޑުދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން... ރޭގަނޑު ކަސްރަތު ކުރުމުން ނިދިނައުން | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑުދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން... ރޭގަނޑު ކަސްރަތު ކުރުމުން ނިދިނައުން\nމާބަނޑު ދުވަސްވަރު ގަވައިދުން ކަސްރަތު ކުރުމަކީ ޖިސްމާނީގޮތުންނާއި ނަފުސާނީ ގޮތުން މީހާގެ ސިއްހަތު ރަނގަޅުކޮށް ދުޅަހެޔޮ ކުރުވާ ކަމެކެވެ. އަދި މިއީ އަރާމުގައި ނިދުމަށްވެސް އެހީތެރިވެދޭ ކަމެކެވެ. ނަމަވެސް އެއީ ރަނަގަޅު ގޮތުގައި ރަނގަޅު ވަގުތުތަކުގައި ކަސްރަތު ކުރާނަމައެވެ.\nނިދާގަޑިއާއި މާގާތްކޮށް ކަސްރަތުކުރުމަކީ މީހާ ވަރުބަލި ކުރުވާކަމެކެވެ. އަދި ބައެއްފަހަރު ނިދިން މަހުރޫމު ކުރުމަށް ދިމާވާ ސަބަބެއްވެސްމެއެވެ. ތަޖުރިބާކާރުން ބުނާގޮތުގައި ނިދާގަޑިއާއި މާގާތްކޮށް ކަސްރަތު ކުރުމަކީ މީހާގެ ޠަބީޢީ ނިންޖަށް ބުރޫއަރުވާ ކަމެކެވެ. ބައެއްފަހަރު ނިދި ނައުމުގެ ސަބަބުންނެވެ. އަދި ބައެއްފަހަރު މާގަދަޔަށް ނިދިއައިސް ފުންކޮށް ނިދުމުގެސަބަބުންނެވެ.\nނިދާގަޑިއާއި މާގާތްކޮށް ކަސްރަތު ނުކުރާށެވެ. ކަސްރަތު ކުރާއިރު ހެދުނާއި މެންދުރުފަހު ނުވަތަ އަސުރު ފަހުން މާބޮޑަށް ހަވީރު ނުވަނީސް ކަސްރަތު ކުރާށެވެ. އެންމެ މަދުވެގެން ނިދަން އޮށޯވުމުގެ4ގަޑިއިރު ކުރިން ކަސްރަތު ކުރުން ހުއްޓާލާންވާނެއެވެ. ކަސްރަތު ކުރުމާއި ބެހޭގޮތުން އިތުރު މައުލޫމާތު ހޯދުމަށް މާބަނޑުދުވަސްވަރު ދުޅަހެޔޮކޮށް ހުރުމަށްޓަކައި ކުރެވިދާނެ ކަސްރަތުތައް ކިޔާށެވެ.


Minivan dhuvahuge rasmee bahdhalu kurevvun bavvaifi\nމިނިވަން ދުވަހުގެ ރަސްމީ ބައްދަލު ކުރެއްވުން ބާއްވައިފި\nރައީސްގެ ދެކަނބަލުން މިރޭ ބޭއްވި މިނިވަން ދުވަހުގެ ރަސްމީ ބައްދަލު ކުރެއްވުމުގެ ތެރެއިން - އަހުމަދު ޝުރާއު | އަވަސް\nމިނިވަން ދުވަހުގެ މުނާސަބަތުގައި، ރައީސް އިބްރާހިމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަޒުނާ އަހުމަދު ބާއްވަވާ ރަސްމީ ބައްދަލުކުރެއްވުން މިރޭ ދަރުބާރުގޭގައި ބާއްވަވައިފި އެވެ. މިރޭ އެ ދެކަނބަލުންގެ މިފަދަ ފުރަތަމަ ރަސްމީ ބައްދަލުވުމެވެ.\nމި ހަފްލާއަށް ވަޑައިގެންނެވި ބޭފުޅުންނާ ރައީސްގެ ދެކަނބަލުން ބައްދަލުކުރައްވައި، މިނިވަންދުވަހުގެ ތަހުނިޔާ ވިދާޅުވިއެވެ. މި އަހަރުގެ ހަފުލާއަށް ގިނަ އަދަދެއްގެ ބޭފުޅުންނަށް ރައީސް ދައުވަތު އެރުވި އެވެ.\nއޭގެ ތެރޭގައި ކުރިން ރައީސްކަން ކުރައްވާފައިވާ ބޭފުޅުންނާއި މިނިސްޓަރުކަން ކަމާއި މަޖިލިސް މެންބަރުކަން ކުރައްވާފައިވާ ބޭފުޅުންނާއި ދައުލަތަށް ގިނަ ދުވަހު ހިދުމަތް ކުރެއްވި ބޭފުޅުންނާއި ދައުލަތުން އިއްޒަތް އަރުވާ ބޭފުޅުން ހިމެނެ އެވެ.\nމިހާރުގެ ސަރުކާރުގެ އިސް ބޭފުޅުންނާއި މިނިވަން މުއައްސަސާތަކުގެ ވެރިންނާއި މަޖިލިސް މެންބަރުންނާއި ކުންފުނިތަކުގެ ވެރިންނާއި ފަނޑިޔާރުންނާއި އޮފީސްތަކުގެ އިސް މަގާމުތަކުގައި ތިއްބެވި ބޭފުޅުންނާއި ސިޔާސީ މަގާމުތަކުގައި ތިއްބެވި ބޭފުޅުންނަށް ވެސް ދައުވަތު އެރުވި އެވެ. ބައެއް ސްކޫލް ކުދިންނަށް ވެސް މި އަހަރުގެ ހަފުލާއަށް ދައުވަތު ދިނެވެ.\nމި އަހަރުގެ ހަފުލާއަށް އެކި ދާއިރާތަކުން ފާހަގަކޮށްލެވޭ ޒުވާނުންނަށް ވެސް ދައުވަތު އެރުވި އެވެ. މިރޭގެ ހަފުލާއަށް ވަޑައިގެންނެވި ހުރިހާ ބޭފުޅުންނާހެން ރައީސްގެ ދެކަނބަލުން ބައްދަލު ކުރައްވައި ފޮޓޯ ނަންގަވައި ހެއްދެވި އެވެ.


1 dhuvahun covid-19 jehunu meehunge aa record eh\nމިދިއަ މަހު އިންޑިއާގައި ދެ މިލިއަނެއްހާ މީހުނަށް ބަލި ޖެހިފައިވާއިރު، އިންޑިއާ މިހާރު ވަނީ އެއް ގައުމަކުން އެންމެ ގިނައިން ބަލި ޖެހުނު މީހުންގެ ލިސްޓުގެ ދެވަނަ އަށް އަރައިފަ އެވެ. -- ފޮޓޯ: ހިންދުސްތާން ޓައިމްސް\nބްރަސަލްސް (ސެޕްޓެމްބަރު 14) - ފާއިތުވި 24 ގަޑިއިރުގެ ތެރޭގައި މުޅި ދުނިޔެއިން ކޮވިޑް-19 ޖެހިގެން ރެކޯޑު އަދަދަކަށް ރިޕޯޓުކޮށްފައިވާކަމަށް ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯ އިން ބުނެފި އެވެ.\nއެގޮތުން، ފާއިތުވި 24 ގަޑިއިރުގެ ތެރޭގައި ޖުމްލަ 307,930 ކޭހެއް ރިޕޯޓުކޮށްފައިވާއިރު، އެ ވަގުތުގެ ތެރޭގައި 5،500 އަށް ވުރެ ގިނަ މަރާއެކު، ކޮވިޑުގެ ޝިކާރައަކަށްވި މީހުންގެ ޖުމްލަ އަދަދު މިހާރު ވަނީ 917,417 އަށް އަރައިފަ އެވެ.\nއެ ޖަމިއްޔާ އިން ބުނި ގޮތުގައި އެންމެ ގިނައިން ބަލި ޖެހުނު މީހުން ރިޕޯޓުކޮށްފައިވަނީ އެމެރިކާ އާއި ބްރެޒިލްގެ އިތުރުން އިންޑިއާ އިން ނެވެ.\nމީގެ ކުރިން އެއް ދުވަހުން އެންމެ ގިނައިން ކޮވިޑު ޖެހިގެން ރިޕޯޓުކޮށްފައިވަނީ މި މަހުގެ ހަ ވަނަ ދުވަހު އެވެ. އެ ދުވަހު ކޮވިޑު ޖެހުނު އަދަދަކީ 306,857 އެވެ.\nމި ބަލި އެންމެ ބާރަށް މިހާރު ފެތުރެނީ އިންޑިއާގައި އެވެ. އެގޮތުން، މިދިއަ މަހު އިންޑިއާގައި ދެ މިލިއަނެއްހާ މީހުނަށް ބަލި ޖެހިފައިވާއިރު، އިންޑިއާ މިހާރު ވަނީ އެއް ގައުމަކުން އެންމެ ގިނައިން ބަލި ޖެހުނު މީހުންގެ ލިސްޓުގެ ދެވަނަ އަށް އަރައިފަ އެވެ.\nއެ ލިސްޓުގެ އެއްވަނާގައި އަދިވެސް އެމެރިކާ އޮތް އިރު، ތިން ވަނާގައި އޮތީ ބްރެޒިލް އެވެ.\nގިނަ ގައުމުތަކުގައި ކޮވިޑް-19 އިގެ ކޭސްތައް އަނެއްކާވެސް އިތުރުވުމާ ގުޅިގެން، އެންމެ ބޮޑަށް އަސަރުކޮށްފައިވާ ސަރަހައްދުތައް އަލުން ލޮކްޑައުންކުރަން ވަނީ މަޖުބޫރުވެފަ އެވެ.\nއެއާއެކު، މުޅި ދުނިޔެއިން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 28 މިލިއަނާ ގާތްކޮށްފަ އެވެ.\nއިންޑިއާ އެމެރިކާ ޑަބްލިޔޫއެޗްއޯ + ބްރެޒިލް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


America dhathurugai Imran Khan beynun vanee safeeru ge ge kolhugai hunnevumah | Mihaaru\nއެމެރިކާ ދަތުރުގައި އިމްރާން ޚާން ބޭނުން ވަނީ ސަފީރުގެ ގެކޮޅުގައި ހުންނެވުމަށް\n08 ޖުލައި 2019 - 22:39\nއޭނާ ވިދާޅުވީ އެގޮތަށް ކަންތައް ކުރައްވަން ބޭނުން ވަނީ ޕާކިސްތާނުގެ އިގްތިސާދު ހީނަރުވެފައިވާތީ ޚަރަދު ކުޑަކުރުމަށް ކުރާ ކަމެއްގެ ގޮތުގައި ކަމަށެވެ. ނަމަވެސް އެމެރިކާ އަށް ވަޑައިގަންނަވާ ބޭރު ގައުމުތަކުގެ ވެރިންގެ ސަލާމަތީ ކަންކަން ބަލަހައްޓާ ބަޔަކީ ޔޫއެސް ސީކްރެޓް ސާވިސް ކަމަށްވެފައި އެ މީހުން އެ ގޮތަށް ރުހޭނެކަން ނޭނގޭ ކަމަށް ޑޯން ނޫހުން ވަނީ ބުނެފަ އެވެ.\nއެމެރިކާ އަށް ވަޑައިގަންނަވާ ބޭރުގެ އިއްޒަތްތެރިން އާއްމުކޮށް ތިއްބަވަނީ ވައިޓް ހައުސްއާ ކައިރީގައި ހުންނަ ފޯ ސީޒަންސް، ރިޒް ކާލްޓަން އަދި ވިލާޑް އިންޓަ-ކޮންޓިނެންޓަލް ފަދަ ހޮޓާތަކުގަ އެވެ.\nޕާކިސްތާނުގެ ސަފީރުގެ ގެކޮޅު ހުންނަނީ ވޮޝިންޓަނުގެ ޑިޕްލޮމެޓިކް އޭރިއާގަ އެވެ. ސަފީރުގެ ގެކޮޅުގައި އިމްރާން ޚާން ހުންނަވާ ނަމަ، ގިނަ އޮފީސްތައް ހުންނަ އެ ސަރަހައްދުގެ ޓްރެފިކް ބަންދުކުރަން ޖެހުމުން ދަތިތައް ކުރިމަތިވާނެ ކަމަށް އޮފިޝަލުން ބުނެ އެވެ.\nވައިޓް ހައުސްއާ ކައިރި ހޮޓާތަކުގައި ވަނީ ވީވީއައިޕީ އިންތިޒާމްތައް ގާއިމްކޮށްފަ އެވެ. ކޮމިއުނިޓީ އިވެންޓްތައް ބާއްވާނެ ޖާގަ އާއި އިއްޒަތްތެރިންނަށް ވަކި ލިފްޓާއި ހޮޓަލަށް ވަދެ ނުކުތުމަށް ޚާއްސަ ދޮރުތައް ހުރެ އެވެ.\nވެރިކަމަށް ވަޑައިގަތުމަށް ފަހު ވެސް އިމްރާން ޚާން ވަނީ ޚަރަދު ކުޑަކުރުމުގެ ގޮތުން ބޮޑު ވަޒީރުގެ ރަސްމީ ގެކޮޅުގައި ނޫޅުއްވުމަށް ނިންމަވައިފަ އެވެ. އެކަމަކު ޓްރެފިކްގައި ނުޖެހެން، ހެލިކޮޕްޓަރުގައި ކޮންމެ ދުވަހަކު އޮފީހަށް ވަޑައިގަންނަވާތީ އޭނާ އަށް ވަނީ ފާޑުކިޔުންތައް އަމާޒުވެފަ އެވެ. އިމްރާން ޚާން ވަނީ ކުރީގެ ބޮޑު ވަޒީރުން ބޭނުން ކުރެއްވި އަގު ބޮޑު ގިނަ އަދަދެއްގެ ވެހިކަލްތައް ވެސް ނީލަން ކިޔައިފަ އެވެ.\nއިތުރު ލިޔުންތައް ޕާކިސްތާން އިމްރާން ޚާން އެމެރިކާ


Jabir hayyarukuran Kaashidhoo councilun govaalaifi | Hurihaa.mv\nޖާބިރު ހައްޔަރުކުރަން ކާށިދޫ ކައުންސިލުން ގޮވާލައިފި\nLast updated on 01 Oct 2021, 14:38\nކާށިދޫ ދާއިރާގެ މެމްބަރު ޖާބިރު އަބްދުﷲ މަޖިލީހުގެ ޖަލްސާގައި ވާހަކަދައްކަވަނީ. ފޮޓޯ: މަޖްލިސް\nރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ހައްޔަރުކުރުމަށް ކ. ކާށިދޫ ކައުންސިލުން ގޮވާލައިފި އެވެ.\nއެ ކައުންސިލުން އޭނާ ހައްޔަރުކުރުމަށް ގޮވާލާފައި ވަނީ މެމްބަރު ޖާބިރު، މަޖިލީހުގެ ތަޅުމުގައި ހެއްކާ ބެހޭ ބިލަށް ވާހަކަ ދައްކަވަމުން، ރާއްޖޭގައި ދީނީ މިނިވަންކަން ދިނުމަށް އެދި ހާމަކަން ބޮޑު ގޮތެއްގައި ގޮވާލެއްވި މައްސަލައިގަ އެވެ. އަދި މި މައްސަލައާ ގުޅިގެން އޭނާ ހައްޔަރުކޮށް، އޭނާއަށް ލިބެންޖެހޭ ފިޔަވަޅު އެޅުމަށް ކާށިދޫ ކައުންސިލުން ވަނީ މިއަދު ގޮވާލާފަ އެވެ.\nމިގޮތުން އޭނާއަށް ފިޔަވަޅު އަޅައިދިނުމަށް އެދި ކާށިދޫ ކައުންސިލުން ވަނީ އެ ކައުންސިލްގެ ފަސް މެމްބަރުން ސޮޔާއިއެކު ގަރާރެއް ނެރެފަ އެވެ.\nއެ ގަރާރުގައި ބުނެފައި ވަނީ ދީނީ މިނިވަންކަން ދިނުމަށް ގޮވާއިލެއްވުމުން އިސްލާމްދީނުގެ އުސޫލުތަކާއި ރާއްޖޭގައި އަމަލުކުރަން ހަދައިފައިވާ ގާނޫނުތަކާ ހިލާފުވުމާ ގުޅިގެން، އެ ކައުންސިލުން ޖާބިރުގެ ވާހަކަތައް ކުށްވެރިކުރާ ކަމަށެވެ.\nހަމައެހެންމެ އެ މައްސަލަ ބަލައިދިނުމަށާއި، މައްސަލަ ތަހުގީގުކޮށް ގާނޫނީ ގޮތުން ޖާބިރުގެ މައްޗަށް އެޅެންވާ ފިޔަވަޅުތައް އެޅުމަށް އެ ކައުންސިލުން ވަނީ ސަރުކާރަށް އެދިފަ އެވެ.\nމީގެ އިތުުރުން ދީނީ މިނިވަންކަން ދިނުމަށް ގޮވާލައި މެމްބަރު ޖާބިރު ދެއްކެވި ވާހަކަތަކަކީ ކާށިދޫ ދާއިރާގެ ރައްޔިތުން ތަމްސީލުކުރައްވައިގެން ދެއްކެވި ވާހަކަތަކެއް ކަމުގައި އެރަށުގެ ކައުންސިލާއި، ރަށުގެ ރައްޔިތުން ބަލައިނުގަންނާނެ ކަމަށް ވެސް ކައުންސިލުން ވަނީ ބުނެފަ އެވެ. އަދި މަޖިލީހުގެ މެމްބަރެއްގެ ހައިސިއްޔަތުން މަޖިލީހުގެ ތަޅުމުގައި ވާހަކަދައްކަވާއިރު އެ މަސްއޫލިއްޔަތު ޒިންމާދާރުކަމާއިއެކު އަދާކުރެއްވުމަށް އެ ކައުންސިލުން ވަނީ ނަސޭހަތްތެރިވެފަ އެވެ.\nމަޖިލީހުގެ ތަޅުމުގައި މެމްބަރު ޖާބިރު ދެއްކެވި ވާހަކައަށް ކައުންސިލްގެ އިތުރުން އާންމުންގެ ގިނަ ބައެއްގެ ފާޑުކިއުންތައް އަމާޒުވީ ނަމަވެސް، މަޖިލީހުގައި މެމްބަރު ޖާބިރުގެ ވާހަކަ ހުއްޓުވައި، އެއްވެސް މެމްބަރަކު އޭނާއާއި ދެކޮޅަށް ވާހަކައެއް ދައްކާފައެއް ނުވެ އެވެ. އަދި މަޖިލީހުގެ ރިޔާސަތު ބެލެހެއްޓެވި މަޖިލީހުގެ ނައިބު ރައީސް އީވާ އަބްދުﷲ ވެސް ޖާބިރުގެ ވާހަކަ ހުއްޓުވައި ނުވަތަ ދެކޮޅަށް އެއްޗެއް ވިދާޅުވެފައި ނުވާކަން ފާހަގަވި އެވެ.\nރައްޔިތުންގެ މަޖިލިސް ރާއްޖެ މިއަދު ކ. ކާށިދޫ މެމްބަރު އަބްދުﷲ ޖާބިރު\nއިސްތިއުފާ3months ago\nޖާބިރު މަޖްލީހުގެ މެމްބަރު ކަމަށް ކަޅުފައިސާ ބަހައިގެން ފައިސާ ދީގެން ވޯޓް ގަނެގެން މަޖްލީހުގެ މެމްބަރު ކަމަށް އައީ އެއީ ސަރުކާރުގެ ރިސޯރސެސް ނަހަމަ ގޮތުގައި ބޭނުން ކޮށްގެން އޭނާ މުއްސަނދިވާން ވެގެންނޭ އަދި އެވަރު ނުވެގެންނޭ އޭނާ ފެލިއަރުވަނީ ތިޔާއީ މަމެން ނުދަންނަ ޖާބިރެއް ނޫނޭ އަތަމާ ކުއްޖެއްގެ ގޯއްޗާއި ގެދޮރު ކައްވާލަންވެގެންނޭ އުޅުނީ ޖާބިރު އިސްތިއުފާ ދޭންވީއޭ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ\nހާމްބެ3months ago\nތިޔައީ ލަގަން ފައިސާ ފޮއްޗަކައް ވިއްކާ ލުމުގެ ނަތީޖާ އެވެ. ހައްޔަރުކުރަންްވީ ޖާރެއްނޫނެވެ ޖާބިރުގެ މަކަރު ވެރިކަމުގެ އަވާގައި ޖެހުނު މީހުންނެވެ.\nބިންތި އިބްރާހީމް3months ago\nހެޔޮވިސްނުން ދެއްވި މަތިވެރި އިލާހަށް ޙަމްދުކުރަން. ކާށިދޫ ކައުންސިލްގެ އެއްމެހާމެންބަރުންނަށާއި އިސްލާމްދީނަށް ނަސްރުދޭންމެންނަށް ރަޙުމަތްލައްވާށިއެވެ. އާމީން،! ޔާރައްބަލް ޢާލަމީން\nޖާބިރު އިސްތިއުފާ ދޭންވީއޭ މަޖްލީހުގެ މެމްބަރު ކަމުން ޖާބިރު ތިޔާ ވަނީ ދީނުން ބޭރުވެފައިތޯ އޭ ފުރަތަމަ ބަލަން ޖެހޭނީ ޖާބިރު އިސްތިއުފާދޭންވީއޭ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ ޖާބިރު އިސްތިއުފާ


Mujuthama ah khidhumaiy kurumuge thaareekhee hukum! thanfeezu usoolu nunimeythee hukum thanfeezu kureveyne gotheh nei! - One Online\nގައިދީންތަކެއް މަސައްކަތުގައި: ކްލައިމެންސީ ބޯޓުން ވަނީ ރިކޯޑް އަދަދަކަށް މައްސަލަތައް ނިންމާފައި --- ފޮޓޯ: ކަރެކްޝަނަލް ސާވިސަސް\nމުޖުތަމަށް ހިދުމަތް ކުރުމުގެ ތާރީހީ ހުކުމް! ތަންފީޒު އުސޫލު ނުނިމޭތީ ހުކުމް ތަންފީޒު ކުރެވޭނެ ގޮތެއް ނެތް!\nނަވާރަސަތޭކަ ފަސްދޮޅަހުގެ އަހަރުތަކުން ފެށިގެން އަމަލުކުރަމުން އައި މުސްކުޅި ގާނޫނުލް އުގޫބާތު ނިމުމަކަށް ގެނެސް، 2014 ގައި ރައްޔިތުންގެ މަޖިލީހުން ފާސްކުރި އާ ގާނޫނުލް އުގޫބާތުގެ ސަބަބުން ރާއްޖޭގެ ޖިނާއީ އަދުލުގެ ނިޒާމަށް އިންގިލާބީ ބަދަލުތަކެއް އައެވެ.\nދެހާސް ސާދައިގައި ތަސްދީގު ކުރި ނަމަވެސް ކަމާބެހޭ މުއައްސަސާތަކުން އެއަށް ހިޖުރަ ކުރުމަށް އެއް އަހަރު ދުވަހުގެ މުއްދަތެއް ދިނުމަށްފަހު ގާނޫނުލް އުގޫބާތަށް އަމަލު ކުރަން ފެށީ 2015 ވަނަ އަަހަރުގެ ޖުލައި މަހުގެ ތެރޭގައެވެ.\nއާ ގާނޫނުލް އުގޫބާތު އެކުލެވިގެން ވަނީ 1205 މާއްދާގެ މައްޗަށެވެ. އެއީ ބޮޑެތި ދިރާސާތަކަކަށްފަހު އިސްލާމީ ޝަރީއަތުގެ އުސޫލުތަކާއި ރާއްޖޭގެ އާދަކާދަތަކުގެ އިތުރުން ބައިނަލްއަގުވާމީ ހަމަތަކާއި މިންގަނޑުތަކަށް ފެތޭ ގޮތަށް، ޒަމާނާ އެއްގޮތަށް އެކުލަވައިލި ގާނޫނުލް އުގޫބާތެކެވެ.\nކުށްތަކާއި، ކުށުގެ ދަރަޖަތަކާއި ކުށްވެރިޔާއަށް ދައުވާކުރަން ޖެހޭ މުއްދަތުތަކާއި، އަދަބު ކަނޑައެޅޭނެ މިންގަޑުތަކާއި، އުސޫލުތައް އާ ގާނޫނުލް އުގޫބާތުގައި ވަރަށް ފުރިހަމައަށް ވަނީ ކަނޑައަޅައިފައެވެ. ކުށުގެ ޒިންމާ އުފުލުމުގެ މިންގަނޑުތަކާއި އެކި ބާވަތުގެ ދިފާއުތައް ވަރަށް ފުރިހަމައަށް ގާނޫނުލް އުގޫބާތުގައި ވަނީ ހިމަނައިފައެވެ. އަދަބު ކަނޑައަޅާ ކޯޓުގެ ބާރުތައްވެސް ކަނޑައަޅާފައި ވެއެވެ.\nއަދަބުގެ ގޮތުގައި ދިވެހި މުޖުމަތައަށް އާ ކަންތައްތަކެއް ވެސް ގާނޫނުލް އުގޫބާތުގައި ހިމަނާފައި ވެއެއެވެ. އޭގެ ތެރެއިން އެންމެ ފާހަގަ ކޮށްލެވެނީ މުޖުތަމައަށް ހިދުމަތް ކުރުމަށް ހިމަނާފައި ވުމެވެ. އެގޮތުން ޖަލަށް ލުމާއި ގޭބަންދު ކުރުމާއި ޖޫރިމަނާ ކުރުމުގެ، ބަދަލުގައި މުޖުތަމައަށް ހިދުމަތް ކުރުމުގެ އަދަބު ދެވިދާނެ ކަމަށް ފުރަތަމަ ފަހަރަށް ގާނޫނުލް އުގޫބާތުގައި ވަނީ ކަނޑައަޅައިފައެވެ.\nގާނޫނުލްއުގޫބާތުގެ، 1005 ވަނަ މާއްދާގެ (ހ) ގައި ބުނެފައި ވަނީ މި މާއްދާގައިވާ "ތަފާތު އަދަބު އެއްހަމަ ކުރާ ތާވަލު" ގައިވާ ގޮތުގެމަތިން އެ ކުށަކަށް ކަނޑައެޅޭނެ އަދަބުގެ ޖުމުލަ މުއްދަތަށްވުރެ އިތުރު ނުވާ ގޮތުގެމަތިން ތަފާތު އެކިއެކި ބާވަތްތަކުން އަދަބު ކަނޑައެޅުމުގެ އިހުތިޔާރު ކޯޓަށް ލިބިގެން ވާ ކަމަށެވެ.\n"ތަފާތު އަދަބު އެއްހަމަ ކުރާ ތާވަލު"\nތަފާތު އަދަބު އެއްހަމަ ކުރާ ތާވަލް ---\nއެ މާއްދާގެ (ރ)ގައި ބުނެފައި ވަނީ، ކުށުގެ އަދަބުގެ ގޮތުން ކުށްވެރިޔާ މުޖުތަމައަށް ފައިދާ ކުރަނިވި ކަމެއް ނުވަތަ މަސައްކަތެއް ނުވަތަ ހިދުމަތެއް ކުރުމަށް ކޯޓުން ހުކުމް ކުރެވިދާނެ ކަމަށެވެ. މިގޮތުން ކުރާ ހުކުމަކީ އެ ކުށްވެރިޔަކު ލަދުވެތި ކުރުވުން ކަމުގައި ނުވިނަމަވެސް، އެކަންކަން ނުވަތަ މަސައްކަތް ނުވަތަ ހިދުމަތް ވާންވާނީ ކުށްވެރިޔާ އާއި މުޖުތަމައުގެ ކުރިމަތީގައި އަދަބެއްގެ ގޮތުގައި ބަލައިގަނެވޭ ކަންކަމަށް ކަމުގައިވެސް ބުނެފައިވެއެވެ.\nކުށްވެރިޔާގެ މައްޗަށް މުޖުތަމައަށް ހިދުމަތް ކުރުމަށް ކަނޑައެޅޭ އަދަބަކީ އެންމެ އެކަށީގެން ވާ އަދަބު ކަމަށް ބެލޭނެ ހާލަތްތައްވެސް ގާނޫނުލް އުގޫބާތުގައި ކަނޑައަޅާފައި ވެއެވެ.\nގާނޫނުލްއުގޫބާތުގެ 1202 ވަނަ މާއްދާގެ (ނ)ގައި ބަޔާންކޮށްފައިވާ އެ ހާލަތްތަކުގެ ތެރޭގައި، މުޖުތަމައަށް ފައިދާކުރާނެ ވަކި ހާއްސަ ބާވަތެއްގެ ހިދުމަތެއް ފޯރުކޮށްދެވޭނެ ހުނަރު ނުވަތަ ގާބިލުކަން ކުށްވެރިޔާއަށް ލިބިފައިވުން، ނުވަތަ، އަދަބެއްގެ ގޮތުން ކުށްވެރިޔާ މުޖުތަމައަށް ކޮށްދޭން ޖެހޭ ހިދުމަތަކީ، އޭނާ ކުރި ކުށުގެ އަމަލުގެ ސަބަބުން ލިބުނު ގެއްލުން ރަނގަޅު ކުރުމަށް، ނުވަތަ އެ ގެއްލުމުން ސަލާމަތް ވުމަށް ބާރުއަޅާ ހިދުމަތަކަށް ވާން ޖެހޭނެ ކަމަށް ވަނީ ހިމަނައިފައެވެ. އެއީ އާންމު ގޮތެއްގައި ގިނަ ކުށްތަކަށް ކަނޑައެޅޭ އަދަބުގެ ބައެއްގެ ގޮތުގައި ހިމެނުމަށް އެކަށީގެންވާ އަދަބެއް ނަމަވެސް މުޖުތަމައަށް ހިދުމަތްކުރުމުގެ އަދަބަކީ އާންމުގޮތެއްގައި އެންމެ ކުޑަ ކުށްތަކަށް މެނުވީ ކަނޑައެޅޭ ހަމައެކަނި އަދަބު ކަމަށް ވެގެން ނުވާނެ ކަމަށްވެސް ބުނެފައިވެއެވެ.\nނަަމަވެސް މުޖުތަމައަށް ހިދުމަތް ކުރުމަށް ކޯޓުން ކުރާ ހުކުމަކާ ގުޅިގެން، ކުށްވެރިޔާ ލައްވައި، ކުރެވޭނީ ކޮން ކަންތަކެއް ކަން ގާނޫނުލް އުގޫބާތުގައި ކަނޑައަޅާފައެއް ނުވެއެވެ. އެހެންކަމުން މިއަހަރުގެ ޖުލައި މަހުގެ އެއްވަނަ ދުވަހު ސުޕްރީމް ކޯޓުން ނެރުނު، އަދަބު ކަނޑައެޅުމުގައި އަމަލު ކުރާނެ ގޮތުގެ އުސޫލުގައި އެކަންތައްތައް ވަނީ ކަނޑައަޅައިފައެވެ. އަދި އެހެން އަދަބަކާއެކު މަސްހުނިކޮށްވެސް އެ އަދަބު ދެވިދާނެކަން ސުޕްރީމް ކޯޓުގެ އުސޫލުގައި ވަނީ ބަޔާން ކޮށްފައެވެ.\nއެ އުސޫލުގެ 23 ވަނަ މާއްދާގެ (ށ) ގައި ބުނެފައި ވަނީ މީހެއްގެ މައްޗަށް ކަނޑައެޅޭ ހަމަ އެކަނި އަދަބަކީ މުޖުތަމައަށް ހިދުމަތް ކުރުމުގެ އަދަބު ނަމަ، ކުށްވެރިޔާގެ މައްޗަށް ސާބިތު ވެފައިވާ ކުށަކީ ޖުނަހްގެ ކުށަކަށް ވާން ވާނެ ކަމަށެވެ. އެ މާއްދާގެ (ނ) ގައި މުޖުތަމައަށް ހިދުމަތް ކުރުމުގެ އަދަބަކީ، އެހެން އަދަބަކާއެކީ ތަންފީޒު ކުރެވިދާނެ އަދަބެއް ކަމަށާއި، މި ގޮތުން ޖަލު އަދަބާއި، ގޭބަންދު ކުރުމުގެ އަދަބު ތަންފީޒު ކުރަމުން އަންނައިރު، މުޖުތަމައަށް ހިދުމަތް ކުރުމުގެ އަދަބު އެ މުއްދަތުގެ ތެރޭގައި ތަންފީޒު ކުރެވިދާނެ ކަމަށްވެސް ބުނެފައި ވެއެވެ.\nމުޖުތަމައަށް ހިދުމަތް ކުރުމުގެ އަދަބުގެ ގޮތުގައި 23 ވަނަ މާއްދާގެ (ބ) ގައި ކަނޑައަޅާފައިވާ އަދަބު ތަކުގެ ތެރޭގައި ހިމެނެނީ، މަގުތަކާއި، ޕޭ ޓޮއިލެޓްތަކާއި، ޕާކު ތަކާއި، ސްކޫލްތަކާއި، މިސްކިތްތަކާއި، ދައުލަތުގެ ބެލުމުގެ ދަށުގައި ހުރި އެހެނިހެން އާއްމު ތަންތަން ސާފު ކުރުމާއި އާބާތުރަ ފިލުވުމެވެ. މީގެ އިތުރުން ކުނި އުކުމާއި، ގޭގެއިން ކުނި ނެގުމުގެ މަސައްކަތް ކުރުމާއި، މަގު ހެދުމާއި، ކޮންސްޓްރަކްޝަން އާއި އެނޫންވެސް ދައުލަތުގެ ނުވަތަ ދައުލަތުގެ އިދާރާތަކުން ހިންގާ އުމުރާނީ މަސައްކަތް ކުރުންވެސް ހިނެއެވެ. އަދި ކުށްވެރިޔާއަށް ލިބިފައިވާ އިލްމެއް ނުވަތަ ހުނަރެއް އެހެން ބަޔަކަށް ކިޔަވައިދިނުން ނުވަތަ ދައުލަތުގެ އޮފީހެއްގައި ނުވަތަ ދައުލަތް ހިއްސާވާ ކުންފުންޏެއްގައި މަސައްކަތް ކުރުންވެސް ހިމަނާފައިވެއެވެ.\nމުޖުތަމައަށް ހިދުމަތް ކުުރުމުގެ އަދަބަކީ އެ އަދަބު ތަންފީޒު ކުރާ އިދާރާއިން ގާތުން ބަލައި، މޮނިޓާ ކުރަން ޖެހޭ މަސައްކަތްތަކެއް ކަމުގައި ވީހިނދު، އެކަން ކުރުމަށް ޓަކައި، ދިވެހި ފުލުހުންގެ ހިދުމަތުގެ ކިބައިންނާއި، ރަށު ކައުންސިލްތަކުންނާއި، ސަރުކާރުގެ އޮފީސްތަކުންނާއި ސަރުކާރު ހިއްސާވާ ކުންފުނިތަކުގެ ކިބައިން އެހީތެރިކަން ހޯދުމުގެ އިހުތިޔާރު އަދަބު ތަންފީޒު ކުރާ އިދާރާއަށް ލިބިގެން ވާ ކަމަށް އެ މާއްދާގެ (ޅ) ގައި ވަނީ ބަޔާން ކޮށްފައެވެ.\nމުޖުތަމައަށް ހިދުމަތް ކުރުމުގެ އަދަބު ތަންފީޒު ކުރުމުގައި އަމަލު ކުރާނެ ތަފްސީލީ އުސޫލުތަކެއް، އަދަބު ތަންފީޒު ކުރާ އިދާރާއިން އެކުލަވާލައި ޝާއިއު ކުރަންވާނެ ކަމަށްވެސް އެ މާއްދާގެ (ކ) ގައި ސުޕްރީމް ކޯޓުން ވަނީ ބަޔާންކޮށްފައެވެ. އެކަމަށް ޓަކައި ހަ މަސްދުވަހުގެ މުއްދަތެއްވެސް ސުޕްރީމް ކޯޓުން ވަނީ ކަނޑައަޅައިފައެވެ.\n17 ޖޫޏް 2021، މާލެ: މާލޭގެ މަގުތައް ޒަމާނީ ފެންވަރަކަށް ހެދުމަށް 'މާލެ ސްޓްރީޓް ސްކޭޕިން ޕްރޮޖެކްޓް' ގެ ނަމުގައި ކުރިއަށްގެންދާ 462 މިލިއަން ރުފިޔާގެ މަޝްރޫއުގެ މަސައްކަތުގައި ގިނަ އަދަދެއްގެ ބިދޭސީން ހަރަކާތްތެރިވަނީ --- ވަން ފޮޓޯ: އަހުމަދު އައިހަމް\nމުޖުތަމައަށް ހިދުމަތް ކުރުމަށް ކުރި ފުރަތަމަ ހުކުމް\nގާނޫނުލް އުގޫބާތުގައި ކަނޑައަޅައި، ސުޕްރީމް ކޯޓުން އެކުލަވައިލި އުސޫލުގެމަތިން ޖަލު ހުކުމުގެ ބަދަލުގައި މުޖުތަމައަށް ހިދުމަތް ކުރުމަށް ކްރިމިނަލް ކޯޓުން މިމަހު ތިންވަނަ ދުވަހު ވަނީ ފުރަތަމަ ފަހަރަށް ހުކުމް ކޮށްފައެވެ. އެގޮތަށް ފުރަތަމަ ހުކުމް ކުރީ، ދެ ބިދޭސީއެއްގެ މައްޗަށެވެ.\nއެ މައްސަލައިގައި ހިމެނޭ ދެ ބިދޭސީންނަކީ ކޮވިޑް 19އިގެ ސަބަބުން، ކައިބޮއި ހަދާނެ ގޮތެއް ނެތިގެން މއ.އެލީޒިއަމް ގެއަށް ވަދެ އެގޭގެ ތިރީބުރީގައި ހުންނަ ލިޓަސް ގްރޫޕުގެ ސާވިސް ސެންޓަރަށް ވަދެ ވައްކަން ކުރި ދެ ބިދޭސީންވެ. އެތަނުން އެކެއްގެ މައްޗަށް އެއްމަހަށް ޖަލަށް ލުމާއެކު 137 ގަޑިއިރު މުޖުތަމައަށް ހިދުމަތްކުރަން ހުކުމް ކުރީ އެނގި ހުރެ ހުއްދަ ނޫން ތަނަކަށް ވަނުމުގެ ކުށުގައެވެ. އަނެއް މީހާގެ މައްޗަށް ހަމަ އެގޮތަށް ހުކުމް ކޮށްފައިވަނީ ވައްކަން ކުރުމުގައި ބައިވެރިވުމުގެ ކުށަށެވެ.\nގާނޫނުލް އުގޫބާތުގައިވާ ގޮތުން މި ކުށަށް އެއް މަހާ 24 ދުވަހުގެ ޖަލު ހުކުމެއް ކުރެވިދާނެ އެވެ. ނަމަވެސް އެ މައްސަލައިގައި ދައުލަތުން ކުރި ދައުވާއަށް އެމީހުން އިއުތިރާފު ވެފައި ވާތީ، އެއްމަހުގެ ޖަލު ހުކުމާއެކު 137 ގަޑިއިރު މުޖުތަމައަށް ހިދުމަތްކުރަން ހުކުމް ކުރީ ދައުވާއަށް އިއުތިރާފު ވެފައި ވާތީ ލިބުނު ލުޔާ އެކުއެވެ. އެހުކުމްގައިވާ އަދަބު ތަންފީޒު ކުރުމަށް މޯލްޑިވްސް ކަރެކްޝަނަލް ސާވިސްގެ މައްޗަށް ވެސް ކޯޓުން ވަނީ އަންގައިފައެވެ.\nމުޖުތަމައަށް ހިދުމަތް ކުރުމަށް ކުރި ހުކުމް ތަންފީޒު ކުރެވޭނެ ގޮތެއް ނެތް\nނަމަވެސް އެ ހުކުމާއެކު މުޖުތަމައަށް ހިދުމަތްކުރުން ތަންފީޒު ކުރެވޭނެ ގޮތެއް ނެތުމުގެ މައްސަލަ މިހާރު ވަނީ ކުރިމަތިވެފައެވެ. މުޖުތަމައަށް ހިދުމަތްކުރަން ކުރިމިނަލް ކޯޓުން ހުކުމް ކުރިއިރުވެސް، އެ ހުކުމް ތަންފީޒު ކުރެވޭނެ ގޮތެއް ނެތް ކަމަށް ޕްރޮސިކިއުޓާ ޖެނެރަލްގެ އޮފީހުން ކޯޓުގައި ވަކާލާތު ކުރިއެވެ.\nއެގޮތުން އެ ހުމުން ތަންފީޒު ކުރުމަށް ކަރެކްޝަނަލް ސާވިސްގެ ފަރާތުން ތައްޔާރު ކުރަން ޖެހޭ އުސޫލު އެކުލަވާލާފައި ނުވާތީ އަދަބު ތަންފީޒު ކުރުމުގައި ދަތިތަކެއް ކުރިމަތިވެދާނެ ކަމަށް ޕްރޮސިކިއުޓާޖެނެރަލްގެ އޮފީހުން ވަނީ ބުނެފައެވެ.\nނަމަވެސް އެކަމަށް ރިއާޔަތް ކުރައްވައި، ކުރިމިނަލް ކޯޓުމުގެ ހުކުމްގައި ބުނެފައި ވަނީ، ޖަލު އަދަބުތަކުގެ ބަދަލުގައި އިތުރު އަދަބުތަކެއް ކަނޑައެޅިދާނެ ކަމަށް ގާނޫނުލް އުގޫމާތުގެ 1004 ވަނަ މާއްދާ އާއި 1005 ވަނަ މާއްދާއަށް ބެލުމުން އެނގޭއިރު އަދި ސުޕްރީމްކޯޓުގެ އުސޫލުގައި ކަރެކްޝަނުން އެކަމަށް އެކުލަވައިލަން ޖެހޭ އުސޫލުތައް ޝާއިއު ކުރަން މުހުލަތެއް، ކަނޑައަޅާފައިވާއިރު އެފަދަ އުސޫލެއް އެކުލަވައިލައިފައި ނެތުމަކީ، ގާނޫނުން ދައުވާ ލިބޭ ފަރާތަށް ލިބެން އޮތް ލުޔެއް ލިބުމަށް ހުރަހަކަށް ވެގެން ނުވާނެ ކަމަށެވެ.\nދައުލަތުގެ އިދާރާއަކުން ކުރަން ޖެހޭ ކަމެއް ނުކޮށް އޮތުމުގެ ސަބަބުން އަދި ވަކި މުއްދަތެއްގައި ތައްޔާރު ކުރަން ޖެހޭ ގަވާއިދެއް ތައްޔާރު ނުކޮށް އޮތުމުގެ ސަބަބުން ވަކި ކަމެއް ކުރުމަށް ދަތިތަކެއް ހުރިކަމަށް ފާހަގަ ކުރާ ނަމަ، ކުރަން ޖެހޭނެ ކަމަކީ ވީ އެންމެ އަވަހަކަށް އެ ގަވާއިދެއް ތައްޔާރު ކޮށް ޝާއިއު ކުރުން ކަމަށްވެސް ބުނެފައިވެއެވެ. ނަމަވެސް އެއީ ގާނޫނަކުން މީހަކަށް ލިބިފައިވާ ލުޔެއް ދިނުމަށް އޮތް ގާނޫނީ ހުރަހަކަށް ވެދާނެ ކަމަށް ޝަރީއަތުން ނުދެކޭ ކަމަށްވެސް ހުކުމްގައި ބުނެފައިވެއެވެ.\nމިދިޔަ ހޯމަ ދުވަހު އޮތް ރައްޔިތުންގެ މަޖިލީހުގެ ޖަލްސާގައި ވާހަކަ ދައްކަވަމުން ހޯމް މިިނިސްޓަރު އިމްރާން އަބުދުﷲ ވިދާޅުވީ، މުޖުތަމައަށް ހިދުމަތްކުރުމުގެ ހުކުމް ތަންފީޒު ކުރުމަށް އެކަންތައްތައް މޮނިޓާ ކޮށް ބެލެހެއްޓުމާބެހޭ ނިޒާމް ގާއިމު ކުރުމަށް އެކުލަވައިލަން ޖެހޭ އުސޫލުގެ، ފުރަތަމަ ޑްރާފްޓް ކަމާބެހޭ ހުރިހާ މުއައްސަސާތަކާއެކު ފައިނަލް ކޮށް، ދެވަނަ ފަހަރަށް އެ މުއައްސަސާތަކަށް ކޮމެންޓަށް ފޮނުވާފައިވާ ކަމަށެވެ. އަދި އެކަމުގައި މަސައްކަތް ކުރަން ޖެހޭ ހުރިހާ ކުންފުނިތަކާ ވާހަކަ ދެކެވި، އެ ފަރާތްތަކަށް ދެވޭނެ ހިދުމަތްތައް ކަނޑައަޅައި ދެވޭނެ އުޖޫރައަކާ މެދު ވާހަކަ ދައްކަވަމުން އަންނަ ކަމަށްވެސް ވިދާޅުވިއެވެ.\n"އެ ބޭފުޅުންނަށް އެކޮމެޑޭޓް ކުރެވޭނެ އަދަދާއި، ދެވޭނެ އިނާޔަތްތަކާއި އެ ހުރިހާ އެއްޗަކަށް މަޝްވަރާ ކުރެވި، އޭގެ ތެރެއިން އެ އުސޫލު ފައިނަލްވެގެންދަނީ،" ހޯމް މިނިސްޓަރު ވިދާޅުވިއެވެ.\nމުޖުތަމައަށް ހިދުމަތް ކުރުމުގެ ހުކުމް ތަންފީޒު ކުރުމާބެހޭ އުސޫލާ ބެހޭ ގޮތުން ކަރެކްޝަނަލް ސާވިސްގެ މީޑީއާ އޮފިޝަލް އާމިނަތު ޔުސްރީން އަހުމަދު "ވަން އޮންލައިން" އަށް ވިދާޅުވީ، އެ ހުކުމް ތަންފީޒު ކުރެވޭނީ އުސޫލު ނިމިގެން ކަމަށެވެ.\n"އެއީ ހަމަ އެކަނި އަޅުގަނޑުމެންގެ އަތުގައި އޮތް ކަމެއް ނޫން، އެ އުސޫލުގެ ފުރަތަމަ ޑްރާފްޓް ކަމާބެހޭ ފަރާތްތަކަށް ފޮނުވުމުން ކޮމެންޓްތަކެއް ލައިފަ އިތުރަށް ފުރިހަމަ ކުރުމަށް އެންގުމުން އެ ކޮމެންޓްތައް ހިމެނުމަށްފަހު އަނެއްކާ އެފަރާތްތަކަށް ވަނީ ފޮނުވާފަ،" ޔުސްރީން ވިދާޅުވިއެވެ.\nމިހާރު މުޖުތަމައުގެ ހިދުމަތަށް ހުކުމް ކޮށްފައި ތިބި މީހުން، ހުކުމްގެ އެއްމަސް ދުވަސް ޖަލުގައި ތަންފީޒު ކުރުމަށްފަހު މުޖުތަމައުގެ ހިދުމަތުގެ ބައި ތަންފީޒު ކުރަންވާއިރަށް އެކަމާބެހޭ އުސޫލު ނުނިމިއްޖެނަމަ، ފަހުން އެ ހުކުމް ތަންފީޒު ކުރަން ޖެހޭނެތޯ ސުވާލު ކުރުމުން ނިސްރީން ވިދާޅުވީ، އެކަމަށް ދޭނެ ޖަވާބެއް އެނގިވަޑައިގަންނަވާނީ އެ އުސޫލު ނިމުމުން ކަމަށެވެ.\nއެހެންކަމުން މުޖުތަމައަށް ހިދުމަތް ކުރުމުގެ ހުކުމް، ކިތަންމެ ތާރީހީ ނަމަވެސް، ތަންފީޒު ކުރެވޭނެ ގޮތެއް އަދިވެސް ނެތެވެ.\nގުޅޭ ޓެގު މޯލްޑިވްސް ކަރެކްޝަނަލް ސާވިސް ރައްޔިތުންގެ މަޖިލިސް ޕީޖީ އޮފީސް މިނިސްޓްރީ އޮފް ހޯމްއެފެއާޒް ޝަރުއީ ދާއިރާ ގާނޫނާއި ގަވައިދު


Ann mahun feshigen Hoarafuttah hafthaa aku3dhathuru kuraane | Mihaaru\nވިޔަފާރި / ހޯރަފުށި އެއާޕޯޓު\nއަންނަ މަހުން ފެށިގެން ހޯރަފުއްޓަށް ހަފްތާއަކު3ދަތުރުކުރާނެ\nހޯރަފުށި އެއާޕޯޓުގައި މޯލްޑިވިއަންގެ ފްލައިޓެއް ޖައްސަނީ-- ފޮޓޯ: އަހުމަދު އަވްޝަން/މިހާރު\nއަންނަ މަހުން ފެށިގެން ހޯރަފުށި އެއާޕޯޓަށް މޯލްޑިވިއަނުން ހަފުތާއަކު ތިން ދަތުރު ކުރާނެ ކަމަށް އެ އެއާލައިނުން ބުނެފި އެވެ.\nމޯލްޑިވިއަންގެ ޑެއިލީ ދަތުރުތައް ހޯރަފުއްޓަށް ފަށާނީ އަންނަ ބުރާސްފަތި ދުވަހުން ފެށިގެންނެވެ. ނަމަވެސް މި މަހު އެ ރަށަށް ދަތުރުކުރާނީ އެ ދުވަހު އެކަނި ކަމަށް މޯލްޑިވިއަނުން ބުންޏެވެ.\nމާލެއިން ހޯރަފުއްޓަށް އެއްކޮޅުގެ ޓިކެޓުގެ އަގަކީ މާލެއިން ކުޅުދުއްފުށި އަދި ހަނިމާދޫއަށް ވެސް ދަތުރުކުރާ އަގު ކަމަށްވާ 1،113ރ. ކަމަށް މޯލްޑިވިއަނުން ބުންޏެވެ.\nހޯރަފުށި އެއާޕޯޓު ރަސްމީކޮށް ހުޅުވާފައިވަނީ މިދިޔަ ބުރާސްފަތި ދުވަހު އެވެ. އެ އެއާޕޯޓުގައި 1،200 މީޓަރުގެ ރަންވޭއަކާއި 8،635 ސްކޮއާ މީޓަރުގެ އޭޕްރަން އަކާއި ޓެކްސީވޭއެއް ތަރައްގީ ކޮށްފައި އެވެ. އެއާޕޯޓު ތަރައްގީ ކުރުމަށް މިދިޔަ އަހަރުގެ ތެރޭގައި 842،200 ކިއުބިކް މީޓަރުގެ ބިން ވަނީ ހިއްކައިފަ އެވެ.\nމީގެ އިތުރުން ޓެކްސީވޭއަކާއި ޓާމިނަލް ކުރިމަތީގެ މަގުތައް ތަރައްގީ ކުރުމާއި 9473 އަކަމީޓަރުގެ ޕާކިން އޭރިއާއަކާއި 1718 އަކަމީޓަރުގެ ފަޔާ އެކްސެސް މަގެއްގެ އިތުރުން 720 މީޓަރުގެ އެއާޕޯޓް ސެކިއުރިޓީ އަދި ބީޗް ފެންސެއް ވެސް ހަދާފައިވެ އެވެ.\nމި އެއާޕޯޓު ތަރައްގީ ކުރުމަށް ގާތްގަނޑަކަށް 198 މިލިއަން ރުފިޔާ ހަރަދުވިކަމަށް އެއާޕޯޓު ތަރައްގީކުރުމާ ހަވާލުކުރި އެމްޓީސީސީން ވަނީ ބުނެފަ އެވެ.\nއައިލެންޑް އޭވިއޭޝަން ހޯރަފުށި އެއާޕޯޓު\nނުފޯރާފޮތިން ފޫގަޅާންނޫޅެ "އިތުބާރުހުރި ޑޮމެސްޓިކް ޝެޑިއުލް ފްލައިޓްދަތުރުތައްކުރެވޭނެ އިންތިޒާމްތައް" ހަމަޖައްސަވާ. # މިކަންކުރެވޭނީ އުތުރުން ހަނިމާދޫ، މެދުތެރެއިން މާލެ، ދެކުނުން ގޭން އެއީ މޯލްޑިވިއަންގެ ހަބް ތައްކަމުގައި ރަސްމީގޮތުންކަޑައަޅާ މާލެއާއި ހަނިމާދުއާއިދެމެދު އަދި ގޭން މާލެއާއިދެމެދު A-321 ޝެޑިއުލްދަތުރުބާއްވާފަ ހަނިމާދޫން އުތުރުގެ އެހެންއެއަރޕޯޓްތަކަށް އަދި ފުވައްމުލައްނޫން ދެކުނުގެއެއަރޕޯޓްތަކަށް ގަމުން ޑޮމެސްޓިކްދަތުރުތައް ބާއްވައިގެން.\nހަނިމާދުއާއި ގަން އެއަރޕޯޓަލީ ދުތުރާއި ދެކުނުގެ މައި އެއަރޕޯޓް ތައް ކަމުގައި ހަދާ ގަމާއި ހަނިމާދޫން އެހެން ހުރިހާ އެއަރޕޯޓް ތަކަށް ޑޮމެސްޑިކް ޝެޑިއުލް ދަތުރު ފައްޓައިގެން ނޫނީ ދެކޮޅު ޖެހޭ ގޮތަކަށް މިކަން ނުކުރެވޭނެ. މާލެ އިން ތިމަރަފުއްޓަށް އަދި މާލެއިން ހޯރަފުއްޓަށް ޑެއިލީ ޝެޑިއުލް ދަތުރު ކުރުމަކީ ކުރެވޭނެ ކަމެއްނޫން. ކުންފުނި ބަޤުރޫޓު ކުރާން ނޫޅޭ. އަފީފު ދީދީ އަށް ސިޔާސީ ގޮތުން ތާއީދު ނުކުރިޔަސް މިކަމުގައި ތާއީދު ކުރަން\nތިވަރުން ދެކޮޅުޖެހޭތަ? ތިމަރަފުށީގެ ހާލު މާދެރަ, އެތާވެސް އެއރޕޯޓެއް އެބައޮތް\nބަރާބަރު ވާހަކައެއް. މާލޭ ސަރުކާރާއި މޯލްޑިވިއަން ބޭނުމެއްނުވޭ ރަށްރަށުގެ ދަތުރު ފަތުރު އިތުބާރު ހުރިގޮތަކަށް ރާވާކަށް. އެހެންވެ މިކަހަލަ ދެކޮޅު ނުޖެހޭ ގެއްލުން ހުތި ކަންކަން ކުރާން އުޅެނީ.


SunOnline: Hurihaa Vazeerun ah Raees ge ithubaaru eba oiy: Sarukaaru\nހުރިހާ ވަޒީރުންނަށް ރައީސްގެ އިތުބާރު އެބަ އޮތް: ސަރުކާރު\nނަޖާހު މަސްއޫދު 25 Dec 2019, 13:33\nރައީސް ކެބިނެޓް ބައްދަލުވުމެއްގައި -- ފޮޓޯ/ ރައީސް އޮފިސް\nސަރުކާރުގެ ވަޒީރުންގެ މަސައްކަތްތައް ރަނގަޅު ކަމަށާއި އެ ބޭފުޅުންނަށް އިތުބާރު އެބަ އޮތް ކަމަށް ސަރުކާރުން ބުނެފި އެވެ.\nސަރުކާރު ހިންގާ މައި ޕާޓީ، އެމްޑީޕީއަށް ނިސްބަތްވެވަޑައިގަންނަވާ ބިލެތްދޫ ދާއިރާގެ މެމްބަރު އަހްމަދު ހަލީމް (ދޮންބިލެތް) ރޭ ވަނީ އިސްލާމިކް މިނިސްޓަރު އަހުމަދު ޒާހިރުގެ އިތުބާރު ނެތް ކަމުގެ މައްސަލައެއް މަޖިލީހަށް ވައްދާނެ ކަމަށް ވިދާޅުވެފަ އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި، އެކަމާ ގުޅިގެން ނޫސްވެރިއަކު ކުރި ސުވާލަކަށް ޖަވާބުދެއްވަމުން ރައީސް އޮފީހުގެ ތަރުޖަމާނު އިބްރާހިމް ހޫދު ވިދާޅުވީ، ހުރިހާ ވަޒީރުންނަށްވެސް އިތުބާރު އެބަ އޮތް ކަަމަށެވެ.\n"ވަޒީރުންނާ މެދު ސަރުކާރުގެ ފުރިހަމަ ކޮންފިޑެންސް އެބަ އޮތް. ރައީސްގެވެސް ފުރިހަމަ ކޮންފިޑެންސް ހުރިހާ ވަޒީރުންނާ މެދު އެބަ އޮތް. އަދި އެ ބޭފުޅުންގެ މަސައްކަތްތައްވެސް ރަނގަޅު ކަމަށް ފާހަގަކުރަން،" ހޫދު ވިދާޅުވި އެވެ.\nޑިސެމްބަރ 25، 2019: ރައީސްގެ ތަރުޖަމާނު އިބްރާހިމް ހޫދު މިއަދު ނޫސްވެރިންނާ ވާހަކަ ދައްކަވަނީ: ސަރުކާރު ޒިންމާދާރު ކުރަން މަޖިލީހުން ކުރާ މަސައްކަތަށް ހިތްވަރު ދޭ ކަމަށް ވިދާޅުވި -- ސަން ފޮޓޯ/ އަހުމަދު އަވްޝަން އިލްޔާސް\nހޫދު މިއަދު ވިދާޅުވީ، މަޖިލީހަކީ މިހާރު ރަބަދު ތައްގަނޑު ޖަހާ ތަނެއް ނޫން ކަމަށެވެ. ސަރުކާރު ޖަވާބުދާރީ ކުރުމުގެ ޒިންމާ މަޖިލީހުން ކުރަމުންދާ ކަމަށް އޭނާ ވިދާޅުވި އެވެ. އެގޮތުން މި އަހަރު އެކަނި ވެސް މަޖިލީހުން 27 ފަހަރަކު މިނިސްޓަރުން ހާޒިރުކޮށް ޖަވާބުދާރީ ކުރުވާފައިވާކަން އޭނާ ފާހަގަކުރެއްވި އެވެ.\nރޭ މެމްބަރު ހަލީމް "ސަން"އަށް ވިދާޅުވީ، އިސްލާމިކް މިނިސްޓަރު ޒާހިރު ހަރުކަށި ފިކުރަށް ތާއީދުކުރައްވާ ކަމަށް ތުހުމަތުކުރައްވައިފަ އެވެ. އެގޮތުން، ހަރުކަށި ފިކުރާ ދެކޮޅު ޝައިހުންނަށް މިނިސްޓަރު ފިޔަވަޅު އަޅާފައިވާ ކަމަށް އޭނާ ވިދާޅުވި އެވެ.\n"އިސްލާމިކް މިނިސްޓަރު މި ރާއްޖޭގައި ހަރުކަށި ފިކުރު ޕްރޮމޯޓު ކުރައްވާ ކަމަށް އަޅުގަނޑަށް ފެންނަނީ. އެކަން ކުރައްވާތީ އިތުބާރު ނެތްކަމުގެ ވޯޓެއް ނެގޭތޯ މިއުޅެނީ. މިއީ ޕާޓީގެ ސްޓޭންޑެއް ނޫން. ސަރުކާރުގެ ސްޓޭންޑެއް ވެސް ނޫން. މިއީ ބިލެއްދޫ ދާއިރާގެ މެމްބަރުގެ ސްޓޭންޑު،" ދޮންބިލެތް ވިދާޅުވި އެވެ.\nއޭނާ ވިދާޅުވީ ރައްޔިތުންގެ މަޖިލީސް ހުޅުވުމުން ވީ އެންމެ އަވަހަކަށް މިނިސްޓަރު ޒާހިރުގެ އިތުބާރު ނެތް ކަމުގެ މައްސަލަ މަޖިލީހަށް ވައްދާނެ ކަމަށެވެ.


Dheenee ebbaivanthakah dhamahahtan ebbaarulun beynun: Youth Ministry | Mihaaru\nމޯލްޑިވިއަން ޑިމޮކްރެސީ ނެޓްވޯކުން ނެރުނު ރިޕޯޓާ ގުޅިގެން ދީނީ އިލްމުވެރިންނާ އިސްލާމިކް މިނިސްޓަރު އަހުމަދު ޒާހިރު މިއަދު ބައްދަލުކުރައްވަނީ.---ފޮޓޯ: އިސްލާމިކް މިނިސްޓްރީ\nދީނީ އެއްބައިވަންތަކަން ދަމަހައްޓަން އެއްބާރުލުން ބޭނުން: ޔޫތު މިނިސްޓްރީ\n05 އޮކްޓޯބަރ 2019 - 18:12 12 comments\nދީނީ އެއްބައިވަންތަކަން ދެމެހެއްޓުމަށް ސަރުކާރުން ކުރަމުން އަންނަ މަސައްކަތްތަކަށް ރާއްޖޭގެ ހުރިހާ ޖަމިއްޔާތަކުން އެއްބާރުލުން ދިނުމަށް ޔޫތު މިނިސްޓްރީން މިއަދު އިލްތިމާސްކޮށްފި އެވެ.\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓެއްގައި ކީރިތި ރަސޫލާ އަށާއި އިސްލާމް ދީނަށް ފުރައްސާރަ ކުރި މައްސަލައިގައި ޔޫތު މިނިސްޓްރީން ނެރުނު ބަޔާނެއްގައި ބުނީ 2016 ގައި ނެރުނު އެ ރިޕޯޓާ ގުޅިގެން އޭރުގެ ސަރުކާރުން އެއްވެސް ފިޔަވަޅެއް އަޅާފައި ނުވާ ކަމަށެވެ.\nއެކަން މިއަދުގެ ސަރުކާރުގެ ސަމާލު ކަމަށް އައުމާ ގުޅިގެން ރިޕޯޓުގެ މައްސަލަ ތަހުގީގުކޮށްދޭން މިދިޔަ ބުރާސްފަތި ދުވަހު އިސްލާމިކް މިނިސްޓްރީން ފުލުހުންނަށް ހުށަހެޅި ކަމަށް ބަޔާނުގައިވެ އެވެ. އެ މައްސަލަ ބަލަމުން ގެންދާ ކަން ފުލުހުން އަންގާފައިވާ ކަމަށް ޔޫތު މިނިސްޓްރީގެ ބަޔާނުގައިވެ އެވެ.\nޔޫތު މިނިސްޓްރީގެ ބަޔާނުގައި ވަނީ ރާއްޖޭގައި ރަޖިސްޓްރީކޮށްގެން ހިންގާ ހުރިހާ ކްލަބު، ޖަމިއްޔާ އަދި ޖަމާއަތްތަކުން ވެސް ރާއްޖޭގެ ދީނީ އެއްބައިވަންތަކަން ދެމެހެއްޓުމަށް ސަރުކާރުން ކުރަމުން އަންނަ މަސައްކަތަށް އެއްބާރުލުން ދިނުމަށް އިލްތިމާސްކޮށްފަ އެވެ.\nމީގެއިތުރުން ރާއްޖޭގެ ގާނޫނުއަސާސީ އާއި ގާނޫނުތަކާއި ގަވައިދުތަކަށް ފުރިހަމަ އަށް އިހްތިރާމް ކުރުމަށް ވެސް ޔޫތު މިނިސްޓްރީގެ ބަޔާނުގައި އިލްތިމާސްކޮށްފައިވެ އެވެ.\n"ޕްރިލިމިނަރީ އެސެސްމެންޓް އޮން ރެޑިކަލައިޒޭޝަން އިން ދަ މޯލްޑިވްސް"ގެ ނަމުގައި އެމްޑީއެން އިން ނެރުނު ރިޕޯޓުގައި، އިސްލާމްދީނާ ދެކޮޅު ވާހަކަތަކެއް ލިޔެފައިވެ އެވެ.\nތައުލީމީ ނިޒާމުގައި ކިޔަވައިދޭ ފޮތްތަކުގައި ހަރުކަށި ވިސްނުމަށް ބާރުއަޅާ ވާހަކަ ހުރި ކަމަށް ބުނެ، ކީރިތި ގުރުއާނުގެ ނައްސުން އައިސްފައިވާ ބައެއް ކަންތައްތަކާއި ހަދީސްތަކުގައިވާ ބައެއް ކަންކަން ރިޕޯޓުގައި ފާހަގަ ކުރި އެވެ. ގުރުއާނުުގެ ނައްސުން އައިސްފައިވާ ކަންތައްތަކާ ދެކޮޅަށް ލިޔެފައިވާ އެއް ވާހަކަ އަކީ ރަސޫލާގެ އިސްރާ އާއި މިއުރާޖްގެ ދަތުރުފުޅަކީ ސައިންޓިފިކް ގޮތުން ގަބޫލު ނުކުރެވޭނެ ވާހަކައެއް ކަމަށް ބުނުމެވެ.\nއެކަމާ ގުޅިގެން ގިނަ އަދަދެއްގެ ބަޔަކު ނުރުހުން ފާޅުކުރަން ފެށުމުން އެ ޖަމިއްޔާ އިން ވަނީ މާފަށް އެދި އެ ރިޕޯޓް އިއްޔެ އަނބުރާ ގެންގޮސްފަ އެވެ.\nއިތުރު ލިޔުންތައް ޕޮލިސް ޔޫތު މިނިސްޓްރީ ދީން އިސްލާމް އިސްލާމިކް މިނިސްޓްރީ މޯލްޑިވިއަން ޑިމޮކްރެސީ ނެޓްވޯކް ހައްދުފަހަނައެޅުން މުޙައްމަދު، ޞައްލަﷲ ޢަލައިހި ވަސައްލަމް


ފިރާޒުގެ ފެންތަށި: އިހަވަންދޫ ޕޮލިސް ސްޓޭޝަންގެ މިސްރާބު- ޚިޔާލެއް! — Ihavandhoo.com\n7 ޖެނުއަރީ 20172މުޙައްމަދު ފިރާޟް\nދުނިޔެ ހިނގަނީ ނިޒާމެއްގެ ތެރެއިންނެވެ. އަދި ނިޒާމެއް ނެތި ވާ ކޮންމެ އެއްޗަކީ ފެއިލްވުން އެކަށީގެންވާ އެއްޗެކެވެ. މީޑިއާގެ ސުރުޙީ ތަކުން ބުނާ ގޮތުން ދިވެހި ފުލުހުން ތިބީ ބޮޑު ބަޣާވާތެއް ކޮންގެންނެވެ. އެއީ އެމީހުން ބޭނުންވެގެން ކުރި ބަޣާވާތެއްކަމަށް އެކަށީގެން ވެއެވެ. ބަޣާވާތަށްފަހު ފެނިގެންދިޔައީ މިއިން ދުވަހަކު ނުވާ މިންވަރަށް ރައްޔިތުންނާ ދިވެހި ފުލުހުން ކުރިމަތިލި ކުރިމަތި ލުމެކެވެ. އަނިޔާ ދެފަރާތަށްވެސް ލިބިގެން ދިޔަ ބޮޑު ކުރިމަތި ލުމެކެވެ. ބައެއްފަރާތްތަކަށް މިއީ ފިލްމެއްގެ "ފަހު ތަޅާލުން" ކަމަށް ބެލެވުނަސް، މިއީ އަސްލީ ކުލަ މަންޒަރެވެ.\nއާބާދީ އިތުރުވަމުންދާ ރަށްތަކުގައި ޤާއިމުކުރެވޭ ޕޮލިސްގެ ޔުނިޓުތަކުގެ ސިޔާސަތުގެ ދަށުން އެފަދަ ޔުނިޓެއް، 3000 އަކަށް އާބާދީ ދިރިއުޅޭ މި އިހަވަންދޫގައިވެސް އެބަހުށްޓެވެ. އެހެންކަމުން، ކުށުގެ ވެށިން ރައްޔިތުން ސަލާމަތްކޮށް ބެލެހެއްޓުމާއި، މުޖުތަމަޢުގެ އަމަން އަމާންކަން ބެލެހެއްޓުމުގެ ޤާނޫނީ ޒިންމާ މަތިކުރެވިފައިވަނީ މި ދެންނެވުނު އިދާރާ އާއެވެ. ލިބޭ އުފާވެރިކަމަކީ، ރަށުގެ އެތަކެއް ޒުވާނުންނަށް ވަޒީފާގެ ފުރުޞަތުތައް ލިބި، ޢާއިލާގެ ކައިރީގައި ތިބިގެން ދިރިއުޅުމަށް ކުރާނެ މަސައްކަތެއް ލިބިމެވެ.\nހިތާމަވެރިކަމަކީ، މި ދެންނެވުނު އިދާރާގެ "އޮޅުންބޮޅުން" ވެފައިވާ މިޞްރާބެވެ. ބައެއް ފަރާތްތަކުން ބުނާ ގޮތުގައި "ބަޣާވާތަށް ކޮނުނު ފަސް އަޅައި ވަޅު" ފޮރުވަނީއެވެ. ފެންނަ ފެނުމަށްބަލާއިރު، އަހަރުގެ ގިނަ ދުވަހު، ގިނަ ވަގުތު ހޭދަވެގެންދަނީ "ކުޅިވަރާއި މަޖަލުގައިއެވެ". ފުލުހުންގެ އިދާރާ އާއި ގުޅުމެއް ނެތް ނަމަވެސް، ރައްޔިތުންނަން ބޭނުންޖެހިފައިވާ އެތަކެއް ޙިދުމަތްތަކާއި ކަންތައްކޮށްދިނުމައިވެސް އަވަދި ނެތި އުޅޭކަމަށް ބަޔަކު ތުހުމަތު ކުރަނީއެވެ. ބައެއްފަރާތްތަކުން ދެކޭ ގޮތުގައި ރައްޔިތުންނާ ދުރުވި ގުޅުން "ބޯޅައިން" ބަދަހި ކުރަނީއެވެ. ރައްޔިތިނުންނާއި ގުޅުން ފުލުހުން ބަދަލުކުރުމަކީވެސް، މުޙިއްމު ކަމެއްކަމުގައި ދެކެމެވެ. ނަމަވެސް، އެފަދަ ގުޅުން ތަކުގެ އިޙްލާޞްތެރިކަން ދެމަހެއްޓުން ބުއްދިވެރިއެވެ. ކުލިވަރު ތެރޭގައި ޒުވާނުން ގެންގުޅުމަކީވެސް، ކުށް މަދު ކުރެވިދާނެ ގޮތެއްކަމަށް، ކުރިމިނަލް ސްޓަޑީސް ތަކުން ދައްކައެވެ. މީވާ، މި މަޤްޞަދު ހާޞިލްކުރުމަށް ފުލުހުން މަސައްކަތްކުރަނީ ކަމަށް ބަލަމާ ހިނގާށެވެ.\nއަޙުލާޤާއި، އުޅުމާއި، ގުޅުމަށް މިއަދު ވަރަށް ބޮޑެތި ބަދަލުތަކެއް އިހަވަންދޫގެ މުޖުމަތަޢު އިން ފެނެއެވެ. ނަމަވެސް، އެއީ ތަހުޒީބުގެ ގޮތް ކަމުގައި ދެކެ ނިންމާލެވޭކަށް އަމުދުން ދެނެތެވެ. ބަވަނަވަމުންދާ ދުނިޔެއެއްގައި، ރައްތިޔުން ބަނަވުން އެއީ ވެގެންވާނެ ގޮތެއް ނޫނެވެ. މީވާ، އަޅުގަނޑުމެންނެ އަމާޒާއި ފޯކަސް އިހުނަށްވުރެ ވަރުގަދަ ކުރަން ޖެހެއެވެ. އެބަޔެއެއްގެ ފަރުދީ އަދި އިޖްތިމާޢީ ޒިންމާ، ޖެހިލުމެއްނެތި ހަމަ ޔަށް އަދާކުރުމުގެ ވިސްނުމާ ދިޔާލަން މިޞްބާރު ބަދަލުކޮށްލަން ޖެހެއެވެ.\nޙިޔާލަކީ މިއީއެވެ. އިހަވަންދޫ ފުލުހުންގެ މުއައްޞަސާގެ ފޯކަސް ބަދަލު ކުރަންވީ އިންސާނާގެ ސިކުޑިއަށެވެ. ޢިލްމީ ދިރާސާއަށެވެ. މި މުޖުތަމަޢުގައި ރައްޔިތުން ކުށަށް އަރައިގަންނަ ސަބަބު ހޯދަންވީއެވެ. ކުށް ކުރުވުގައި އިސް ގޭންގު (ފަރާތް) ތަކެއް ވޭތޯ ބަލަންވީއެވެ. އަދި އެފަދަ ފަރާތްތަކީ ކޮންމެ މީހަކު ނަމަވެސް، ޤާނޫނުގެ "ދިގުއަތް" އެމީހުންނާ ހަމައަށް ވަގުތުން ފޯރުވަންވީއެވެ. އަދި ކުށް ތަކުރާރުވާ ސަބަބު އިލްމީ ދިރާސާއިން ހޯދަންވީއެވެ. އެންމެ އަވަސް ބަދަލު ގެންނަ އެއްޗަކީ އިންސާނާގެ "ބޮޑު އަދި ބުރަ ސިކުޑި" އެވެ. ހޭލުންތެރިކަންވެސް ގެނުވަންވީ އިންސާނާގެ ހަށިގަޑަކަށް ނޫނެވެ. އޭނާގެ ފުރިހަމަ ސިކުޑިއަށެވެ. އަމިއްލަ ފައިމައްޗަށް ތެދުވެ، ބަރޯސާނުވެ، ދިރިއުޅުމުއް ބިނާ ކުރުމުގެ ވިސްނުމާއި، ފަރުދީ ޒިންމާއާއި، ހައްޤުތައް ޙިމާޔަތްކުރަންވީއެވެ. މިއަދުގެ ރާއްޖޭގައި ހަނިކުރެވިފައިވާ "ތަބީޢީ ހައްޤުތަކަށް" ފުލުހުންވެސް ނޫނެކޭ ބުނަންވީއެވެ. ޤާނޫނުން ޖުމުތަޢު އިޞްލާހު ކުރުމުގެ ބަދަލުގައި އިންސާނާގެ ރިވެތި އަޙުލާޤުން މުޖުތަމަޢު އިޞްލާކުރަން މިހާރަށްވުރެން ބޮޑު ދައުރެއް ފުލުހުން އަދާކުރަންވީއެވެ. އޭރުން ، ތި ގެއްލިފައިވާ ޔުނިފޯމުގެ އަގު ކޮންމެވެސް މިންވަރަކަށް ލިބުން އެކަށީގެން ވެއެވެ.\n↵ ފެންތަށި, އިހަވަންދޫ ޕޮލިސް ސްޓޭޝަން\nމިއީ ސީދާ ފުލުހުންގެ އަގު ވަށްޓާލަން ލިޔެފަ އޮތް ލިޔުމެއް! <br>\n– 12 ޖެނުއަރީ 201701\nIhavandhoo polihunakee abadhu hamaaga thibey baeh noon kamah ihavandhoo rahyyithun mihaaru vanee yageen kohfaeve\n– 26 ފެބުރުއަރީ 201800


Ibthihaal ge maama ulhey than neyngeythee vaarisun ge baheh nunegunu\nއިބްތިހާލުގެ މާމަ އުޅޭތަން ނޭނގޭތީ ވާރިސުންގެ ބަހެއް ނުނެގުނު\nމިދިޔަ އަހަރުގެ ޖެނުއަރީ މަހުގެ 28 ވަނަ ދުވަހު ވ. ރަކީދޫގައި އަނިޔާވެރި ގޮތަކަށް މަރާލާފައި އޮއްވާ ފެނުނު، މުހައްމަދު އިބުތިހާލްގެ މާމަ ދިރިއުޅޭ ތަނެއް ނޭނގިގެން ވާރިސުންގެ ބަސް ޝަރީއަތަށް ނެނގޭ ގޮތެއް ނުވެއްޖެ އެވެ.\nއިބްތިހާލުގެ މާމަ ވާރިސެއްގެ ގޮތުގައި ކަނޑައަޅާފައިވަނީ އިބްތިހާލުގެ މަންމަގެ މައްޗަށް އޭނާ މަރާލިކަމުގެ ދައުވާ އުފުލިފައިވާތީ، އަދި އާފިޔާގެ ބައްޕަ އަދި ކާފަ ވެސް ދުނިޔޭގައި ނެތުމުންނެވެ.\nވާރިސުންގެ ބަސް ނެގުމަށް މިއަދު ބޭއްވި އަޑުއެހުމުގައި މައްސަލަ ބައްލަވާ ގާޒީ، މުހުތާޒު ފަހުމީ ވިދާޅުވީ، އާފިޔާގެ މަންމަ ދިރިއުޅޭ ތަނެއް ނޭނގުނު ކަމަށެވެ. އޭނާ، އޭނާގެ ރަށުގައި ދިރިނޫޅޭ ކަމަށް ގާޒީ ވިދާޅުވި އެވެ. ގާޒީ ވަނީ މަންމަ ދިރިއުޅޭތަން އެނގޭތޯ އާފިޔާއާ ސުވާލުކޮށްފަ އެވެ. އާފިޔާ ބުނީ މަންމަ ދިރިއުޅޭނީ މާލޭގައި ކަމަށާއި ނަމަވެސް އެއީ ކޮން ގެއެއްގައި ކަމެއް ނޭނގޭ ކަމަށެވެ.\nއާފިޔާ ކޯޓަށް ހާޒިރުކުރަނީ: ދަރިފުޅަށް އަނިޔާކުރި ކަމަށް އެއްބަސްވޭ - އަވަސް ފޮޓޯ: އަހުމަދު ޝުރާެއު\nމި މައްސަލާގައި އާފިޔާ ކުށަށް އެއްބަސްވެފައިވީ ނަމަވެސް ދައުލަތުން ވަނީ 13 މީހެއްގެ ނަން ހެކީގެ ގޮތުގައި ހުށަހަޅާފަ އެވެ. އެ އެންމެންނަކީ ވެސް އާފިޔާ ދަންނަ އާފިޔާގެ ރަށް، ރަކީދޫގެ މީހުންނެވެ.\nމީގެ އިތުރުން ދައުލަތުން ވަނީ އާފިޔާ މުއްދަތު މަޖިލީހުގައި ދީފައިވާ ބަޔާނާއި ތަހުގީގަށް ދީފައިވާ ބަޔާނާއި ސީން އޮފް ކްރިމް ރިޕޯޓާއި އެ ތައްޔާރުކުރި ފަރާތާއި ރަކީދޫ ހޮސްޕިޓަލްގެ ލިޔުމަކާއި އައިޖީއެމްއެޗްގެ ލިޔުމަކާއި ސީޓީ ސްކޭން ރިޕޯޓް ވެސް ހުށަހަޅާފަ އެވެ.\nދައުލަތުން ހުށަހަޅާނެ ކަމަށް ބުނެފައިވާ އާފިޔާގެ ސައިކޮލޮޖިކަލް އެސެސްމެންޓް ރިޕޯޓު އަދިވެސް ހުށަނާޅާތީ ގާޒީ ވަނީ ދައުލަތާ ސުވާލުކޮށްފަ އެވެ. ދައުލަތުގެ ވަކީލާ އައިޝަތު މުހައްމަދު ވިދާޅުވީ، އެ ރިޕޯޓް އަދިވެސް ދިރާސާކުރަމުންދާ ކަމަށާއި ވީއެންމެ އަވަހަކަށް ރިޕޯޓް ހުށަހަޅާނެ ކަމަށެވެ.\nއަންނަ އަންގާރަ ދުވަހަށް އެ ރިޕޯޓާ ގުޅޭ ގޮތުން ވާހަކަ ދެއްކުމަށް އަޑުއެހުމެއް ވަނީ ތާވަލްކޮށްފަ އެވެ.\nއާފިޔާގެ ދޮން ބައްޕައަށް ވަނީ ދައުވާކޮށްފަ އެވެ. އަދި އޭނާގެ މައްޗަށް ކޮށްފައިވަނީ އިތުބާރުހުރި މަގާމެއްގައި ހުރެ ޖިންސީ ގޯނާކުރި ކަމުގެ ދައުވާ އެވެ. އެ މައްސަލާގައި ޝަރީއަތް ވަނީ ސިއްރުކޮށްފަ އެވެ.\nއައިޖީއެމްއެޗްގެ ޑޮކްޓަރު: އިބްތިހާލަށް ބޮޑެތި ޒަހަމްތަކެއް ދީފައިވޭ


Final match ge pressure bodee hamaekani Arsenal akah noon: Lampard\nއެފްއޭ ކަޕްގެ ފައިނަލް މެޗު\nފައިނަލް މެޗުގެ ޕްރެޝަރު ބޮޑީ ހަމައެކަނި އާސެނަލަކަށް ނޫން: ލަމްޕާޑް\nމި މެޗަށް ނުކުންނައިރު ޗެލްސީން ވަނީ އަންނަ ސީޒަނުގެ ޗެމްޕިއަންސް ލީގުން ޖާގަ ހޯދާފައި\n"ޗެލްސީގެ އަމާޒަކީ ތައްޓަކާއެކު މިސީޒަން ނިންމާލުން"\nކ. މާލެ | 1 އޯގަސްޓް 2020 | ހޮނިހިރު 16:08 | 2,499\nޗެލްސީގެ ކޯޗު ފްރޭންކް ލަމްޕާޑް: އެފްއޭ ކަޕް ފައިނަލް މެޗު ކުޅޭނީ ހޮނިހިރު ދުވަހުގެރޭ - ގެޓީ އިމޭޖާސް\nއިނގިރޭސި އެފްއޭ ކަޕް ފައިނަލް މެޗުގައި އާސެނަލާއި ޗެލްސީ ހޮނިހިރު ދުވަހުގެރޭ ބައްދަލުކުރާއިރު، މި މެޗުގެ ޕްރެޝަރު ބޮޑީ ހަމައެކަނި އާސެނަލަކަށް ނޫން ކަމަށް ޗެލްސީގެ ކޯޗު ފްރޭންކް ލަމްޕާޑް ބުނެފިއެވެ.\nމި މެޗަށް ނުކުންނައިރު ޗެލްސީން ވަނީ އަންނަ ސީޒަނުގެ ޔުއެފާ ޗެމްޕިއަންސް ލީގުން ޖާގަ ހޯދާފައެވެ. އެކަމަކު އަންނަ ސީޒަނުގެ ޔޫރަޕްގެ މުބާރާތަކުން އާސެނަލަށް އަދި ޖާގައެއް ހޯދާފައިނުވާއިރު، ޔޫރޮޕާ ލީގުން އެޓީމަށް ފުރުސަތު ލިބޭނީ މި މެޗު ކާމިޔާބު ކޮށްގެނެވެ.\nލަމްޕާޑު ބުނީ މި މެޗަކީ މި ސީޒަނުގައި ޗެލްސީން އެންމެ ރަނގަޅަށް ތައްޔާރުވި މެޗު ކަމަށާއި، މި މެޗަށް ޓީމު އޮތީ ވަރަށް ރަނގަޅަށް ތައްޔާރުވެފައި ކަމަށެވެ. އަދި މެޗަށް ނުކުންނައިރު ބައެއް ފަރާތްތަކުން މެޗުގެ ޕްރެޝަރު ބޮޑީ އާސެނަލަށް ކަމަށް ކިޔައި ދައްކަމުން އަންނަ ވާހަކަތަކަކީ ދޮގު ވާހަކަތަކެއް ކަމަށާއި، މެޗުގެ ޕްރެޝަރު އާސެނަލާއި އެއްވަރަށް ޗެލްސީއަށްވެސް އެބައޮތް ކަމަށް ލަމްޕާޑް ބުންޏެވެ.\nލަމްޕާޑް ބުނީ އަންނަ ސީޒަނުގެ ޗެމްޕިއަންސް ލީގުން ޗެލްސީއަށް ފުރުސަތު ލިބިފައިވީ ކަމަކު، ޗެލްސީގެ އަމާޒަކީ ތައްޓަކާއެކު މިސީޒަން ނިންމާލުން ކަމަށާއި، އެހެންކަމުން މެޗަށް ނުކުންނާނީ އާސެނަލް ބަލިކޮށް އެފްއޭ ކަޕް ކާމިޔާބުކުރުމުގެ އަޒުމުގައި ކަމަށެވެ. ލަމްޕާޑް އިތުރަށް ބުނީ މެޗަކުން ބަލިވުމުން އެކަމުގެ އަސަރު ކުޅުންތެރިންނަށްވުރެ ބޮޑަށް ކޯޗުންނަށް ކުރާނެ ކަމަށާއި އެއީ ކޯޗުގެ ޒިންމާ ބޮޑުވުމުން ކަމަށެވެ.\nއެފްއޭ ކަޕް ފައިނަލްގައި އާސެނަލާއި ޗެލްސީ ބައްދަލުކުރާ މެޗު ފަށާނީ ހޮނިހިރު ދުވަހުގެރޭ ރާއްޖެ ގަޑިން 21:30 ގައެވެ.


Nasheed Goeh Dhulehnukuri, Billthah Draft Kuraanee Majlis In - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! - 40 މިނެޓް ކުރިން\nނަޝީދު ގޮތްދުލެއްނުކުރި، ބިލްތައް ޑްރާފްޓް ކުރާނީ މަޖިލީހުން\nސަރުކާރުން ރައްޔިތުންގެ މަޖިލީހަށް ހުށަހަޅަން ބޭނުންވާ ބިލްތައް މަޖިލީހުގެ ކޮމެޓީތަކުން ޑްރާފްޓް ކުރާގޮތައް ހަމަޖެއްސުމުން ބަންޑާރަނައިބު އިބްރާހިމް ރިއްފަތު ކަންބޮޑުވުން ފާޅުކުރައްވާފައި ވީނަމަވެސް މަޖިލީހުގެ ނިންމުމަށް ބަދަލު ނުގެނެސް ކުރިން ވެސް ނިންމާފައި އޮތްގޮތައް ކޮމެޓީތަކުން ބިލްތައް ޑްރާފްޓް ކުރަން މަޖިލީހުގެ ރައީސް މުހައްމަދު ނަޝީދު ނިންމަވައިފިއެވެ.\nމިއަދުގެ މަޖިލިސް ޖަލްސާގައި ނަޝީދު ވިދާޅުވީ މަޖިލީހުގެ ޤަވައިދުގައި ސިޔާސީ ޕާޓީތަކަށް ބިލް ހުށަހެޅޭނެ ކަމަށް ޤާނޫނުގައި ބަޔާންކޮށްފައި އެބައޮތް ކަމަށެވެ. "ޤާނޫނު އަސާސީގައި ވަރަށް ސާފުކޮށް މިއީ ޤާނޫނު ހަދާ މަޖިލިސް ކަމާއި ޤާނޫނު ހެދުމުގެ އެންމެހާ މަސައްކަތްތައް މިމަޖިލީހަށް ކުރެވޭނެކަމާއި، ކުރަންޖެހޭނެކަމަށް ބުނެފައިވޭ." ނަޝީދު ވިދާޅުވިއެވެ.\nނަޝީދު ވިދާޅުވީ މަޖިލީހަށް ކަމެއް ހުށަހެޅުމުން ދެން އޮންނާނީ ކަމާގުޅޭ ކޮމެޓީއަކަށް ފޮނުވުމުން ކަމަށެވެ.\nނަޝީދު ވިދާޅުވީ މަޖިލީހަށް ހުށަހަޅަން އެމްޑީޕީ ޕީޖީ ލީޑަރު ބޭނުންވާ 20 ބިލްގެ ތެރެއިން މާލީ ދެބިލް ފިޔަވައި އެހެން ހުރިހާ ބިލެއް މަޖިލީހުގެ ކޮމެޓީތަކަށް ޑްރާފްޓް ކުރެވޭނެ ކަމަށެވެ.\n"18 ބިލްވެސް ހުށަހަޅަނީ ސަރުކާރު ހިންގާ ޕާޓީ އިން. އަޅުގަނޑު މަސައްކަތް ކުރަމުން މިގެންދަނީ ޤާނޫނު އަސާސީގެ ރޫހާއި އެއްގޮތައް ޤާނޫނު އަސާސީ ތަންފީޒު ކުރަން." ނަޝީދު ވިދާޅުވިއެވެ.\nނަޝީދު ވިދާޅުވީ ބިލްތައް ޑްރާފްޓް ކުރާނީ ބަންޑާރަނައިބުގެ އޮފީހާއި ސަރުކާރުގެ ހުރިހާ މުއައްސަސާތަކެއްގެ ފުރިހަމަ އެއްބާރުލުމާއި އެހީތެރިކަމާއި އެކުގައި ކަމަށެވެ.\nމަޖިލީހަށް ހުށަހަޅާ ބިލްތައް ކޮމެޓީތަކުން ޑްރާފްޓް ކުރާ ގޮތައް ހަމަޖައްސާ ބިލްތައް ޑްރާފްޓް ކުރުމުގައި ބަންޑާރަނައިބު އޮފީހުގެ ދައުރެއް ނޯންނަ ގޮތައް ހަމަޖެއްސުމުން ބަންޑާރަނައިބު އިބްރާހިމް ރިއްފަތު ރޭ ކުރެއްވި ޓްވީޓެއްގައި ވިދާޅުވީ ރައްޔިތުންގެ މަޖިލީހަށް ސަރުކާރުން ހުށަހަޅާ ބިލްތަކަކީ ސަރުކާރުން ރައްޔިތުންނަށް ވެފައިވާ ވައުދުތައް ފުއްދުމަށްޓަކައި، ސަރުކާރުގެ މައިގަނޑު ސިޔާސަތުތަކާއި އެތަންފީޛުކުރާނެ ހަމަތައް ބަޔާންކުރާ އެއް ވަޞީލަތް ކަމަށެވެ.\nއޮކްޓޯބަރ 9, 2019 11:45\nރިޔާސީ ނިޒާމެއްގައި ގަދަކަމުން ބަރުލަމާނީ ސިފަތައް ގެނެސް ގާނޫނާއި ގަވާއިދާޚިލާފަށް މަޖިލިސް ހިންގުން ބަލައެއް ނުގަނެވޭ. ރައީސް ނަސީދަށްވުރެ އަމިއްލަ އެދުން ބޮޑު ރައީސެއް އަދި މިދިވެހިރާއްޖެ ނުދެކޭ. ރައީސުލްޖުމްހޫރިއްޔާ އެބަޖެހޭ ރައީސްނަސީދު ގާނޫނީ އިމުގެ ތެރެއަށް ވައްދަން. އެހެންނޫނީ ހީނުކުރާ ވަރުގެ ބޮޑުގެއްލުމެއް ދިވެހިދައުލަތަށް ލިބިދާނެ.\nތިޔަ ބަލާވެރިކަމުން މިގައުމު ސަލާމަތް ވާނެ ދުވަސް ﷲ މިންވަރު ކުރައްވާށި <<<<<<\nއޮކްޓޯބަރ 9, 2019 14:15\nއޮކްޓޯބަރ 9, 2019 11:50\nމަޖިލީހުގައި ތިކަން ކުރެވޭ ފެންވަރުގެ ބަޔަކު ނެތް. އެހެނެއްނޫން މަޖިލީހުން ލޯފާމްތަކާ ހަވާލުކޮށްގެން ތިކަން ކުރެވިދާނެ. އޭރުންވެސް އެޖެހެނީ ހަމަ އެއްތަނެއްގަ.\nއޮކްޓޯބަރ 9, 2019 12:01\nއޮކްޓޯބަރ 9, 2019 12:05\nވެރިކަން ކުރާ ހިތުން މަރުދެނީ.. އެޖެންޑާ 19 ގެ ދަށުން ދައުލަތް ހިންގުންވެސް މަޖިލީހައް...\nއޮކްޓޯބަރ 9, 2019 12:12\nތީ ޤާނޫނު ހަދާ މަޖްލިސް ކަން އަޅުގަނޑު މެންނަށް އެނގޭ، މަނިކުފާނަށް ނޫންތޯ އެކަން ނޭގިގެން ތިޔަ އުޅުއްވަނީ، ތިޔަ މަޖްލިސް އިން މިހާރު ނުކުރާކަށް ކަމެއް އެބަ އޮތްތޯ؟\nތިޔަޢީ ޤާނުހަދާ ތަނަކީވެސް\nއޮކްޓޯބަރ 9, 2019 12:13\nޑިމޮކްރަސީއޭ ކިޔައިގެން އެމްމެ ބާރަށް ހަޅޭލެވިމީހާ މިހަދަނީ ކިހިނެއް! އުތުރުކޮރެޔާ ޑިމޮކްރަސީ މިއޮތީ ގެނެސްދީފައި! މާދަމާ ޖެހޭނެ ކައިވެނި ވަރިވެސް މަޖިލީހުން ފާސްކުރަން!\nއޮކްޓޯބަރ 9, 2019 13:57\nމީނާ ދަސްކުރީ އާންސަންސޫކީ ކައިރިން. ވަރަށްމޮޅުވާނެ.\nއޮކްޓޯބަރ 9, 2019 12:15\nމިމީހާއަކީ ވަރަށް ޚުދުމުޚުތާރު އަދި އެހައިމެ މަކަރުވެރި މީހެއް... ބޭނުންވަނީ ހުރިހާ ބާރެއް މުށުތެރޭ ބާއްވައިގެން ގައުމުގެ ވެރިކަން ކުރަން.. މަޖިލީހުން އޭނާ ބޭނުންވާ ގޮތަކަށް ޤާނޫނު ޑްރާފްޓްކޮށް އޭނާ އެ ޤާނޫނު އެމަޖިލީހުން ފާސްކޮށް.. ރައްޔިތުންގެ މައްޗަށް ބާރުގަދަ ވެރިޔަކަށް ވުމުގެ އެޖެންޑާގެ ކޮޅުމަތި މި ފެންނަނީ..\nއޮކްޓޯބަރ 9, 2019 12:19\nބާރު ހުރި ވަރު ފެނޭނު އެކަމު ރައީސް ވެދާޅުވާނެ ދެމީހުން ދޭތެރޭ މައްސަލަ އެއް ނެތޭ ސަރުކާރު ހިންގާ ޕާޓީން ސަރުކާރަށް ޖެއްސުން ކުރަނީ\nއޮކްޓޯބަރ 9, 2019 14:19\nމައްސަލައެއް ނެތޭ. ދޭތި ރާވައިގެން ހިންގާ ޖަރީމާ. އެއް ޒާތު ދޭތި.\nއޮކްޓޯބަރ 9, 2019 12:22\nރައްޔިތުންގެ މިހާރުގެ މަޖިލީސް އަކީ އުވާލަންޖެހޭ ތަނެކެވެ\nމަޖިލީހަކީ ގޮށްމުށުބާރު ހިންގަން އޮތް ތަނެއްނޫނެވެ\nދައުލަތުން ބޮޑުޚަރަދެއް ކޮށްގެން ރައްޔިޔިތުންގެ މަޖިލީހެއް\nއުފައްދާފައިވަނީ ގައުމީ މަސްލަހަތު ދަމަހައްޓާށެވެ އަމިއްލަ\nމަސްލަހަތު އިސްކުރާކަށް ނޫނެވެ.\nއޮކްޓޯބަރ 9, 2019 12:23\nހައްހައް ހާ ސޯލިހް ޕަޕެޓްއަކައް ހަދާނިމިނީމި، ހަަތަރެސްފައިގަ ވާޖަހާފަ ދެންކުޅޭނީ މަޖުލީހުން\nއޮކްޓޯބަރ 9, 2019 13:11\nރާއްޖޭގައި މިއޮތީ 02 ސަރުކާރެއް އުތަ؟؟؟؟\nއޮކްޓޯބަރ 9, 2019 14:01\nލައްބަ! އަންނިބުނި އަނދިރި ސަރުކާރަކީ ރައްޔިތުންގެ މަޖިލިސް .\nއޮކްޓޯބަރ 9, 2019 14:16\nވަރަށް މަޖާ. ތާލިޔާ ތާލިޔާ.\nއޮކްޓޯބަރ 9, 2019 14:17\nމި މުއްލާ ކެނެރީ ނަސީދު ބޭނުންވަނީ ލޮބުވެތި ރައީސް އިބޫ ސޯލިހު ބޭރުކޮށް މުއްލާ ނަސީދު ވެރިކަންކުރަން. ވަރަށް ވެރިކަން ބޭނުން މީހެއް ނަސީދަކީ\nއޮކްޓޯބަރ 9, 2019 14:22\nމިކަލޭގެ ފޮޓޯ ނުޖަހާބަލަ. ފެނުނީމަވެސް ހޮޑުލަވާ!\nއޮކްޓޯބަރ 9, 2019 16:06\nހަމަ ހުވާ މަވެސް މީތި ފެނުނީމަ ހޮޑުލަވާ!!\nމީކަމުން އިގިގެންދަނީ ރައީސުލް ޖުމްހޫރިއްޔާގެ ނާގާބިލްކަން ވެރިކަން ކުރުމުގެ ހިކުމަތްނެތްކަން\nގާނޫނުއަސާސީ މިދަނީ އޮޅެމުން ތެޅެމުން ފޮޅެމުން. ގާނޫނުއަސާސީގައި ދައުލަތަށް ގާނޫނީ ލަފާ ދިނުމުގެ ބާރު ދީފައި އޮތީ ރައްޔިތުންގެ މަޖިލީހަކަށް ނޫން. އެ ބާރު ދީފައި އޮތީ އެޓަރނީޖެނެރަލަށް. ރައްޔިތުންގެ މަޖިލީހަށް ދީފައި އޮތީ ގާނޫނު ހެދުމުގެ ބާރު. ގާނޫނު އެކުލަވައިލައި މަޖިލީހަށް ހުށަހެޅުމުގެ ބާރަކީ ރައްޔިތުންގެ މަޖިލީހަށް އޮތް ބާރެއް ނޫން. ގާނޫނުތައް ހެދުމަށް ރައްޔިތުންގެ މަޖިލީހަށް ހުށަހަޅަންޖެހޭ ފަރާތްތަކުން އެކުލަވައި ހުށަހެޅީމާ އެ ހުށަހެޅުމެއް ބަލައި ގާނޫނަކަށް ހަދާނީތޯ ނުވަތަ ނޫންތޯ ނިންމުން މަޖިލީހުގެ މަސްއޫލިއްޔަތަކީ. މިހާރު ތިޔަ ދަނީ ހައްދުން ނެއްޓިގެން.\nއޮކްޓޯބަރ 9, 2019 17:28\nތިޔަމަޖުލީހުން ހުތުބާ ވެސް ތައްޔާރު ކުރަން ފެނޭ!\nއޮކްޓޯބަރ 9, 2019 18:58\nޢެއްމެ ބޮޑުހަރަދެއް މިކުރަނީ ކޮއްއްމެ ބަޔަކުވެސް އެމީހުންގެ ދަރިންނައް އެއްމެފެންވަރު ރައަގަޅު ތައުލީމެއް ދެވޭތޯ އެކުދިންހާސިލްވެސްކުރޭ ނަމަވެސް އެކުދިންގެ ކާމިޔާބު ބައްޓަންކޮއް ގަވާއިދާއި ގާނޫނު ހަދާތަންތަނައް މީހުން ނަގާއިރު ނުބަލާ މިކަންކުރެވޭނެބައެއްތޯ އެކަނިމިބަލަނީ ކުލާސްޓީޗަރުންގެ ފެންވަރުހުރިތޯ ބަލިތަކައް ފަރުވާދޭ ޑޜ މޮޅުތޯ އެއީއެކަމައް ހާއްސަމީހެއްތޯ ނަމަވެސް ސިޔާސީ ޕާޓީއެއްގެ ކަމެއްނިއްމަން ހެޔޮގާބިލް ކަމައްހާއްސަ މީހަކައްނުވިއަސް ކުލައެއްހުރެއްޖެނަމަ ވަޒީފާއަކައް ކުރިމަތިލާނަމަ އެތައް ލިއުމެއް ހުޝައަޅަންޖެހޭ ތައުލީމު ތަޖުރިބާ އަދިމެޑިކަލް ޕޮލިސްރިޕޯޓް ކޮއްމެދިވެއްސަކުވެސް.


Dhaulathah gellunu faisaa thah hoadhan beyruge vakeelun ge ehee hoadhanee | Mihaaru\nއެޓާނީ ޖެނެރަލް ރިފްއަތު: ދައުލަތަށް ގެއްލިފައި ހުރި ފައިސާތައް ހޯދަން ބޭރުގެ ވަކީލުންގެ އެހީ ހޯދަމުންދާ ކަމަށް އެޓާނީ ޖެނެރަލްގެ އޮފީހުން ބުނޭ --ފޮޓޯ/މިހާރު\nދައުލަތަށް ގެއްލުނު ފައިސާތައް ހޯދަން ބޭރުގެ ވަކީލުންގެ އެހީ ހޯދަނީ\n28 ޖެނުއަރީ 2019 - 13:26 30 comments\nދައުލަތަށް ގެއްލިފައިވާ ފައިސާތައް އަނބުރާ ހޯދުމަށްޓަކައި ރާއްޖެއިން ބޭރުގައި ކުރަންޖެހޭ މަސައްކަތް ކުރުމަށް ބޭރުގެ ވަކީލުންގެ އެހީ ހޯދަމުންދާ ކަމަށް އެޓާނީ ޖެނެރަލްގެ އޮފީހުން ބުނެފި އެވެ.\nދައުލަތަށް ގެއްލިފައިވާ ފައިސާތައް އަނބުރާ ހޯދުމަށް ރައީސް އިބްރާހިމް މުހައްމަދު ސޯލިހް ވެސް ކުރިން ވަނީ ރިޔާސީ ކޮޮމިޝަނެއް އުފައްދަވައިފަ އެވެ. އެ ކޮމިޝަންގެ މަސައްކަތްތައް މިހާރު ދަނީ ކުރިއަށެވެ.\nއެޓާނީ ޖެނެރަލްގެ އޮފީހުން އިއްޔެ ނެރުނު ބަޔާނެއްގައި ވަނީ ދައުލަތަށް ގެއްލިފައި ހުރި ފައިސާތައް އަނބުރާ ހޯދުމަށް ފަހު އެ ފައިސާ ރާއްޖެ ގެނައުމަށްޓަކައި ގާނޫނީ ގޮތުން ރާއްޖެއިން ބޭރުގައި ކުރަންޖެހޭ މަސައްކަތްތައް ކުރުމަށްޓަކައި ބޭރުގެ ތަޖްރިބާކާރުންނާއި ވަކީލުންގެ ލަފާ ހޯދާފައިވާ ކަމަށެވެ. އަދި އެ މަސައްކަތްތައް ކުރުމަށްޓަކައި ކަމާބެހޭ ފަރާތްތަކާ އެކު އެ އޮފީހުން މަޝްވަރާ ކުރަމުންދާ ކަމަށް ވެސް އެ ބަޔާނުގައިވެ އެވެ.\nއެޓާނީ ޖެނެރަލްގެ އޮފީހުން މިމަހު ވަނީ ކުރީގެ ރައީސް އަބްދުﷲ ޔާމީނާއި ކުރީގެ ނައިބު ރައީސް އަހުމަދު އަދީބާއި ކުރީގެ ސަރުކާރުގެ އެހެން ބައެއް އިސްވެރިންނަށް ތުހުމަތު ކުރެވޭ މަނީ ލޯންޑްރިންގެ މައްސަލަތަކެއް ރިޔާސީ ކޮމިޝަނަށާއި ފުލުހުންނަށް ފޮނުވައިފަ އެވެ.\nދައުލަތަށް ގެއްލިފައިވާ ފައިސާތައް ހޯދުމަށް ބޭރުގެ ތަޖްރިބާކާރުންނާއި ވަކީލުންގެ އެހީ ހޯދަމުން ދާއިރު، މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ)ގެ ބޮޑު ޚިޔާނާތުގައި ދައުލަތަށް ގެއްލުނު ފައިސާތައް ހޯދަން ރާއްޖޭގެ ކޯޓުތަކުގައި ކޮށްފައިވާ މަދަނީ ދައުވާތައް ރިވިއު ކުރުމަށްޓަކައި ކުރިން އޮތީ އަނބުރާ ގެނެސްފަ އެވެ.\nއެ މައްސަލަތައް ރިވިއު ކުރުމަށް ފަހު އަލުން ހުށަހަޅާނެ ކަމަށް އެޓާނީ ޖެނެރަލްގެ އޮފީހުން ކުރިން ބުނެފައިވެ އެވެ.\nއިތުރު ލިޔުންތައް ކޮރަޕްޝަން އެޓާނީ ޖެނެރަލް އެޓާނީ ޖެނެރަލްގެ އޮފީސް އެމްއެމްޕީއާރްސީގެ ކޮރަޕްޝަން ކޮމިޝަން އޮން ސްޓޭޓް އެސެޓްސް ރިކަވަރީ އިބްރާހިމް ރިފްއަތު، އެޓާނީ ޖެނެރަލް


ކޮވިޑާ ގުޅިގެން އިނގިރޭސި ވިލާތުގައި ފިޔަވަޅުތައް ވަރުގަދަކޮށްފި – Dhuvas Online\nކޮވިޑާ ގުޅިގެން އިނގިރޭސި ވިލާތުގައި ފިޔަވަޅުތައް ވަރުގަދަކޮށްފި\nއިނގިރޭސިވިލާތުގައި ކޮވިޑް-19 ގެ ކޭސްތައް އިތުރުވާން ފެށުމާއެކު އާންމު ތަންތަނުގައި އެއްވެ އުޅުމުގައި ފިޔަވަޅުތައް ވަރުގަދަ ކޮށްފި އެވެ.\nއިނގިރޭސިވިލާތުގެ ބޮޑުވަޒީރު ބޮރިސް ޖޯންސަން އެކަން ހާމަކުރައްވަމުން ވިދާޅުވީ ކުރިޔަށް އޮތް ދުވަސްތަކުގައި ކޭސްތައް ފެންނަ މިންވަރު އިތުރު ވެގެންދާނެ ކަމަށް ބެލެވޭތީ އެކަމުން ރައްކާތެރިވުމުގެ ގޮތުން މިހާރުއްސުރެ އަމަލު ކުރަން ޖެހޭ ކަމަށެވެ.\nބޮރިސްގެ އެންމެ އިސް މެޑިކަލް އެޑްވައިޒަރާއެކު ނޫސްވެރިންނާ ބައްދަލު ކުރައްވާ ވާހަކަ ދައްކަވަމުން ވިދާޅުވީ ހަ މީހުންނަށްވުރެ ގިނައިން އެއްވެސް ތާކު ނުތިބެވޭނެ ކަމަށެވެ. މި ފިޔަވަޅު އަޅަން ނުޖެހޭނެނަމަ ކިތަންމެހާވެސް ރަނގަޅުކަމަށާ އެހެންނަމަވެސް ބޮޑުވަޒީރުގެ ހައިސިއްޔަތުން ވައިރަސް ފެތުރުން ކޮންޓްރޯލްކުރުމަށް ކޮންމެހެން ކުރަންޖެހޭ ކަންކަމާއި އަޅަންޖެހޭ ފިޔަވަޅެއް އަޅަންޖެހޭކަމަށް ބޮރިސް ވިދާޅުވިއެވެ.\nބޮރިސް ވިދާޅުވީ އަލަށް މި އެކުލަވާލެވުނު ގައިޑްލައިނާ އެއްގޮތަށް އަމަލުކުރޭތޯ ފުލުހުންނާއި ތަންފީޒީ އިދާރާތަކުން ކުރިޢަށް ވުރެ ބޮޑަށް މޮނިޓަރ ކުރަމުން ގެންދާނެ ކަމަށެވެ. އަދި އަލަށް އެޅިގެންދާ ފިޔަވަޅުތަކަކީ ލޮކްޑައުން އަކަށް ދިޔުން ނޫން ކަމަށާއި ދެވަނަ ލޮކްޑައުން އަކުން ގައުމު ސަލާމަތް ކުރުމަށް އަޅަމުންދާ ފިޔަވަޅުތައް ކަމަށްވެސް އޭނާ ވިދާޅުވިއެވެ.\nއިނގިރޭސިވިލާތުގެ ޗީފް މެޑިކަލް އޮފިސަރ ކްރިސް ވިޓީ ވިދާޅުވީ އެ ގައުމުގައި މިހާރު ކޭސްތައް އިތުރުވަމުން އަންނަނީ މީގެ ހަތަރު ހަފްތާ ކުރިން ފްރާންސްގައި ކޭސްތައް އިތުރުވަމުން އައިގޮތަށް ކަމަށެވެ. އަދި ބެލްޖިއަމް އަކީ ވެސް މިގޮތަށް ކޭސްތައް އިތުރުވަމުން އައި ގައުމެއް ކަމަށާއި ނަމަވެސް ވައިރަސް ފެތުރުން ކޮންޓްރޯލް ކުރުމަށް އެޅި ފިޔަވަޅުތަކުގެ ސަބަބުން އެކަން ކޮންޓްރޯލް ކުރެވިފައިވާ ކަމަށެވެ.\nވައިރަސް ފެތުރުން ކޮންޓްރޯލް ނުކުރެވިދާނެކަމުގެ ބިރު ހީވާ ކަމަށާއި ވަކިން ޚާއްސަކޮށް ޓީނޭޖް ކުދިންނާއި އުމުރުން 20ގެ އަހަރުތައް ގުނަމުންދާ ޒުވާނުންގެ މެދުގައި ކޭސްތައް އިތުރުވަމުން ހިނގައިދާނެ ކަމަށް ކްރިސް ވިދާޅުވިއެވެ.


ކެފޭއެއްގެ ތެރޭގައި މާރާމާރީ ހިންގައި ބިދޭސީއަކު މަރާލައިފި | Murders in Maldives\nކެފޭއެއްގެ ތެރޭގައި މާރާމާރީ ހިންގައި ބިދޭސީއަކު މަރާލައިފި\nކެފޭއެއްގެ ތެރެއަށް ބަޔަކު ވަދެ، ހިންގި މާރާމާރީއެއްގައި ބިދޭސީއަކު މިއަދު މަރާލައިފި އެވެ.\nފުލުހުންގެ މީޑިއާ އޮފިޝަލަކު ދެންމެއަކު ވިދާޅުވި ގޮތުގައި، ތޫނު އެއްޗަކުން ހަމަލާދީ، ހިންގި މާރާމާރީއެއްގައި، ބިދޭސީއަކު ވަނީ މަރުވެފަ އެވެ. ފަތިހު 4:00 ހާއިރު ހިންގި މި މާރާމާރީގައި ޒަހަމްވި މީހާ، އައިޖީއެމްއެޗަށް ގެންދިޔައިރު ވެސް މަރުވެފައިވާ ކަމަށް، އޭނާ ބެއްލެވި ޑޮކްޓަރުންނާ ހަވާލާދެއްވައި، އެ އޮފިޝަލް ވިދާޅުވި އެވެ.\nމަންޒަރު ދުށް މީހަކު “ހަވީރަ”ށް ކިޔައިދިން ގޮތުގައި، މޫނު ނިވާކޮށްފައި ތިބި ހަތަރު މީހަކު، ހާބަރު ސަރަހައްދުގައި ހުންނަ ޅިޔަނު ކެފޭ ތެރެއަށް ވަދެ، މާރާމާރީ ހިންގާފައި ވަނީ މިރޭ ފަތިހު 4:00 ހާއިރު އެވެ. ވަޅި ޖެހުމަށް ފަހު، އެ މީހުން ބޭރަށް ނުކުތް އިރުވެސް ތިބީ މޫނު ނިވާކޮށްފައި ކަމަށް، މަންޒަރު ދުށް އެ މީހާ ކިޔައިދިނެވެ.\nއެނގިފައިވާ ގޮތުގައި، މި މާރާމާރީގައި މަރާލާފައި ވަނީ، ޅިޔަނު ކެފޭގައި މަސައްކަތްކުރާ ބަންގްލަދޭޝް މީހެކެވެ. ވަޅި ޖަހާފައި ވަނީ އޭނާގެ މެޔަށް ކަމަށާއި ވަރަށް ފުންކޮށް ވަޅި ވަދެފައިވާ ކަމަށް ވެސް ވެ އެވެ.\nމީގެ ކުރިން ވެސް، ޅިޔަނު ކެފޭ ތެރެއަށް ބަޔަކު ވަދެ، އެ ތަނުގައި މަސައްކަތްކުރާ ބިދޭސީ ވޭޓަރަކަށް ހަމަލާދީފައިވެ އެވެ. އެހެން ނަމަވެސް، މިރޭގެ ހަމަލާގައި މަރުވެފައި ވަނީ އެ މީހާ ކަމެއް އަދި ސާފެއް ނުވެ އެވެ.


ރައްޔިތުންނަށް ވޯޓްފޮއްޓައި ހަމައަށް ދެވިއްޖެނަމަ މި އިންތިޚާބު ކާމިޔާބު ކުރާނަން\nގުޅިފައިވަ ކޯލިޝަނުން ރައްޔިތުންނަށް ހަމަޖެހޭ ދިރިއުޅުމެއް ހޯދައިދޭނަން\nޖަރީމާ ތަކުގެ ވާހަކަ އަޅުގަނޑުމެން ދައްކާނެ\n14 ޖުލައި 2018 | ހޮނިހިރު 21:47\nރައްޔިތުންނަށް ވޯޓްފޮއްޓައި ހަމައަށް ދެވިއްޖެނަމަ މި އިންތިޚާބު ކާމިޔާބު ކުރާނަން. ގަނޑުކޮޅު އަތަށް ލިބިއްޖެނަަ އެަން ކާމިޔާބު ކުރާނަން، ހުރިހާ ބޭ އިންސާފަކާއި އެކުވެސް އަޅުގަނޑުމެން އެކަން ކާމިޔާބު ކުރާނަން، އެދަނީ އެ ދަނީ ދައުލަތުގެ ވަސީލަތްތައް ބޭނުންކުރަމުން. ކުރިއަށް އޮތް 70 ދުވަސްތެރޭ އަޅުގަނޑުމެން ހުއްޓަ ނުލާކުރާނީ މި އިންތިޚާބު ކާމިޔާބުކުރުމުގެ މަސައްކަތް\n14 ޖުލައި 2018 | ހޮނިހިރު 22:17\nސްޕްރީމް ކޯޓުން 12 މެންބަރުންގެ ގޮނޑިއާއި ގުޅިގެން ނިންމަވާފައިވާ ސާފު ނިންމުމެއް އެބައޮތް، އެ އަމުރު ގެ މައްޗަށް އަމަލުކުރުމަށް ފަހުން ނެރުނު އަމުރުގައިވެސް ނެތް އެ މެންބަރުންގެ ގޮނޑި ގެއްލުނުކަމަށް، މިއަދު ކަންކަން ހިނގަމުން ދަނީ އެންމެ ބޭފުޅެއްގެ ރައުޔާއި އެއްގޮތަށް. މިހާރު މި ރާއްޖޭގެ ކަންކަން ހިނގާގޮތް ރައްޔިތުންނަށް ސާފު. ދިވެހިންނަކީ ހަމަޖެހޭ ދިރިއުޅުމުގެ ވަށްޓަފަޅިއެއްގައި ދިރިއުޅުނު ބައެއް، ގުޅިފައިވާ ޕާޓީތަކުން އެފަދަ ސަރުކާރެއް ޣައިމްކޮށްދޭނަން\n14 ޖުލައި 2018 | ހޮނިހިރު 22:10\n.ޝެއިޚް އިމްރާން ސްޓޭންޑެއް ނަންގަވައިފިއްޔާ އެ ގޮތެއްގައި ދެމި ހުންނަވާނެ. .މިހާތަނަށް އެމަނިކުފާނު ވާނީ އެކަން ދައްކަވަފައި.\nދައުލަތް މިއަދު ޚަރާބުކޮށްލީ ރައީސް ޔާމީން ރަށްތަކާއި ފަޅުތައް ވިއްކާލައިފި، އެ ޖަރީމާ ތަކުގެ ވާހަކަ އަޅުގަނޑުމެން ދައްކާނެ، އެވާހަކަ ދެއްކުން ހުއްޓާލެވޭކަށް ނެތް. އެވާހަކަތައް ޝެއިޚް އިމްރާން ދެއްކެވި، ރައީސް ޔާމީން ގެ މި އިންތިޚާބުގައިވެސް ޝަހީމް ބޭނުންކުރައްވައިގެން އެ ގެންދަވަނީ ކެމްޕެިން ކުރައްވައިގެން. ޝަހީމް އެ ވިދާޅުވަނީ ރައީސް ޔާމީން ވިދާޅުވިކަމެއް ކުރައްވާނެކަމަށް، އެމަނިކުފަނުގެ ނެތް ހިތްވަރެއް\n14 ޖުލައި 2018 | ހޮނިހިރު 22:04\nރަނިންގމޭޓް އެންޑޯސްކުރުމާއި ގުޅޭ ބައްދަލުވުން ކުރިއަށް ދާނެ\nމި އިންތިޚާބާއި ގުޅިގެން ކުރާ އެއްވެސް މަސައްކަތަކަށް އަދާލަތު ޕާޓީން އެއްވެސް ހުއްޓުމެއް ނާންނާނެ، އަދާލަތުން ހުރިހާ އެއްބާރުލުމެއް ދޭނެ، އަދި މާދަމާރޭ އަދާލަތުން ރަނިންގމޭޓް އެންޑޯސްކުރުމާއި ގުޅޭ ބައްދަލުވުން ކުރިއަށް ދާނެ\nތަފާތު4ސިޔާސީ ފިކުރުގެ ޕާޓީތައް ތިބީ އެބަޔަކު ބޭނުންވާ ފިކުރުގެ މަސްލަހަތުވެސް އޮޕވެމެ، އެ ހުރިހާކަމެއް އެއްފަރާތްކޯށް ހަތަރު ލީޑަރުން އެކަށްޗެއް ކިޔާނެ\n14 ޖުލައި 2018 | ހޮނިހިރު 21:56


"Coolie No. 1" ge poster gai Varun Mask alhaigen\n"ކޫލީ ނަންބަރު 1"ގެ ޕޯސްޓަރު ވަރުން މާސްކް އަޅައިގެން\nމާސްކް އެޅުމާއި އެކަކު އަނެކަކަށް ދުރުދުރުގައި ތިބުން އަދި ގޭގައި ތިބުމަކީ މިހާރު ލޮކްޑައުނަށް ލުއި ދޭ ގައުމުތަކުގެ މީހުން އެންމެ ގިނައިން ތަޖުރިބާ ކުރާނެ ކަންތައް ތަކެވެ. މި ކަންތައްތައް މިހާރު ފިލްމުތަކުން ވެސް ފެންނަން ފަށައިފި އެވެ.\nދާދިފަހުން ވަރުން ދަވަން ޝެއާ ކުރި އޭނާގެ އަލަށް ރިލީޒްވާން ތައްޔާރުވަމުންދާ "ކޫލީ ނަންބަރު 1" ގެ ޕޯސްޓަރުގައިވާ ފޮޓޯގައި ވަރުން ވެސް ފެންނަނީ މޫނުގައި މާސްކެއް އަޅާފައި ހުއްޓަ އެވެ.\n"އެންމެން ހެއްވާލަން އަހަރެމެން އަންނަން ވައުދުވަން،" ޕޯސްޓަރު ޝެއާ ކުރަމުން ވަރުން ލިޔެފައި ވެއެވެ.\nސިނަމާތައް ބަންދު ކޮށްފައި އޮންނަތާ ތިން މަސް ދުވަސް ވެފައި ވާތީ ރިލީޒް ކުރަން ތައްޔާރު ކޮށްފައިވާ ބޮލީވުޑްގެ ގިނަ ފިލްމުތަކެއް ވެސް ހުރީ ރިލީޒް ކުރެވޭނެ ތާރީޚެއް ހަމަނުޖެހި އެވެ. "ކޫލީ ނަންބަރު 1" ވެސް އެންމެ ކުރިން ރިލީޒް ކުރަން އޮތީ މިދިޔަ މޭ 1 ވަނަ ދުވަހު އެވެ. ނަމަވެސް އެ ދުވަހަށް ރިލީޒް ނުކުރެވުމުން ފިލްމު ފެންނާނެ ދުވަހެއް އަދި ޔަގީނެއް ނޫނެވެ.\nނަމަވެސް ވަރުން ޝެއާ ކުރި ޕޯސްޓަރާއެކު އޭނާގެ ފޭނުން ސޯޝަލް މީޑިއާގައި ދަނީ ވަރަށް އުފާ ފާޅު ކުރަމުންނެވެ. އަދި ފިލްމު ބަލާލާ ހިތުން ކެތްތެރިކަމެއް ނެތި އިންތިޒާރުގައި ތިބި ކަމަށް ގިނަ ބަޔެއްގެ ކޮމެންޓުތަކުގައި ބުނެފައި ވެއެވެ.\nސާރާ އަލީ ޚާން އާއެކު ވަރުން ކުޅެފައިވާ "ކޫލީ ނަންބަރު 1" އަކީ އޭނާގެ ބައްޕަ ޑޭވިޑް ދަވަން 1995 ގައި އުފެއްދި ހަމަ މި ނަން ކިޔާ ކްލެސިކް ފިލްމެއްގެ ރިމޭކެކެވެ. އޮރިޖިނަލް ފިލްމުގެ ތަރިންނަކީ ގޯވިންދާ އާއި ކަރިޝްމާ ކަޕޫރެވެ.\nމިފަހަރުގެ ފިލްމު ވެސް ޑައިރެކްޓްކުރަނީ ޑޭވިޑް އެވެ. އަދި ގޯވިންދާ އާއި ކަރިޝްމާ ވެސް މެހެމާނު ރޯލެއް ކުޅޭ ކަމުގެ ޚަބަރުތަކެއް ތަންކޮޅެއް ކުރިން ވަނީ ފެތުރިފަ އެވެ.


Jinsee aniyaa libunu kujjaa ge bappa filan vai ge kairi ah aanmun ehvejje\nޖިންސީ އަނިޔާ ލިބުނު ކުއްޖާގެ ބައްޕަ ފިލަން ވަތް ގެ ކައިރިއަށް އާންމުން އެއްވެއްޖެ\nއާންމުން އެއްވެފައި -- ފޮޓޯ: އަވަސް\nޖިންސީ އަނިޔާ ލިބުނު ކުއްޖާގެ ބައްޕަ ފިލަން ވަތް ގެ ކައިރިއަށް އާންމުން އެއްވެއްޖެ އެވެ.\nދެކުނު ރަށެއްގައި ދެ އަހަރުގެ ކުޑަ އަންހެން ކުއްޖަކަށް، ދެ ފިރިހެނަކު ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައާއި ގުޅިގެން މިހާތަނަށް ދެ މީހަކު ވަނީ ހައްޔަރުކޮށްފައެވެ. އެއީ އޭނާގެ ކާފައާއި މުނިކާފައެވެ. އެ ކުއްޖާއަށް އޭނާގެ ބައްޕަވެސް ޖިންސީ އަނިޔާ ކޮށްފައިވާ ކަމަށްވެއެވެ.\nއެ މައްސަލަ ފެންމަތިވެފައިވަނިކޮށް ކުއްޖާގެ ބައްޕަ ވަނީ ފިލާފައެވެ. ނަމަވެސް މިއަދު ހަވީރުން ފެށިގެން ހުޅުމާލެ ޗައިނާ ފްލެޓް 108 ގައި އޭނާ ފިލައިގެން އުޅޭ ކަމަށް ބުނެ ގިނަ އަދަދެއްގެ އާންމުން ވަނީ އެ ސަރަހައްދަށް އެއްވެފައެވެ. އެ މީހުން ވަނީ އެ ފްލެޓްގެ ބައެއް ބިއްލޫރި ދޮރުތަކަށް ގައު އުކާ ހަލާކުވެސް ކޮށްލާފައެވެ.\nއަދި އެކަކު އެއްލި ގައު ބުރިއަކުން ޖެހި ފުލުހަކަށް އަނިޔާވެފައިވާތީ އެމީހާ ވަނީ ހައްޔަރުކޮށްފައެވެ. ގިނަ އަދަދެއްގެ މީހުން އެ ސަރަހައްދަށް އެއްވެ އަޑުގަދަ ކުރަމުންދާއިރު، ފުލުހުންވެސް ދަނީ އެ ސަރަހައްދުގައި ހަރަކާތްތެރިވަމުންނެވެ.\nޖިންސީ ގޯނާ މޯލްޑިވްސް ޕޮލިސް ސާވިސް\nޖިންސީ ގޯނާގެ ތުހުމަތަށް ސިފައިންގެ މީހަކު ހައްޔަރުކުރި ވާހަކަ ދޮގުކޮށްފި\nކުއްޖަކު ރޭޕްކުރި މައްސަލައެއް ބަލަނީ\nދެމަފިރިއަކު ނިދާފައި ތިއްބާ އަންހެންމީހާއަށް ގޯނާ ކޮށްފި


SunOnline: HDC ah bid aai proposal hushahalhan portal eh ifthithaahu kohfi\nއެޗްޑީސީއަށް ބިޑާއި ޕްރޮޕޯސަލް ހުށަހަޅަން ޕޯޓަލެއް އިފްތިތާހުކޮށްފި\nޢާލިމް އަބްދުއްލަތީފް 09 Jan 2022, 22:12\nއެޗްޑީސީއަށް ބިޑާއި ޕްރޮޕޯސަލް ހުށަހަޅަން ޙާއްސަ ޕޯޓަލް އެ ކުންފުނީގެ ޗެއާމަން އިފްތިތާހު ކޮށްދެއްވަނީ --ވި\nހައުސިން ޑިވަލޮޕްމެންޓް ކޯޕަރޭޝަން (އެޗްޑީސީ)އަށް ބިޑާއި ޕްރޮޕޯސަލް ހުށަހަޅަން ޚާއްސަ ޕޯޓަލެއް އާއްމުކޮށްފިއެވެ.\nއެ ޕޯޓަލް އިފްތިތާހް ކޮށްދެއްވާފައި\nވަނީ އެ ކަމަށް ބޭއްވި ޚާއްސަ ރަމިއްޔާތެއްގައި އެޗްޑީސީގެ ޗެއާމަން މުހައްމަދު ޖައިޝް އިބްރާހިމެވެ.\nއެޗްޑީސީން ބުނީ އެ ޕޯޓަލްގެ މަގުސަދަކީ، ބިޑަށް އެދި ހުށަހަޅާ ފަރާތްތަކަށް ލުއިފަސޭހަވާނޭ ގޮތަށް ބިޑް އަދި ޕްރޮޕޯސަލް ހުށަހެޅުމުގެ ކަންތައް ކުރިއަށް ގެންދިއުމާއި ކަރުދާސް ބޭނުން ކުރާ މިންވަރު މަދުކުރުން ކަމަށެވެ.\nމިއީ ބިޑް އަދި ޕްރޮޕޯސަލް އޮންލައިންކޮށް އެއް ޕޯޓަލްއެއް މެދުވެރިކޮށް ހުށަހެޅުމަށް ރާއްޖޭގައި ހުޅުވާލެވޭ އެންމެ ފުރަތަމަ އޮންލައިން ޕޯޓަލެވެ.\nއެޗްޑީސީން ބުނީ އޮންލައިންކޮށް ބިޑް އަދި ޕްރޮޕޯސަލް ހުށަހެޅުމުގެ ސަބަބުން އާންމުންގެ ވަގުތު ސަލާމަތްވެ ފަސޭހަކަމާއެކީ މިކަން ކުރުމަށް މަގުފަހިވާނެ ކަމަށެވެ.\nމީގެ އިތުރުން، މި ޕޯޓަލް މެދުވެރިކޮށް ބިޑްތަކުގެ ސްޓޭޓަސް ބަލާލެވުމުގެ އިތުރުން ޕްރޮޕޯސަލްތަކަށް ހުށަހަޅާފައިވާ ފަރާތްތަކަކީ މި ކަމަށް ގާބިލު ފަރާތެއްކަން ވެސް ޔަގީންކުރެވޭނެ ކަމަށް އެޗްޑީސީން ބުނެއެވެ.\nއެޗްޑީސީން އިތުރަށް ބުނީ، އެ ކުންފުނިން ހުޅުވާލާ އާރްއެފްޕީތަކާއި ބިޑްތަކަށް ޕްރޮޕޯނަންޓްސް އާއި ވެންޑާސްގެ ގޮތުގައި ރަޖިސްޓަރީ ކޮށްގެން ޕްރޮޕޯސަލް އަދި ބިޑް ހުށަހެޅޭނެކަމަށެވެ.\nމި ޕޯޓަލް ބޭނުންކުރުމަށް އީމެއިލްގެ ޒަރިއްޔާއިން ރަޖިސްޓަރީ ކުރަންޖެހޭނެއެވެ. އަދި ރަޖިސްޓްރޭޝަން ފުރިހަމަކުރުމަށް ބޭނުންވާ އެންމެހައި ލިޔެކިޔުންތައް ވެސް ހުށަހަޅަންޖެހޭނެއެވެ. މީގެ އިތުރުންވެސް ބިޑްތަކާ ބެހޭގޮތުން މައުލޫމާތު ސާފުކުރުމަށް މި ޕޯޓަލް ބޭނުންކުރެވިދާނެއެވެ.\nބިޑް އަދި ޕްރޮޕޯސަލް ސަބްމިޝަން ޕޯޓަލްގެ ޚިދުމަތް ލިބިލައްވާނީ މި ކޯޕަރޭޝަންގެ މައިހުޅުމާލެ ޕޯޓަލް\nހިޔާ ފްލެޓް ސަރަހައްދުގައި މިސްކިތެއް އަޅަނީ\nހިޔާގެ ތިން ޓަވަރެއްގެ ލިފްޓު މަރާމާރާތަށް ބަންދުކޮށްފި


ހުޅުމާލޭގައި ބައިނަލްއަގުވާމީ ފެންވަރުގެ ސްޓޭޑިއަމެއް އެޅުމަށް ޗައިނާއާއި އެކީ އެއްބަސްވުމެއްގައި ސޮއި ކޮށްފި | | Sangu News\nހުޅުމާލޭގައި ބައިނަލްއަގުވާމީ ފެންވަރުގެ ސްޓޭޑިއަމެއް އެޅުމަށް ޗައިނާއާއި އެކީ އެއްބަސްވުމެއްގައި ސޮއި ކޮށްފި\n20 ސެޕްޓެމްބަރ 2019 - 12:26\nއެ އެއްބަސްވުމުގައި ސޮއި ކުރެއްވުމުގެ ތެރއިން.. ފޮޓޯ:ފޮރިން މިނިސްޓްރީ\nހުޅުމާލޭގައި ބައިނަލްއަގުވާމީ ފެންވަރުގެ ސްޓޭޑިއަމެއްގެ މަޝްރޫއެއްގެ މަސައްކަތްތައް ފެށުމާއި ގުޅޭ އެއްބަސްވުމެއްގައި ޗައިނާ މެޝިނަރީ އިންޖިނިއަރިން ކޯޕަރޭޝަން (ސީ.އެމް.އީ.ސީ) އާއިއެކު ދިވެހި ސަރުކާރުން ސޮއިކޮށްފިއެވެ.\nފޮރިން މިނިސްޓަރ އަބްދުﷲ ޝާހިދު ޗައިނާގެ ވެރިރަށް ބެއިޖިންއަށް ކުރައްވަމުން ގެންދަވާ ދަތުރުފުޅުގެ ތެރެއިން ސޮއިކުރެވުނު އެ އެއްބަސްވުމުގައި ދިވެހިރާއްޖޭގެ ފަރާތުން ސޮއިކުރެއްވީ މިނިސްޓަރ އޮފް ސްޓޭޓް ފޮރ ފޮރިން އެފެއަރޒް އަހުމަދު ޚަލީލެވެ.\nސީ.އެމް.އީ.ސީ ގެ ފަރާތުން ސޮއި ކުރެއްވީ އެކުންފުނީގެ ޑެޕިއުޓީ ޖެނެރަލް މެނޭޖަރ އަދި ދިވެހިރާއްޖޭގެ ސީ.އެމް.އީ.ސީ އޮފީހުގެ ރެޕްރެޒެންޓޭޓިވް މރ.ލިއު ޝިއައޯޑާ އެވެ.\nއެ އެއްބަސްވުމުގެ ދަށުން4މަސްދުވަހުގެ ތެރޭގައި މަޝްރޫއާއިގުޅޭ އެންމެހާ ދިރާސާތައްކޮށް، ސީ.އެމް.އީ.ސީ. ލިޔެކިޔުންތައް ދިވެހި ސަރުކާރަށް ހުށަހަޅަންޖެހެއެވެ.\nމިނިސްޓަރ ޝާހިދު ވަނީ ޗައިނާގެ ސްޓޭޓް ކައުންސެލަރ އަދި މިނިސްޓަރ އޮފް ފޮރިން އެފެއަރޒް ހިޒް އެކްސަލަންސީ ވާންގް ޔީ އާއި ބައްދަލުކުރައްވައިފިއެވެ.


މެޑިކް އެންޑް ޔުނިޓް އެސް.އޯ ޓީމް ކޮޅަށް އެޗް.ޑީ.ސީ ޓީމުން 22 ގޯލް ޖަހައިފި\n08 ޑިސެމްބަރ 2015\nއެސްކޮޓް ޗެލެންޖް ފުޓްބޯޅަ މުބާރާތުގައި ރޭ ހުޅުމާލޭ ޑިޓެންޝަން ސެންޓަރުގެ ޓީމުން މެޑިކް އެންޑް ޔުނިޓް އެސް.އޯގެ މައްޗަށް ތަފާތު ބޮޑު ނަތީޖާއަކުން ކުރިހޯދައިފިއެވެ. މި މެޗް ހުޅުމާލޭ ޑިޓެންޝަން ސެންޓަރ ގެ ޓީމުން ކާމިޔާބުކުރީ 22-1 ގެ ނަތީޖާއިންނެވެ.\nމާލޭ ޖަލުގެ ފުޓްބޯޅަ ގްރައުންޑްގައި ކުޅުނު މި މެޗްގައި، ހުޅުމާލޭ ޑިޓެންޝަން ސެންޓަރގެ ޓީމުން ރަނގަޅު ކުޅުމެއް ދައްކާފައި ވާއިރު، ޖެހި 22 ގޯލްގެ ތެރެއިން އެޓީމްގެ ހުނަރުވެރި ފޯވާޑް އިސްމާއިލް މުޙައްމަދު، އަށް ގޯލް ކާމިޔާބުކޮށްދިންއިރު އެޓީމްގެ ހުސައިން ޞަބާޙް ހަތް ގޯލް ކާމިޔާބުކޮށްދީފައި ވެއެވެ. އަދި އެޓީމްގެ ހަސަން ނާޝިދު ހަގޯލް ކާމިޔާބުކޮށްދީފައިވާއިރު އަބްދުﷲ ޖަމީލް ވަނީ ގޯލެއް ކާމިޔާބުކޮށްދީފައެވެ. މެޑިކް އެންޑް ޔުނިޓް އެސް.އޯ ޓީމްގެ ހަމައެކަނި ގޯލް އެޓީމަށް ކާމިޔާބުކޮށްދިނީ މުޙައްމަދު އަމީޒް އެވެ.\nމި މެޗާއި ބެހޭގޮތުން މެޑިކަލް އެންޑް ޔުނިޓް އެސް.އޯ ޓީމުގެ ކޯޗް ޕްރިޒަންސް ލާންސް ކޯޕްރަލް އަލީ އަސްރަތު ވިދާޅުވީ މި މެޗްގައި އޭނާގެ ޓީމުން ރަނގަޅު ކުޅުމެއް ދެއްކިނަމަވެސް އިދިކޮޅު ޓީމުގެ ފަރާތުން ފެނިގެންދިޔައީ މާވަރުގަދަ ކުޅުމެއް ކަމަށެވެ. އަދި އޭނާގެ ޓީމުގެ އާކުޅުންތެރިންނަށް މި މެޗްގައި ފުރުސަތު ދީފައިވާނޭކަމަށްވެސް ކޯޗް ފަހުރުވެރިކަމާއެކު ވިދާޅުވިއެވެ.\nކޯޗް އިތުރަށް ވިދާޅުވީ މި މެޗުން ބަލިވިނަމަވެސް އެކަމާ މާބޮޑަށް ދެރަ ނުވާކަމަށެވެ. އަދި އިދިކޮޅު ޓީމު ހޯދި ކާމިޔާބަށް މަރުޙަބާ ކިޔާކަމަށެވެ.\nމި މެޗާއި ބެހޭގޮތުން މެޑިކަލް ޑިޕާޓްމަންޓްގެ ހެޑް، ސީ.ޕީ.އޯ އަބްދުލް ޤާދިރުއަށް ގުޅާލުމުން ވިދާޅުވީ މެޗްގައި ހިނގާދިޔަ ކަންތަކާއި ބެހޭގޮތުންނާއި ނަތީޖާއާއިބެހޭގޮތުން އެއްޗެއް ވިދާޅުވާން ބޭނުންފުޅު ނުވާކަމަށެވެ.\nހުޅުމާލޭ ޑިޓެންޝަން ސެންޓަރުގެ ޓީމުގެ ކޯޗް، ޗީފް ޕްރިޒަންސް އޮފިސަރ އިސްމާއިލް ނަސީރު ވިދާޅުވީ އޭނާގެ ޓީމުން ދެއްކި ކުޅުމަކީ މޮޅު، ރީތި ކުޅުމެއް ކަމަށެވެ. އެހެންނަމަވެސް އިދިކޮޅު ޓީމަށް އިތުރު ޕްރެކްޓިސް ބޭނުންވާކަމަށް އެޗް.ޑީ.ސީ ގެ ކޯޗް ވިދާޅުވިއެވެ.\nމި މުބާރާތުގައި މިރޭ ސެމީފައިނަލްގެ ދެމެޗް އޮންނާނެއެވެ. ފުރަތަމަ މެޗްގައި ބައްދަލުކުރާނީ ޓީމް އެޗް.ކިއު އާއި އެފް.ސީ ބްރާވޯއެވެ. ދެވަނަ މެޗްގައި ބައްދަލުކުރާނީ ހުޅުމާލޭ ޑިޓެންޝަން ސެންޓަރުގެ ޓީމާއި އެފް.ސީ ޗާލީ އެވެ.


Himabihi fethuren feshee Vaccine nujahaa meehun ginavumun: HPA\nހިމަބިހި ފެތުރެން ފެށީ ވެކްސިން ނުޖަހާ މީހުން ގިނަވުމުން: އެޗްޕީއޭ\nހިމަބިހި ޖެހޭ ގޮތުގެ ތަފްސީލުތައް ވަނީ ހާމަކޮށްފައި\nއެއް ފަހަރު ޖެހުނު މީހަކަށް ދެވަނަ ފަހަރު ޖެހުން ނާދިރު: ޑރ. އަފްޒަލް\nވެކްސިން ދިނުމުގެ މަސައްކަތް ދަނީ ކުރިޔަށް\nކ. މާލެ | 15 ޖެނުއަރީ 2020 | ބުދަ 08:53 | 3,046\nވެކްސިންގެ މައުލޫމާތު ހިމެނޭ ޝީޓެއް - ވީއޯއޭ ނިއުސް\nރާއްޖެއިން އެއްކޮށް ނައްތާލެވިފައިވާ ''ހިމަބިހި'' މިހާރު ފެތެރުން ފަށާފައިވަނީ ކުރިޔާ އަޅައި ބަލާއިރު ވެކްސިންޖަހާ މީހުންގެ އަދަދު މަދުވުމުންކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nހިމަބިއްސާ ބެހޭގޮތުން އާއްމުންނަށް މައުލޫމާތުދިނުމަށް ހެލްތް މިނިސްޓްރީއާ، ދަމަނަވެށީއާ، އައިޖީއެމްއެޗްގެ އިތުރުން އެޗްޕީއޭ ގުޅިގެން ބޭއްވި ޕެނަލް ޑިސްކަޝަންގައި ވާހަކަ ދައްކަވަމުން އެޗްޕީއޭގެ ޑޮކްޓަރު އިބްރާހިމް އަފްޒަލް ވިދާޅުވީ، ހިމަބިހި އެއްކޮށް ނައްތާލެވިފައިވާ ކަމަށް އިއުލާން ކޮށްފައިވިޔަސް އަބަދުވެސް ވެކްސިން ނުޖަހާ ބަޔަކު ތިބޭ ކަމަށެވެ.\nއަވަށްޓެރި ގިނަ ގައުމުތަކަކީ ހިމަބިހި ފެނިފައިވާ ގައުމުތަކަށްވާއިރު، އެ ގައުމުތަކުގެ މީހުން ރާއްޖެއަށް ދަތުރުކޮށް އުޅޭނަމަ ބަލި ޖެހުމުގެ ފުރުސަތު ބޮޑު ކަމަށް ޑރ. އަފްޒަލް ވިދާޅުވިއެވެ. އެކަމަކު ރާއްޖޭގެ އާބާދީގެ 90 އިންސައްތަ އަށްވުރެ ގިނަ މީހުންނަކީ ވެކްސިން ޖަހާފައި ތިބި ބައެއްނަމަ ބަލި ފެތުރުމުގެ ފުރުސަތު އެއްވެސް ވަރަކަށް ނޯންނާނެކަމަށް ވިދާޅުވިއެވެ.\nމިހާރު އަޅުގަނޑުމެންގެ ތެރޭގައި ވެކްސިން ފުރިހަމަ ނުކުރާ މީހުންގެ އަދަދު ކުރިޔާއަޅާއި ބަލާއިރު ދަށްވެފައިމިވަނީ. އެހެން ވީމާ އޭގެ ސަބަބުން މި ފަހަރު އިތުރަށް ފެތުރުމުގެ ފުރުސަތު މި އޮންނަނީ.\n~ ޑރ. އަފްޒަލް އެޗްޕީއޭ\nޑރ، އަފްޒަލް ވިދާޅުވީ، އެއް ފަހަރު ހިމަބިހީގެ ބަލި ޖެހުނު މީހަކަށް ދެވަނަ ފަހަރު އެބަލި ޖެހުމަކީ ނާދިރު ކަމެއް ކަމަށެވެ. އޭނާ ވިދާޅުވީ، ކުރިން ވެކްސިން ނެގިޔަސް ދެ ވަނަ ފަހަަރަކު ވެކްސިން ފުރިހަމަ ކޮށްލެވިދާނެ ކަމަށެވެ. ޝައްކެތް އޮތްނަމަވެސް ވެކްސިން ނެގުން މުހިއްމު ކަމަށް އޭނާ ވިދާޅުވިއެވެ.\nއެ ޕެނަލް ޑީސްކަޝަންގައި ބައިވެރިވެ ވަޑައިގެންނެވި ޑޮކްޓަރުން ވަނީ ހިމަބިއްސާ ބެހޭ ބައެއް މައުލޫމާތުތައް ހިއްސާ ކުރައްވާފައެވެ.\nހުން: އާއްމު ގޮތެއްގައި ހުން ހުންނާނީ 40 ޑިގްރީ ސެލްޝިއެސް ގައި\nރަތް ކުލައިގެ ބިހި: ފެން ނުލައި ރަތް ކުލައިގެ ކުދި ބިހިތަކެއް ހަށިގަނޑުގައި ނެގުން\nއަޅި ކުލައިގެ ތިކިތއް: އަނގައިގެ ތެރޭގައި ހުދު އަޅި ކުލައިގެ ތިކިތަކެއް\nލޯ ދުޅަވުން (ހާއްސަކޮށް ލޯލުގެ ބޮނޑި ދުޅަވުން، ބައެއް ފަހަރު އައްޔަން ނިކުތުމުން ލޮލަށް އުދަގޫވުން)\nހިމަބިހިޖެހުމުގެ ފުރުސަތު ބޮޑު މީހުން:\nހަ މަަހުގެ ކުޑަ ކުދިން\nދިފާއި ނިޒާމް ބަލިކަށި މީހުން\nވެކްސިން ނުޖެހޭ މީހުންނަށްވެސް އެންމެ ރައްކާތެރި ގޮތަކީ ދެން ތިބި މީހުން ވެކްސިން ޖެހުމެވެ.\nހިމަބިހި ފެތުރޭ ގޮތްތަކުގެ މައިގަނޑު ދެ ގޮތަކަށް:\nބަލި ޖެހިފައި ހުންނަ މީހަކު ކެއްސާ ކިނބިހި އެޅުމުން ބޭރުވާ ޖަރާސީމު ބަލި ނުޖެހި ސަލާމަތުން ހުންނަ މީހާގެ ހަށިގަނޑު ތެރެއަށް ދިޔުން\nބަލީ މީހަކު ކެއްސާ ކިނބިހި އެޅުމަށް ފަހު ބޭރުގައި ޖަރާސިމު ހަރުލާފައި ހުއްޓާ އެތަނުގައި ބަލި ނުޖެހި ހުންނަ މީހާ އަތްލުމަށް ފަހު، އަނގަޔަށް، ނޭފަތަށް ނުވަތަ ލޮލަށް އަތްލުމް\nހިމަ ބިހީގެ ސަބަބުން ދިމާވެދާނެ ނުރައްކާތައް:\nފުއްޕާމޭ ނޫނީ ވައިނޮޅީގެ ކަފީގައި އިންފެކްޝަން އުފެދުން\nބޭރަށް ހިނގައި ހޮނޑުލެވި، ހަށިގަނޑުން ފެނުގެ ބައި މަދުވުން\nކަންފަތުގެ އިންފެކްޝަން އުފެދުމުގެ ފުރުސަތު\nއަޑު އުފެއްދުމަށް ބޭނުންވާ ގުނަވަނުގައި އިންފެކްޝަން އުފެދި، ލެރިންޖައިޓިސް ކުރިމަތިވުން\nލޮލު ރޯގާ ޖެހުން


އިދިކޮޅު އިއްތިހާދަށް ރިޔާސީ އިންތިޚާބު ކާމިޔާބުކުރެވިއްޖެ ނަމަ، އދ. މާމިގިލީގައި ހުރި ސިއްހީ މަރުކަޒު، ހޮސްޕިޓަލަކަށް ބަދަލު ކުރައްވާނެ ކަމަށް ވިދާޅުވެ، އިދިކޮޅު ކޯލިޝަންގެ...\nގދ. ތިނަދޫގެ ބިން ބޮޑުކުރަން ރައީސް އަބްދުﷲ ޔާމީންގެ ސަރުކާރުން ހިއްކި ސަރަހައްދުން އަންނަ ހަފުތާގައި 150 ގޯތި ދޫކުރަން ނިންމަވާފައިވާ ކަމަށް ހައުސިން މިނިސްޓަރު ޑރ. މުހައްމަދު...\nމުދަލު ޒަކާތް ވާޖިބުވާ އެންމެން ފުރިހަމަ ގޮތުގައި މުދަލު ޒަކާތް ދައްކާ ނަމަ، ރާއްޖޭގެ އިގުތިސާދު ވަރަށް މުއްސަނދިވާނެ ކަމަށް ފިނޭންސް މިނިސްޓަރު އަހުމަދު މުނައްވަރު މިއަދު...\nSeptember 08, 2018 10\nSeptember 07, 2018 6\nމާލެ-ހުޅުމާލެ ބަސް ދަތުރުތައް ފަށައިިފި\nމާލެ އާއި ހުޅުމާލެއާ ދެމެދު އަޅާފައިވާ ސިނަމާލެ ބްރިޖު އާންމު ދަތުރުފަތުރަށް ހުޅުވާލުމާއެކު އެ ދެމެދުގައި ބަސް ދަތުރަށް ވެސް މިއަދު ފަށައިފި އެވެ.\nSeptember 07, 2018 15\nބްރިޖުން އެއާޕޯޓަށް ވެހިކަލް ވަދެވޭ އުސޫލު އާންމުކޮށްފި\nމާލެ އާއި ހުޅުލެއާ ދެމެދު އަޅާފައިވާ ބްރިޖް ހުރަސްކޮށް އެއާޕޯޓަށް ވެހިކަލްތައް ވަނުމުގެ އުސޫލާއި ޕާކް ކުރުމުގެ އަގުތައް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން މިއަދު އާންމުކޮށްފި އެވެ.\nމި މަހު ބާއްވާ ރިޔާސީ އިންތިހާބާ ދިމާކޮށް އިދިކޮޅު އިއްތިހާދުން ރައްޔިތުންނަށް ކުރާ ވައުދުތަކުގެ ފެންވަރާއި ވިސްނުން ދަށް ކަމަށް ވިދާޅުވެ ރައީސް އަބްދުﷲ ޔާމީން ވަރަށް ބޮޑަށް...\nSeptember 03, 2018 150\nރައީސް، އއ. އާއި އދ. އަދި ކުޑަހުވަދު އަށް\nރައީސް އަބްދުﷲ ޔާމީން، އއ. އާއި އދ. ގެ ބައެއް ރަށްރަށަށް އަދި ދ. ކުޑަހުވަދު އަށް ކުރައްވާ ދަތުރުފުޅެއް މިއަދު ފައްޓަވައިފި އެވެ.\nތިން ލައްކަ މީހުންގެ އާބާދީއަކަށް އަމާޒުކޮށް ތަރައްގީކުރަން ނިންމާފައިވާ ވިލިމާލެ2މަޝްރޫއަށް 86 މިލިއަން ޑޮލަރު (1.3 ބިލިއަން ރުފިޔާ) ހަރަދުވާނެ ކަމަށް ޔޫތު އެންޑް އިކޮނޮމިކް...\nމާލެ އާއި ހުޅުލެއާ ދެމެދު އަޅާފައިވާ ބްރިޖަކީ އިގްތިސާދީ އާ ދޮރާއްޓެއްގެ އިތުރުން ތަރައްގީ އަށް ކުރާ ދަތުރުގެ މުހިއްމު ކާމިޔާބެއް ކަމަށް ރައީސް އަބްދުﷲ ޔާމީން މިރޭ ވިދާޅުވެއްޖެ...\nސިނަމާލެ ބްރިޖާ އެކު ތާރީހު ބަދަލުކޮށްލައިފި\nހުޅުލެ އާއި މާލެ ގުޅާލާ ބްރިޖް ހުޅުވުމުގެ ރަސްމިއްޔާތާއި އެ މުނާސަބާއާ ގުޅިގެން މިރޭ ބާއްވަން ހަމަޖެހިފައިވާ އަލިފާނުގެ ކުޅިވަރުތައް ބެލުމަށް އެތައް ހާސް ބަޔަކު އާޓިފިޝަލް ބީޗް ސަރަހައްދަށް ޖަމާވެއްޖެ އެވެ.\nމާލެ އާއި ހުޅުލެއާ ދެމެދު އަޅާފައިވާ ބްރިޖު އާއްމުންނަށް ހުޅުވާލުމާ އެކު، އެ ސަރަހައްދުގައި ކުރިއެކޭ ވެސް އެއްގޮތަށް ރާޅާ އަޅަން ފުރުސަތު ދޭނެ ކަމަށް ހައުސިން މިނިސްޓަރު ޑރ....


Salaamathee fiyavalhu naalhaa imaaraaiy kuraa thanthan madhuvehje\nމާލޭގައި އިމާރާތް ކުރުމުގެ މަސައްކަތް ބަޔަކު ކުރަނީ--\nއިމާރާތްކުރުމުގެ ގަވައިދު އައުމުން، ސަލާމަތީ ފިޔަވަޅު ނާޅާ އިމާރާތްކުރާ ތަންތަން މަދުވެއްޖެ\nކުރިއާ ހިލާފަށް ސަލާމަތީ ގޮތުން ފިޔަވަޅު ނާޅާ އިމާރާތް ކުރުމުގެ މަސައްކަތްކޮށްގެން ރިޕޯޓު ކުރާ މިންވަރު މަދުވެއްޖެ ކަމަށް ޕްލޭނިން މިނިސްޓްރީން ބުނެފިއެވެ.\nމިއަދު ޕްލޭނިން މިނިސްޓްރީގައި އޮތް ނޫސްވެރިންނަށް މައުލޫމާތު ދެއްވަމުން މިނިސްޓްރީގެ ކޮންސްޓްރަކްޝަން އިންޑަސްޓްރީ ޑިވެލޮޕްމަންޓް ޑިޕާޓްމަންޓުގެ ޑިރެކްޓާ ޖެނަރަލް އަހުމަދު ތޮލްހަތު ވިދާޅުވީ ކުރިން އެއްވެސް ވަރަކަށް ސޭފްޓީ ބޫޓަށް ނާޅާ މަސައްކަތް ކުރާ ކަމަށާއި އެކަމަކު މިހާރު ސޭފްޓީ ބޫޓަށް އަރައި ހެލްމެޓު ވެސް އަޅާކަން ފާހަގަކުރެވިފައިވާ ކަމަށެވެ.\n"އަދި ވެސް ބައެއް މަސައްކަތްތެރިންނަށް އުނދަގޫ ވަނީ ސޭފްޓީ ބެލްޓު އަޅައިގެން މަސައްކަތް ކުރަން. އެމީހުން ބުނަނީ މިއީ ވަރަށް އުނދަގޫ ކަމެކޭ އުނަގަނޑުގަ ވާ ޖަހައިގެން އުޅެން ޖެހޭތީ،" ތޮލްހަތު ވިދާޅުވިއެވެ.\n"ގާނޫނު ވުޖޫދުވެފަ ގާނޫނުގެ ދަށުން އަންނަންވީ ގަވައިދުތައް ވެސް ނެތް ކުރިއަކުންނެއް. އޭރާ މިހާރާ އަޅުގަނޑު ގަބޫލުކުރަނީ ތަފާތުވާނެ ކަމަށް،" ތޮލްހަތު ވިދާޅުވިއެވެ.\nމިދިޔަ 2018 ވަނަ އަހަރު އަމަލު ކުރަން ފަށާފައިވާ އިމާރާތް ކުރުމާ ބެހޭ ޤާނޫނުގެ ދަށުން ހަދަން ޖެހޭ ޤަވާއިދުތަކުގެ ތެރެއިން ނުހަދާވާ 13 ގަވާއިދެއް ހެދުމަށް ދައުލަތުގެ ކަމާބެހޭ މުއައްސަސާތަކުގެ މައްޗަށް ސިވިލް ކޯޓުން މިދިޔަ ޖެނުއަރީ މަހުގެ 15 ގައި އަމުރުކުރުމާއެކު އެ ގަވައިދު ވަނީ މިދިޔަ މާޗުގައި ގަވައިދު ހަދައި ގެޒެޓްކޮށްފައެވެ.\nއެކަމާ ގުޅިގެން ތޮލްހަތު ވަނީ އެ ގަވައިދުތައް ވުޖޫދުވެގެން އައުމާއެކު ކޮންޓެކްޓަރުން ވެސް ވަރަށް ބޮޑަށް ސަލާމަތީ ކަންކަމަށް ސަމާލުވާކަން ފާހަގަކުރެވިފައިވާ ކަމަށެވެ.\n"މީގެ ކުރިން ވާގޮތަކީ އަޅުގަނޑުމެންނަށް ހެދިފަ ހުންނަނީ ގައިޑްލައިންސް ނޫނީ އުސޫލެއް ހަދައިގެން އަޅުގަނޑުމެން ކުރިއަށް ގޮސްފަ އޮންނާނީ."\nއިމާރާތް ކުރުމުގައި ސަލާމަތީ ގޮތުން އަޅަން ޖެހޭ ފިޔަވަޅުތައް ނާޅާ މަސައްކަތް ކުރުމުގެ ސަބަބުން ރާއްޖޭގައި ހިތާމަވެރި ހާދިސާތައް ވެސް ހިނގާފައި އެބަހުއްޓެވެ. އޭގެ ތެރޭގައި ބައެއް މީހުންގެ ފުރާނަ ދިއުން ފަދަ ހާދިސާތައް ވެސް ހިމެނެއެވެ.\nތޮލްހަތު ވިދާޅުވީ އިމާރާތް ކުރުމުގެ ގަވައިދާ ހިލާފުވެގެން ބައެއް ތަންތަން ޖޫރިމަނާވެސް ކޮށްފައިވާނެ ކަމަށާއި އެގޮތުން މިހާތަނަށް ގަވައިދާ ހިލާފުވެގެން ޖޫރިމަނާ ކުރި އެންމެ ބޮޑު އަދަދަކީ ފަސް ލައްކަ ކަމަށެވެ. އެކަމަކު ޖޫރިމަނާ ކުރި ތަންތަނުގެ ތަފްސީލެއް ނުދެއްވައެވެ.\nފަސް ލައްކަ ރުފިޔާއިން ޖޫރިމަނާ ކޮށްފައި ވަނީ ހުޅުމާލޭގެ ލޮޓް 10799 ގައި އިމާރާތްކުރުމުގެ މަސައްކަތް ކުރަމުން ކުރަމުންދަނިކޮށް އިމާރާތަކުން ވެއްޓުނު ގަލަކުން ޖެހި މިދިޔަ ފެބްރުއަރީ މަހު ބިދޭސީއަކު މަރުވި މައްސަލައާ ގުޅިގެން އެތަން އިމާރާތް ކުރަމުންދިޔަ އައިއެންއެންއެފް ކޮންސްޓްރަކްޝަނެވެ.\nއޭގެ އިތުރުން މާފަންނުގައި ޑަބްލިއު ކޮންސްޓްރަކްޝަނުން އިމާރާތް ކުރަމުންދިޔަ ގެއެއްގެ މަތިން ސިމެންތި ބަސްތާއެއް ވެއްޓި ނުވަ އަހަރުގެ ރައުޝާން ޖިއާން މިދިޔަ ޑިސެމްބަރު މަހު މަރުވި ހާދިސާއާ ގުޅިގެން އެކުންފުނި ވެސް ފަސް ލައްކަ ރުފިޔާއިން ޖޫރިމަނާ ކުރިއެވެ.\nއިމާރާތްކުރުން ޕްލޭނިން މިނިސްޓްރީ


BML inn Rajjeygai furathama faharah Master Card thaarafu kohfi\nބީއެމްއެލްއިން ރާއްޖޭގައި ފުރަތަމަ ފަހަރަށް މާސްޓާކާޑު ތައާރަފްކޮށްދެއްވަނީ-- ފޮޓޯ:ބީއެމްއެލް\nބެންކް އޮފް މޯލްޑިވްސް (ބީއެމްއެލް) އިން މިއަދު ކްރޮސްރޯޑްސް ގައި ބޭއްވި ހާއްސަ ރަސްމިއްޔާތެއްގައި ރާއްޖެގައި ފުރަތަމަ ފަހަރަށް ބިޒްނަސް ޑެބިޓް ކާޑާއި މާސްޓާ ކާޑުގެ އިތުރުން ފަސޭހައިން ފައިސާ ދެއްކޭނެ ދެ ޕޯޓަލް ތައާރަފްކޮށްފި އެވެ.\nމިއީ ރާއްޖެ އަށް މާސްޓާ ކާޑު ތައާރަފްކުރި ފުރަތަމަ ފަހަރެވެ. ބީއެމްއެލް އިން ބުނީ ރާއްޖެ އަށް މާސްޓަ ކާޑު ތައާރަފްކުރީ އަމިއްލަ ފަރުދުންނާއި ވިޔަފާރިތަކަށް ފަސޭހަކަމާއި ރައްކާތެރިކަމާއެކު ވިޔަފާރީގެ މުއާމަލާތްކުރުމަށް މަގުފަހިކުރުމުގެ ގޮތުން ކަމަށެވެ. މާސްޓަ ކާޑު ބޭނުންކޮށްގެން އެ ކުންފުނީގެ ހިދުމަތް ލިބޭ ހުރިހާ ގައުމަކުން ވެސް ވިޔަފާރިކުރެވޭނެ އެވެ.\nމި ކާޑު ތައާރަފުކޮށްދެއްވީ އެމްއެމްއޭގެ ގަވަރުނަރު އަލީ ހާޝިމާއި ބީއެމްއެލްގެ ސީއީއޯ އަދި އެމްޑީ ޓިމް ސޯޔާ އާއި މާސްޓަ ކާޑުން ރާއްޖެ އަށް ކަނޑައަޅާފައިވާ ކަންޓްރީ މެނޭޖަރު ސަންތޯސް ކުމާރު އެވެ.\nއަލަށް ތައާރަފް ކުރި މި މާސްޓަ ކާޑާއި މިހާރު ބޭނުންކުރާ ހުރިހާ މާސްޓަ ކާޑް ޕްރޮޑަކްޓްތަކަކީ ފަސޭހަކަމާއި، ރައްކާތެރިކަމާއެކު ޕޭމަންޓް ހެދުމަށް ކޮންޓެކްޓްލެސް ޕޭމަންޓް ހެދޭގޮތަށް ފަރުމާކޮށްފައިވާ ކާޑު ތަކެކެވެ. އޭރުން ޕީއޯއެސް އަށް ކާޑު ނުލައްވައި އެ މެޝިނާ ކާޑު ކައިރިކޮށްލުމުން ފައިސާގެ މުއާމަލާތް ކުރެވޭނެ އެވެ.\nމީގެ އިތުރުން ފައިސާ ދެއްކޭނެ ދެ ޕޯޓަލް ތައާރަފްކޮށްފައިވާއިރު މޯބައިލް ޕޮއިންޓް އޮފް ސޭލް (އެމްޕޮސް) ގެ ނަމުގައި ބީއެމްއެލުން ތައާރަފުކުރި މި ހިދުމަތަކީ ކާޑާއި އޮންލައިންކޮށް ކަސްޓަމަރުންކުރާ މުއާމަލާތްތައް، ސްމާޓްފޯން ބޭނުންކޮށްގެން ފަސޭހަކަމާއެކު ފައިސާ ބަލައިގަނެވޭނެހެން ތައްޔާރުކޮށްފައިވާ ޕޯޓަލްއެކެވެ.\nމި ޕޯޓަލް މެދުވެރިކޮށް ކްރެޑިޓާއި ޑެބިޓް އަދި ޕްރީޕެއިޑް ކާޑުގެ އިތުރުން ތަފާތު ޑިޖިޓަލް ވޮލެޓް މެދުވެރިކޮށް ކުރާ މުއާމަލާތްތަކަށް ކޮންމެވަގުތަކުވެސް ފައިސާ ބަލައިގަނެވޭނެ އެވެ. މި ހިދުމަތްތަކާއެކު ފިހާރަތަކުގައި ހުންނަ ކިޔުއާރު ކޯޑް ސްކޭންކޮށްގެން ވެސް މުދަލާއި ޚިދުމަތްތަކަށް ފައިސާ ދެއްކޭނެ ކަމަށް ބީއެމްލުން ވަނީ ބުނެފަ އެވެ.\nއެމްޕޮސް އާއެކު ބީއެމްއެލުން ތައާރަފްކުރި މާޗަންޓް ޕޯޓަލްގެ ހިދުމަތަކީ ވިޔަފާރިތަކުން ފައިސާ ބަލައިގަތުމަށްޓަކައި އޮންލައިން ނުވަތަ އީމެއިލް މެސެޖަކުން ޕޭމަންޓް ލިންކް ފޮނުވުމާއި، ޓްރާންސެކްޝަންތަކުގެ ތަފްސީލް ބަލައިލުމާއި ވިޔަފާރީގެ ރިޕޯޓްތައް ތައްޔާރުކޮށްލެވޭނެ ހެން ތައްޔާރުކޯށްފައިވާ ޕޯޓަލް އެކެވެ.


Guesthouse inspect kuran council thakah thamreen dheyn fashaifi\nގެސްޓްހައުސް އިންޕެކްޓްކުރަން ކައުންސިލްތަކަށް ތަމްރީން ދޭން ފަށައިފި\nކައުންސިލްތަކަށް ޓޫރިޒަމް މިނިސްޓްރީގެ ބައެއް މަސައްކަތްތައް ދޫކޮށްލަން ބޭއްވި ތަމްރީންތައް ފެށުމުގެ ގޮތުން މިނިސްޓަރު އަލީ ވަހީދު ވާހަކަ ދައްކަވަނީ- ފޮޓޯ: ޓޫރިޒަމް މިނިސްޓްރީ\nރަށްރަށުގައި ހުރި، ގެސްޓްހައުސްތައް އިންޕެކްޓްކުރުމުގެ ތަމްރީންތައް 152 ކައުންސިލާއެކު ޓޫރިޒަމް މިނިސްޓްރީން މިއަދު ފަށައިފި އެވެ.\nޓޫރިޒަމް މިނިސްޓްރީން އިސް ނަގައިގެން ކުރިއަށް ގެންދާ މި ތަމްރީން ޕްރޮގްރާމް ފައްޓަވައި ދެއްވީ ދަރުބާރުގޭގައި މިއަދު ބޭއްވި ރަސްމިއްޔާތެއްގައި ޓޫރިޒަމް މިނިސްޓަރު އަލީ ވަހީދު އެވެ. މި ތަމްރީން ޕްރޮގްރާމުގައި ރާއްޖޭގެ އެކި ހިސާބުތަކުން 152 ކައުންސިލަކުން ބައިވެރިވެފައިވެ އެވެ. މި ޕްރޮގްރާމުގެ މަގުސަދަކީ ޓޫރިޒަމް މިނިސްޓްރީން ކުރިން ކުރަމުން ގެންދިޔަ އިންސްޕެކްޓް ކުރުމުގެ މަސައްކަތް ލާމަރުކަޒުކޮށް ކައުންސިލްތަކަށް ހަވާލު ކުރަން، ބޭނުންވާ ފަންނީ މީހުން ތަމްރީން ކުރުމެވެ.\nމި މަސައްކަތް ފެށުމާ ބެހޭ ގޮތުން މިދިޔަ މަހުގެ 28 ވަނަ ދުވަހު ބޭއްވި ނޫސްވެރިންގެ ބައްދަލުވުމެއްގައި މިނިސްޓްރު އަލީ ވަހީދު ވިދާޅެފައިވާ ގޮތުގައި މި ތަމްރީން ތަކަށްފަހު، ޓޫރިސްޓުން ތިބޭ ތަންތަން ރަޖިސްޓްރީ ކުރުމާއި ރަޖިސްޓްރީއާ ކުރަން ހަދާ އިންސްޕެކްޝަންގެ މަސައްކަތް ކައުންސިލް ތަކަށް ހަވާލު ކުރާނެ ކަމަށެވެ. މި އިންސްޕެކްޝަންތައް ހެދުމަށްފަހު، ދެން ހުރި ބައިތައް ބަލަހައްޓާނީ ޓޫރިޒަމް މިނިސްޓްރީން ކަމަށެވެ.\nތަމްރީންތަކުގައި ބައިވެރިވި ބައެއް ކައުންސިލްތަކުގެ މެންބަރުން-\n"މިނިސްޓްރީން އިންސްޕެކްޝަން ރިޕޯޓުތައް ބަލައިގަނެ، ހުއްދަ ދިނުމުގެ މަސައްކަތް ކުރެވޭނެ. މިކަން ކުރިނަމަވެސް، ސަލާމަތާއި ރައްކާތެރިކަމަށް ރައީސްގެ އިސް ނެގުމަށް ފެށި އޮޑިޓް އިޔާލީކޮށް ކުރި އަށް ދާނެ،" އަލީ ވިދާޅުވި އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުން ވަނީ ކައުންސިލްތަކަށް ގިނަ ބާރުތަކެއް ދޭން ނިންމާފައިވެ އެވެ.\nޓޫރިޒަމް މިނިސްޓްރީގެ ތަފާސް ހިސާބު ދައްކާ ގޮތުގައި 500 އަށްވުރެ ގެސްޓްހައުސް ރާއްޖޭގައި ހިންގަ އެވެ. އަދި މި ވިޔަފާރި ދަނީ ފުޅާވަމުންނެވެ.\nއަލީ ވަހީދު މިނިސްޓްރީ އޮފް ޓޫރިޒަމް\nރާއްޖެއަށް 11 އެއާލައިނެއް ޝެޑިއުލްކޮށްފި\nދިވެހިންނަށް އިސްކަން ދޭން ޓެކުހުގެ ލުއި ދޭންޖެހޭ


މާލޭގެ މާރުކޭޓްތަކުން ދެވޭ ޚިދުމަތް ރަނގަޅުކުރުމުގެ މަސައްކަތް ސިޓީ ކައުންސިލުން ފަށައިފި - Male' City Council\nމާލޭގެ މާރުކޭޓްތަކުން ދެވޭ ޚިދުމަތް ރަނގަޅުކުރުމުގެ މަސައްކަތް ސިޓީ ކައުންސިލުން ފަށައިފި\nމާލޭގެ މާރުކޭޓް ތަކުންދެވޭ ޚިދުމަތްތައް ރަނގަޅުކުރުމުގެ މަސައްކަތް މާލޭ ސިޓީ ކައުންސިލުން ފަށާއިފިއެވެ.\nމާލޭ ސިޓީ ކައުންސިލްގެ ސްޓްރަޓެޖިކް އެކްޝަން ޕްލޭންގައި ހިމެނިފައިވާ މި މަސައްކަތް ކުރުމަށްޓަކައި މަސް މާރުކޭޓާއި ލޯކަލް މާރުކޭޓާއި ދަތުރުވެރިންގެ މާރުކޭޓްގައި ކުރަންހުރި ކަންކަން ކުރުމުގެ މަސައްކަތް މިހާރު ވަނީ ފެށިފައެވެ. އެގޮތުން ކުރެވޭ މަސައްކަތްތަކުގެ ދަށުން މަސް މާރުކޭޓްގެ ހިންގުން ހަރުދަނާކޮށް، ސާފުތާހިރުކަން އިތުރުކޮށް ހަމަހަމަ ކަމާއެކު ތަން ބޭނުންކުރުމުގެ ފުރުޞަތު ތަނަވަސްކޮށްދިނުމުގެ ގޮތުން މަސް މާރުކޭޓްގެ ހިންގުން ސިޓީ ކައުންސިލްގެ ސީދާ ބެލުމުގެދަށަށް ބަދަލުކުރުން ހިމެނެއެވެ. މިކަމަށްޓަކައި ވާންޖެހޭ ތައްޔާރުތައް މިހާރުދަނީ ވަމުންނެވެ. މީގެ އިތުރުން މަސް ކެނޑުމުގެ ކަންކަމުގައާއި އަދި ފަޅުތެރެއިން މަސްވެރިން ބޭނުންކުރާ ފެނަކީ ސާފުތާހިރު ފެންކަމުގައި ކަށަވަރުކުރުމަށް ގަވައިދުން ފެން ތަހުލީލްކުރުމުގެ މަސައްކަތްވެސް މިހާރުވަނީ ފެށިފައެވެ.\nދަތުރުވެރިންގެ މާރުކޭޓްގެ ބައެއް ބަދަލުތަކުގެތެރޭގައި ތަނުގައި ފާކާއެއް ނެތުމގެ ސަބަބުން މާރުކޭޓް ބޭނުންކުރާ ފަރާތްތަކަށް ދަތިތަކާ ކުރިމަތިވާނީ ތަނުގައި4ފާޚާނާ ހެދުމުގެ މަސައްކަތް މިހާރުވަނީ ނިމުމަކަށް އައިސްފައެވެ. މީގެ އިތުރުން ދަތުރުވެރިންގެ މާރުކޭޓައި ލޯކަލް މާރުކޭޓްގައި ހިމެނޭ ގޮޅިތަށް ހިފައިގެން ތިބި ފަރާތްތަކުން ކުލި ނެގުމުގައި ހަމަހަމަ އުސޫލެއް ހމަޖެއްސުމަށް އެދިފައިވާނީ އެކަންޝަން ޕްލޭންގައި ހިމެނިފައވާ ގޮތުގެ މަތިން އިންސާފުވެރިކަމާއެކު ކުލި ނެގުމަށް ގެންނަންޖެހޭ ބަދަލުތައް ގެނެސް މިހާރުވާނީ ގޮޅިތަށް ހިފައިގެން އުޅެ ފަރާތްތަކަށް އެކަން އެންގިފައެވެ.\nމާރުކެޓްތަކަށް ގެނެވޭ ބޮޑު ބަދަލެއްގެ ގޮތުން އައު މާރުކޭޓްތައް ބިނާކުރުމުގެ މަސައްކަތްކުރިއަށް ރޭވިފައި ވިއަސް މިހާރުން މިހާރަށް ޚިދުމަތް ދިނުމުގައި ގެންގުޅެންޖެހޭ މިންގަނޑުތަކައި ތަން ބޭނުންކުރާ ފަރާތްތަކުން އެދޭ ކަންތައްތައް މިހާރުން މިހާރަށް ހައްލުކުރުމުގެ މަސައްކަތްތައް ކުރިއަށްދާނެއެވެ.


Manta Air ge3vana boatu anna aadheehtha dhuvahu raajje annanee\n10:38pm | Thursday, 29 October 2020\nމަންތާ އެއާއިން ގެނައި ބޯޓެއް ވެލާނާ އިންޓަނޭޝަނަލް އެއާޕޯޓުގައި. އެ ކުންފުނީގެ ތިންވަނަ ބޯޓަކީ ވެސް މުޅިން އާ ބޯޓެއް. ފޮޓޯ: މަންތާ އެއާ\nއެތެރޭގެ އުދުހުމުގެ ހިދުމަތް އަލަށް ދޭން ފެށި މަންޓާ އެއާގެ ތިންވަނަ ބޯޓު އަންނަ އާދީއްތަ ދުވަހު ރާއްޖެ އަންނާނެ ކަމަށް އެ ކުންފުނިން މިއަދު ބުނެފި އެވެ.\nމަންޓާ އެއާގެ އިސް އޮފިޝަލަކު ވިދާޅުވީ އަލަށް ގެންނަ ބޯޓު މިހާރު ޑެންމާކްގެ ބިލަންޑުން ފުރައިގެން ރާއްޖެ އައުމަށް ދަތުރު ފަށާފައިވާ ކަމަށެވެ. އެ ބޯޓު ރާއްޖެ އައުމުގެ ކުރިން ތިން ތަނެއްގައި ތެޔޮ އަޅަން މަޑުކުރާނެ ކަމަށް ވެސް އޭނާ ވިދާޅުވި އެވެ.\n"ބޯޓު ރާއްޖެ އަންނާނެ ކަމަށް ލަފާކުރަނީ އަންނަ އާދީއްތަ ދުވަހު ހަވީރުގެ ވަގުތެއްގައި. އެންމެ ފަހު މަންޒިލަކަށް މަޑުކުރާނީ އޮމާންގެ މަސްކަޓްގައި،" އެ އޮފިޝަލް ވިދާޅުވި އެވެ.\nމަންޓާ އިން އަލަށް ގެންނަނީ މުޅިން އާ އޭޓީއާރުގެ އެންމެ ފަހުގެ ސީރީޒް 72- 600 މަރުކާގެ ބޯޓެކެވެ.\nއެ ކުންފުނިން މިދިޔަ މަހުގެ 24 ވަނަ ދުވަހު ދަތުރުތައް ރަސްމީކޮށް ފެށިއިރު ވަނީ އޭޓީއާރު 72- 600 މަރުކާގެ 64 ގޮނޑީގެ މުޅިން އާ ދެ ބޯޓު ގެނެސްފަ އެވެ.\nމަންޓާ އިން ވަނީ ވަނީ ކުރިން ބުކް މީހުންނަށް އަގުހެޔޮކޮށް ޓިކެޓް ވިއްކުމަށް އަންނަ މެއި 31ގެ ނިޔަލަށް ހާއްސަ ޕްރޮމޯޝަނެއް ވެސް ފަށައިފަ އެވެ. އަދި މަންޓާ އިން ދަތުރުކުރަން ބޭނުންވާ މީހުންނަށް ޕީއެސްއޭ މެދުވެރިކޮށް އަދި އެއާލައިންގެ ވެބްސައިޓް މަންޓާ އެއާ ޑޮޓްއެމްވީ އިން ވެސް ޓިކެޓް ގަނެވޭނެ އެވެ.\nމަންޓާ އިން މިވަގުތު ދަތުރުކުރަނީ ހަމައެކަނި ދ. ކުޑަހުވަދޫ އަށެވެ.\nމަންޓާ އެއާގައި ބޭނުންކުރާ ދެ ކްލާހުގެ ތެރެއިން ކުޑަހުވަދުއަށް ކުރާ ދަތުރުތަކުގައި ނޯމަލް (ކޮމްފޯޓް) ކްލާހުގެ އެއްކޮޅު ޓިކެޓެއްގެ އަގު ބޮޑު މީހަކަށް އުޅެނީ 749ރ. އަށެވެ. އަދި ކުޑަ ކުއްޖަކަށް ނަމަ 499ރ. އެވެ.\nއެ އެއާލައިނުން ފަސިންޖަރުންނަށް ދެ ކްލާހެއްގެ ޚިދުމަތް ދެ އެވެ. އެގޮތުން، އެ ޚިދުމަތަށް ނަން ދީފައި ވަނީ "ސެފަޔާ" ކްލާސް އާއި "ކޮމްފޯޓް" ކްލާހުގެ ނަމުންނެވެ. އެގޮތުން ކޮމްފޯޓު ކްލާހުގައި 48 ގޮނޑި އަދި ސެފަޔާ (ބިޒްނަސް) ކްލާހުގައި 16 ގޮނޑި ހުރެ އެވެ.\nމަންޓާ އެއާ 2016 ވަނަ އަހަރު އުފެދުނީ ޔުނިވާސަލް އެންޓަޕްރައިސަސްގެ ޗެއާމަން މުހައްމަދު އުމަރުމަނިކުގެ ދަރިކަލުން އުމަރު މުހައްމަދު މަނިކު އާއި ރާއްޖޭގެ ކުންފުންޏެއް ކަމަށްވާ ޑީޕް ބްޕޫ ޕްރައިވެޓް ލިމިޓެޑާ ގުޅިގެންނެވެ.\nއޭވިއޭޝަން, ވައިގެ ދަތުރުފަތުރު, މަންޓާ އެއާ


ދިވެހި ޕްރިމިއަރ ލީގު: ނިއު ރޭޑިއަންޓުން ފަސް ޕޮއިންޓަށް ލީޑު...\nދިވެހި ޕްރިމިއަރ ލީގު: ނިއު ރޭޑިއަންޓުން ފަސް ޕޮއިންޓަށް ލީޑު ފުޅާކޮށްފި\nލީގުގައި ހޮނިހިރު ދުވަހުގެރޭ މާޒިޔާ އަދި ޓީސީ ބައްދަލުކުރާނެ\nނިއުއަށް 24 ޕޮއިންޓް ލިބިފައިވާއިރު، މާޒިޔާ އަދި ޓީސީ އަށް ލިބިފައިވަނީ 19 ޕޮއިންޓް\nމިމެޗު ނިއު ކާމިޔާބު ކުރީ 3-0ން\n21 އޮކްޓޯބަރ 2017 | ހޮނިހިރު 06:05\nލީގުގައި ނިއު ރޭޑިއަންޓާއި ގްރީން ސްޓްރީޓް ބައްދަލުކުރި މެޗުގެ މޮޅު ކުޅުންތެރިޔަކީ ނިއުގެ ކެޕްޓަން އަލީ ފާސިރު (ސެންޓޭ)\nނިއުރޭޑިއަންޓް ސްޕޯރޓްސް ކުލަބް\nއުރީދޫ ދިވެހި ޕްރިމިއަރ ލީގުގެ ދެވަނަ ބުރުގައި ގްރީން ސްޓްރީޓް އަތުން ހޯދި މޮޅާއެކު، ލީގު ތާވަލްގެ ކުރީގައިވާ ނިއު ރޭޑިއަންޓް ސްޕޯޓްސް ކްލަބުން ފަސް ޕޮއިންޓަށް ލީޑު ފުޅާކޮށްފި އެވެ.\nދިވެހި ޕްރިމިއަރ ލީގުގައި ހުކުރު ދުވަހުގެރޭ ގްރީން ސްޓްރީޓާއި ބައްދަލުކުރި މެޗު ނިއު ރޭޑިއަންޓް ކާމިޔާބު ކުރީ ތިން ލަނޑު ސުން ލަނޑުންނެވެ.\nމިމެޗަށް ނިއުއިން ނިކުތީ، އަނިޔާ އިން އެނބުރި އައިސް، ލީގުގައި އެންމެ ފަހުން މިލަންދޫ އާއި ދެކޮޅަށް ކުޅުނު މެޗުގައި ބަދަލު ކުޅުންތެރިޔެއްގެ ގޮތުގައި ކުޅެން ނިކުތް ޤައުމީ ކެޕްޓަން އަލީ އަޝްފާޤް (ދަގަނޑޭ) ފުރަތަމަ އެގާރާގައި ހިމަނައިގެންނެވެ.\nސަސްޕެންޝަންގެ ސަބަބުން ޔޫކްރެއިންގެ ޑިފެންޑަރު ކޮވަލްޗަކް ޕެޓްރޯ ނުލައި މިމެޗަށް ނުކުތް ގްރީން ސްޓްރީޓަށް އިތުރު މައްސަލައަކަށްވީ، މެޗު ފެށިގެން ހަވަނަ މިނިޓުގައި ނިއު ރޭޑިއަންޓްގެ ސްޕެއިންގެ މިޑްފީލްޑަރ ކަންޑޭލާ އަށް ކުރި ނުރައްކާތެރި ފައުލަކާއި ގުޅިގެން، އެޓީމުގެ ޒުވާން މިޑްފީލްޑަރ އަލީ ޝާމިސް އަށް ރަތް ކާޑު ދައްކައި ދަނޑުން ފޮނުވާލުމާއެކު، މެޗުގެ ބޮޑު ބައި އެއް ކުޅުންތެރިޔަކު މަދުން ކުޅެން ޖެހުމެވެ.\nގްރީން ސްޓްރީޓް އެއް ކުޅުންތެރިޔަކު މަދުން ކުޅެނިކޮށް، ނިއު އިން މިމެޗުގައި ލީޑު ނެގީ 14 ވަނަ މިނިޓުގައި ޒުވާން ފޯވާޑް ހަމްޒާ މުޙައްމަދު (ހަމްޕު) ޖަހައިދިން ލަނޑުންނެވެ.\nމިނަތީޖާގައި އޮވެ މެޗުގެ ފުރަތަމަ ހާފްގެ ކުޅުން ނިމުނުއިރު، މެޗުގެ 64 ވަނަ މިނިޓުގައި ނިއުއަށް ލީޑު ފުޅާ ކޮށްދިނީ ކެޕްޓަން އަލީ ފާސިރު (ސެންޓޭ) އެވެ.\nނިއުގެ ފަހު ލަނޑު، މެޗު ނިމެން ފަސް މިނިޓަށް ވެފައިވަނިކޮށް ޖަހައިދިނީ ދެވަނަ ހާފުގައި ބަދަލު ކުޅުންތެރިޔެއްގެ ގޮތުގައި ކުޅެން ނިކުތް ވައިސް ކެޕްޓަން މުޙައްމަދު ރަޝީދު (ހޮކޭ) އެވެ.\nމިމޮޅާއެކު ދިވެހި ޕްރިމިއަރ ލީގު ތާވަލްގެ އެއްވަނާގައިވާ ނިއު ރޭޑިއަންޓުން ފަސް ޕޮއިންޓުގެ ލީޑެއް ނެގީ 24 ޕޮއިންޓް ހަމަކޮށްގެންނެވެ. ނިއު އަށްވުރެ އެއް މެޗު މަދުން ކުޅެގެން ދެވަނާގައިވާ މާޒިޔާ ސްޕޯޓްސް އެންޑް ރެކްރިއޭޝަން ކްލަބާއި ތިންވަނާގައިވާ ޓީސީ ސްޕޯޓްސް ކްލަބަށް ލިބިފައިވަނީ 19 ޕޮއިންޓެވެ. ލީގުގައި ހޮނިހިރު ދުވަހުގެ ރޭ މިދެޓީމް ބައްދަލުކުރާ މެޗުން ކޮންމެ ޓީމެއް މޮޅުވި ނަމަވެސް، ނިއުގެ ލީޑު ދެ ޕޮއިންޓަށް ހަނިވާނެ އެވެ. ދެޓީމް އެއްވަރުވެއްޖެނަމަ، ނިއު އާއި ދެމެދުވާ ޕޮއިންޓްގެ ފަރަގު ހަތަރު ޕޮއިންޓަށް ހަނިވާނެ އެވެ.\n12 ޕޮއިންޓާއެކު ލީގުގެ ހަތަރުވަނާގައި ގްރީން ސްޓްރީޓް އޮތްއިރު، އެޓީމަށްވުރެ އެއް މެޗު މަދުން ކުޅެގެން ފަސްވަނާގައިވާ ތިނަދޫ އަށް ލިބިފައިވަނީ 10 ޕޮއިންޓެވެ. އެއް ޕޮއިންޓާއެކު ލީގުގެ ފުލުގައިވާ ކުޑަހުވަދޫ އާއި ދެކޮޅަށް މާދަމާ ހަވީރު ކުޅޭ މެޗު ތިނަދޫ ކާމިޔާބު ކޮށްފިނަމަ، ގްރީން ސްޓްރީޓްގެ ބަދަލުގައި ހަތަރުވަނަ މަގާމް ތިނަދޫ އަށް ލިބޭނެ އެވެ.\nލީގުގެ ހަވަނާގައިވާ މާޅޮހަށް އަށް ޕޮއިންޓް ލިބިފައިވާއިރު، ފަސް ޕޮއިންޓާއެކު ހަތްވަނާގައި ވަނީ މިލަންދޫ އެވެ.\nދިވެހި ޕްރިމިއަރ ލީގުގައި މާދަމާ ހޮނިހިރު ދުވަހު ހަވީރު ކުޅޭ މެޗުގައި ބައްދަލުކުރާނީ ތިނަދޫ އަދި ކުޑަހުވަދޫ އެވެ. ހޮނިހިރު ދުވަހުގެރޭ ކުޅޭ މެޗުގައި ބައްދަލުކުރާނީ މާޒިޔާ އަދި ޓީސީ ސްޕޯޓްސް ކްލަބެވެ.


Newcastle ge deal huhttuvailee idhikolhu vaadhaveringe club thah varah burakoh massakkaiy kohggen: Amanda - One Online\nޕީސީޕީ ކެޕިޓަލް ޕާޓްނާސްގެ ވެރިޔާ އަމަންޑާ ސްޓަވިލީސް --- ފޮޓޯ: ޑެއިލީ ސްޓާ\nނިއުކާސަލްގެ ޑީލް ހުއްޓުވައިލީ އިދިކޮޅު ވާދަވެރި ކްލަބުތައް ވަރަށް ބުރަކޮށް މަސައްކަތް ކޮށްގެން: އަމަންޑާ\nނިއުކާސަލް ޔުނައިޓެޑް ގަންނަން ކުރި ބިޑް އަނބުރާ ގެންދަން ސައުދީގެ ޕަބްލިކް އިންވެސްޓްމަންޓް ފަންޑް (ޕީއައިއެފް) އިން ނިންމާފައިވަނީ ވާދަވެރި ކްލަބްތަކުގެ ނުފޫޒު އޮތުމުން ކަމަށް ޕީސީޕީ ކެޕިޓަލް ޕާޓްނާސްގެ ވެރިޔާ އަމަންޑާ ސްޓަވިލީސް ބުނެފި އެވެ.\nއަމަންޑާ އަކީ މެންޗެސްޓާ ސިޓީ ގަންނަން ޔޫއޭއީގެ މަހުޖަނު އަބޫދާބީ ގްރޫޕުގެ ވެރިޔާ ޝެއިހް މަންސޫރަށް އިނގިރޭސި ސަރުކާރުގެ ތެރެއިން ފުރިހަމަ ކުރަން ޖެހޭ ކަންތައްތައް ނިންމުމުގެ ޑީލުގައި ބްރޯކަރެއްގެ ގޮތުގައި އުޅުނު ފަރާތެވެ. ތިން މަހެއްހާ ދުވަސްކުރިން ނިއުކާސަކް ގަންނަން ހުރިހާ ލިޔެކިއުންތަކެއް ހުށަހަޅައި މަސައްކަތްތައް ކުރިއަށްގެންދިޔަ ނަމަވެސް މިދިޔާ ބުރާސްފަތި ދުވަހު އެ ނިންމުން އަނބުރާ ގެންގޮސްފައިވާ ކަމަށް ޕީއައިއެފް އިން ވަނީ އިއުލާނު ކޮށްފައެވެ.\nމިފަހަރުގެ ޑީލުގައި ސައުދީގެ ވަލީ އަހުދު މުހައްމަދު ބިން ސަލްމާން 80 ޕަސެންޓް ހިއްސާ ގަންނަން ނިންމާފައިވާއިރު، ބާކީ 20 ޕަސެންޓް އޮތީ އަމަންޑާ އާއި ރިއުބެން ބްރަދާސްގެ ތެރެއިން ކޮންމެ ބަޔަކަށް 10 ޕަސެންޓް ލިބޭ ގޮތަށެވެ. ނަމަވެސް އެކަން ހުއްޓުވާލާފައިވަނީ ޑީލާ ދެކޮޅަށް ގިނަ ގޮތްގޮތުން ވާދަވެރި ކްލަބްތަކުން ވަރަށް ބުރަ މަސައްކަތް ތަކެއް ކޮށްގެން ކަމަށް އަމަންޑާ ވަނީ ތުހުމަތު ކޮށްފައެވެ.\nރިޕޯޓްތައް ބުނާގޮތުގައި ނިއުކާސަލް ޑީލާ ދެކޮޅަށް މަސައްކަތްކުރި ކްލަބްތަކުގެ ތެރޭގައި ލިވަޕޫލާއި ޓޮޓެންހަމް އަދި އާސެނަލް ހިމެނެ އެވެ. މިދިޔަ ހަފްތާގައި ނިއުކާސަލްގެ އާ ބޯޑުގައި ރަޖިސްޓްރީކުރަން ހުށަހެޅުމުން ސައުދީ ސަރުކާރާ ސީދާ ގުޅުމެއް ވޭތޯ ބެލުމުގެ މަސައްކަތް ޕްރިމިއާ ލީގުން ވަނީ ފަށައިފަ އެވެ. އެއީ ޕީއައިއެފް އަކީ ސައުދީ ސަރުކާރާ ވެސް ސީދާ ގުޅޭ ފަންޑަކަށްވާތީ އެ ފަންޑުން ނިއުކާސަލް އަށް ހަރަދުކުރާނީ ކިހާ މިންވަރެއްތޯ ބަލަން ޕްރިމިއާ ލީގު އޮފިޝަލުން ވަނީ ނިންމައިފަ އެވެ.\nނިއުކާސަލް އަކީ އިންގްލެންޑަށް ބަލާއިރު އެ ގައުމުގައި އެންމެ ސަޕޯޓަރުން ގިނަ ކްލަބުތަކުގެ ތެރޭގައި ހިމެނޭ ކްލަބެކެވެ. ނިއުކާސަލް އިން އެންމެ ފަހުން އިނގިރޭސި ފުޓްބޯޅައިގެ ބޮޑު ކާމިޔާބެއް ހޯދީ މީގެ 65 އަހަރު ކުރިން 1955 ވަނަ އަހަރު އެވެ.\nގުޅޭ ޓެގު ފުޓްބޯޅަ


ގެތައް އިޞްލާޙުކުރުމަށް 40 ނަސޭހަތް (38) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (38)\n01/09/2014 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\nގޭތެރޭގައި ރިވެތި އަޚްލާޤު\n21 ވަނަ ނަސޭހަތް: ގޭތެރޭގައި ރިވެތި އަޚްލާޤު ފެތުރުން\nعَنْ عَائِشَةَ، أَنَّهَا قَالَتْ: قَالَ رَسُولُ اللَّهِ صَلَّى اللهُ عَلَيْهِ وَسَلَّمَ: «إِذَا أَرَادَ اللَّهُ عَزَّ وَجَلَّ بِأَهْلِ بَيْتٍ خَيْرًا، أَدْخَلَ عَلَيْهِمُ الرِّفْقَ» [رواه الإمام أحمد في المسند ٢٤٤٢٧ وهو في صحيح الجامع ٣٠٣]\nމާނައީ: “ޢާއިޝާ رضي الله عنها ގެ އަރިހުން ރިވާވެގެންވެއެވެ. ހަމަކަށަވަރުން އެކަމަނާ ވިދާޅުވިއެވެ. “ރަސޫލުﷲ صلى الله عليه وسلم ޙަދީޘްކުރެއްވިއެވެ. “ގެއެއްގެ އަހުލުންނަށް ﷲ عز وجل ހެޔޮ ގޮތް އިރާދަކުރައްވާ ހިނދު އެބައިމީހުންގެ ތެރެއަށް އޯގާތެރިކަން ވައްދަވައެވެ.” “\n«إِنَّ اللهَ إذَا أَحَبَّ أَهْلَ بيتٍ أَدْخَلَ عَلَيْهِم الرِّفْقَ» [رواه ابن أبى الدنيا وغيره وهو في صحيح الجامع رقم ١٧٠٤]\nމާނައީ: “ހަމަކަށަވަރުން ﷲ، ގެއެއްގެ އަހުލުންދެކެ ލޯބިވެވޮޑިގަންނަވާ ހިނދު އެބައިމީހުންގެ މައްޗަށް އޯގާތެރިކަން ވައްދަވައެވެ.”\nއެބަހީ: އެއްބަޔަކު އަނެއްބަޔަކަށް އޯގާތެރިވެއެވެ. މިއީ ގޭތެރެ ބާއްޖަވެރިވާ ސަބަބުތަކުގެ ތެރެއިން ސަބަބެކެވެ. ފަހެ، އޯގާތެރިކަމަކީ ދެމަފިރިންގެ ދެމެދުގައި އަދި ދަރިންނާއެކު ވަރަށް ފައިދާކުރަނިވި ކަމެކެވެ. އަދި ހަރުކަށިވެގެން ނުނެރެވޭ ނަތީޖާ އެކަމުން ނެރެވެއެވެ. އެއީ ރަސޫލުﷲ صلى الله عليه وسلم ޙަދީޘް ކުރައްވާފައިވާ ފަދައިންނެވެ.\n«إِنَّ اللهَ رَفِيقٌ يُحِبُّ الرِّفْقَ، وَيُعْطِي عَلَى الرِّفْقِ مَا لَا يُعْطِي عَلَى الْعُنْفِ، وَمَا لَا يُعْطِي عَلَى مَا سِوَاهُ» [رواه مسلم ، كتاب البر والصلة والآداب رقم ٢٥٩٣]\nމާނައީ: “ހަމަކަށަވަރުން ﷲ އަކީ އޯގާވަންތަ އިލާހެވެ. އެއިލާހު އޯގާތެރިކަމަށް ލޯބިވެވޮޑިގެންވެއެވެ. އަދި ހަރުކަށިކަމަށާއި އެހެން އެއްވެސް ކަމަކަށް ނުދެއްވާ ފަދައިން އޯގާރެތިކަމަށް ދެއްވައެވެ.”


Kolamaa Futsal Challenge 2019 : FC Vaagali Ge Machah FC Raalhu Kuri Hoadhaifi - Vaguthu\nކޮލަމާ ފުޓްސަލް ޗެލެންޖް 2019 : އެފްސީ ވާގަލިގެ މައްޗަށް އެފްސީ ރާޅު ކުރި ހޯދައިފި\nރޭ ކުޅުނު ދެވަނަ މެޗުގެ ތެރެއިން އެފްސީ ރާޅު\n2008 ވަނަ އަހަރުން ފެށިގެން ގއ ކޮލަމާފުށީ "ކޮލަމާ " ޖަމިއްޔާއިން އިސްނަގައިގެން ކޮންމެ އަހަރެއްގެ ފިތުރު އީދާ ދިމާކޮށް ކޮންމެ އަހަރަކު ބާއްވަމުންދާ ކޮލަމާ ފުޓްސަލް ޗެލެންޖް 2019 ގައި ރޭ ކުޅުނު ދެވަނަ މެޗުގައި އެފްސީ ވާގަލިގެ މައްޗަށް އެފްސީ ރާޅު ކުރި ހޯދައިފިއެވެ.\nމި މުބާރާތުގައި ރޭ ކުޅުނު ދެވަނަ މެޗުގައި ބައްދަލު ކުރީ އެފްސީ ރާޅު އަދި އެފްސީ ވާގަލިއެވެ. ފޯރިގަދަ ކުޅުމަކަށް ފަހު އެފްސީ ރާޅު އިން އެފްސީ ވާގަލި ބަލި ކުރީ 3-5 ލަޑުންނެވެ. މި މެޗުގެ މޭން އޮފް ދަ މެޗަކަށް ހޮވުނީ އެފްސީ ރާޅުގެ ޖާޒީ ނަންބަރު7މުހައްމަދު މާޒިން އެވެ.\n2008 ވަނަ އަހަރުން ފެށިގެން ބާއްވަމުން އަންނަ ކޮލަމާ ފުޓްސަލް ޗެލެންޖުގައި މިފަހަރު ހަ ޓީމަކުން ވަނީ ބައިވެރިވެފަ އެވެ. މުބާރާތުގެ މެޗުތައް ކުރިއަށް ގެންދިއުމަށް ހަމަޖެހިފައިވަނީ ދް ގްރޫޕަކަށް ބަހާލައިގެން، ކޮންމެ ގްރޫޕަކުން ވެސް އެންމެ ކުރި ހޯދާ ދެޓީމު ސެމީ ފައިނަލަށް ހޮވޭ ގޮތަށެވެ.\nމުބާރާތުގެ ގްރޫޕް ސްޓޭޖުގެ މެޗުތައް މާދަމާ ނިމޭއިރު ސެމީ ފައިނަލް މެޗުތައް ކުޅުމަށް ހަމަޖެހިފައިވަނީ ހޮނިހިރު ދުވަހު އެވެ. ފައިނަލް މެޗު ކުޅޭނީ އަންނަ އާދީއްތަ ދުވަހުގެ ރޭ9ޖަހާއިރު އެވެ.\nމުބާރާތް ފެށުމުގެ ގޮތުން ރޭ ކުޅުނު ފުރަތަމަ މެޗުގައި ހާއްޕެގެ ހެޓްރިކާ އެކު އެފްސީ ކޮމިޓީ ވަނީ 6-0 އިން އެފްސީ ވާގަލި ލަޔަންސް ބަލިކޮށްފަ އެވެ. މި މެޗުގެ މޭން އޮފް ދަ މެޗަކަށް ހޮވުނީ އެފްސީ ކޮމެޓީގެ ޖާޒީ ނަންބަރ9އަލީ ހާފިޒް އެވެ.\n" ކޮލަމާ ފުޓްސަލް ޗެލެންޖް 2019 " ގެ އެއްވަނަ އަށް ހޮވޭ ޓީމަކަށް 50000 ރުފިޔާ ދިނުމަށް ހަމަޖެހިފައިވާ އިރު ރަނަރަޕް ޓީމަށް 20000 ރުފިޔާ ދިނުމަށް ވަނީ ހަމަޖެހިފައެވެ.\nމުބާރާތުގައި މިރޭ ވެސް ދެ މެޗު ކުޅޭނެ އެވެ. ފުރަތަމަ މެޗުގައި ވާގަލި ލަޔަންސްއާ އޯއެޗް ފޭސް ވާދަކުރާއިރު ދެ ވަނަ މެޗުގައި އެފްސީ ރާޅު ޓީމު ނުކުންނާނީ ކޮލަމާފުށި ޕޮލިސް ޓީމާ ދެކޮޅަށެވެ.\nޖޫން 6, 2019 19:44\nބުރޯ ހާދަ ކޮލަމަާފުށީ ފުޓުބޯޅައެއްގެ ވާހަކަ ޖަހައޭ.އެހެން ރަށެއްގެ ވާހަކަ ވެސް ޖަހާބަލަ . ވަގުތު އިން ވަކި ރަށެއް ޕްރޮމޯޓް ކުރަނީބާ؟. އީދު ފުޓްބޯޅަ މުބާރާތް އެހެން ރަށް ރަށުގަވެސް އެބއޮތް


ސުކޫލް ދައުރުގައި ގަޑި ކަޓުވަން ކުރީ ކޮންކަމެއް؟ – Dhen.mv\nސުކޫލް ދައުރުގައި ގަޑި ކަޓުވަން ކުރީ ކޮންކަމެއް؟\nޢާލިމް އަބްދުއްލަތީފް November 6, 2020 - 8:30 pm\nސުކޫލް ދައުރުގެ ހަނދާންތަކަކީ އުފާވެރި ހަނދާން ތަކެކެވެ. ދިރިއުޅުމުގައި އައި ވަރަށް މުހިއްމު، މަޖާ ދުވަސް ތަކެކެވެ. ސުކޫލް ދައުރުގައި ހަނދާނުން ފޮހެލަން އުނދަގޫ އެތައް ކަމެއް ކޮންމެ މީހަކަށް ވެސް ދިމާވެފައި ހުންނާނެކަން ޔަގީނެވެ.\nސުކޫލަަށް ދިއުމަކީ ބައެއް ފަހަރަށް ވަރަށް ކުރާ ހިތް ނުވާ ކަމެކެވެ. ސަބަބަކީ ފަތިހު މުނާޖާ ކޮނޑު އަޅައިގެން ތެދުވަން ޖެހުމެވެ. އަރާމު ނިދިކޮޅު ނަގާލަން ޖެހުމެވެ. ނަމަވެސް އަބަދުވެސް މައިންބަފައިން ދޭ ނަސޭހަތަކީ ކިޔަވައިގެން ނޫނީ މުސްތަގުބަލުގައި އުފާވެރި ދުވަސްތަކެއް ނުލިބޭނެ ކަމަށެވެ. ސުކޫލަށް ގޮސް ކިޔެވުމުން އޭގެ ފައިދާ ފަހުން އަހަރެމެންނަށް ކުރާނެ ކަމެވެ. އެ ހުރިހާ ވާހަކައަކީ ވެސް ތެދު ވާހަކަ ތަކެކެވެ.\nސުކޫލް ދައުރުގައި ކުލާހުގައި އިނދެފައި ފޫހިވުމުން ނުވަތަ ނިދި އަންނަ ގޮތް ވުމުން ގަޑި ކަޓުވާލުމަށްޓަކައި ވަރަށް މޮޅެތި ކަންކަން ދަރިވަރުން ކޮށް އުޅެއެވެ. އެއީ ސުކޫލް ދައުރުގެ މަޖާ ހަނދާންތަކާ ގުޅިފައި ހުރި ކަންކަމެވެ.\nމިހާރުވެސް ސުކޫލްގައި އުޅޭ ދަރިވަރެއްގެ ގާތުގައި ގަޑި ކަޓުވަން ކުރަނީ ކީއްތޯ ސުވާލު ކޮށްލީމެވެ. ޖަވާބު ދެމުން އޭނާ ބުނީ، ފާހާނާއަށް ދާން ކުލާހުން ނުކުތުމަށްފަހު ސުކޫލް ތެރޭގައި “އެނބުރެނީ” ކަމަށެވެ. ނުވަަތަ ފާހާނާއަށް ގޮސް ވެސް އިންނަން ކަމަށް އޭނާ ބުންޏެވެ.\nއެގޮތަށް ގަޑި ކަޓުވާފައި ދިއުމުން އޭގެ އަނެއް ދުވަހު ޓީޗަރު ސުވާލު ކުރާނެ ކަން އޭނާ ފާހަގަ ކުރިއެވެ. ދެން އަނެއްކާ ވެސް ޖެހޭނީ ކޮންމެވެސް މޮޅު ވާހަކައެއް ދައްކާށެވެ. އެހެން ނޫން ނަމަ ކުލާހުން ބޭރަށް ވެސް ލައިފާނެއެވެ.\nމާލޭގެ ސުކޫލެއްގައި ތައުލީމް ހާސިލުކުރި ދަރިވަރަކު ބުނީ ގަޑި ކެޓުވުމަށް ޓަކައި ހެލްތު ރޫމަށް ދާ ކަމަށެވެ.ޓީޗަރުގެ ގާތުގައި ބޮލުގައި ނުވަތަ ބަނޑުގައި ރިއްސަނީ ކަމަށް ބުނެ ކޮންމެވެސް ދޮގެއް ހެދުމަށްފަހު ގޮސް ގަޑި ނިމެންދެން ހެލްތު ރޫމްގައި އިންނަނީ ކަމަށް އެ ދަރިވަރު ބުންޏެވެ.\nބައެއް ފަހަރަށް ފިލާވަޅު ނުނިންމާ އާދެވުމުންވެސް ގަޑި ކަޓުވާ ކަމަށް އެހެން ދަރިވަރަކު ބުންޏެވެ. އެގޮތުން ބުނާ ވާހަކަ އަކީ ފޮތް ނުގެނެވޭ ކަމަށެވެ. އަދި ފޮތް ބަލައި ގެއަށް ނުވަތަ ބެލެނިވެރިޔާއަށް ގުޅައިގެން ގެންނަން ދިއުމަށް ފޮނުވާލުމުން އެ ގަޑި ނިމުމުން ނޫނީ ދެން ކުލާހަކަށް ނުވަދެއެވެ.\nގަޑި ކެޓުވުމަކީ ގިނަ ދަރިވަރުންތަކެއް ކުރާ ކަމެކެވެ. ނަމަވެސް އެއީ ރަނގަޅު އާދައެއް ނޫނެވެ. ޓީޗަރު ކިޔަވައިދެއްވާ ވަރަށް މުހިއްމު ފިލާވަޅެއް ވެސް ގަޑި ކެޓުވުމުން ގެއްލިގެން ގޮސްދާނެއެވެ. އެހެން ނަމަވެސް ސުކޫލް ދައުރުގައި މިފަދަ ކަންތައްތައް ނުކުރާ މީހަކު ވެސް މަދުވާނެއެވެ.\nއަހަރެންގެ ސުވާލެއް އެބައޮތެވެ. ސުކޫލް ދައުރުގައި ގަޑި ކަޓުވަން ތިބާ ކުރީ ކީއްހެއްޔެވެ؟


Sticker jahanee rayyithunah undhagoo vaa gothah park kuraathee\nސްޓިކާ ޖަހަނީ ރައްޔިތުންނަށް އުނދަގޫވާ ގޮތަށް ޕާކު ކުރާތީ\nމިނިސްޓަރު ނަހުލާ މަޖިލީހަށް ހާޒިރުވެވަޑައިގެން ވާހަކަ ދައްކަވަނީ ފޮޓޯ | މަޖިލިސް\nސްޓިކާ ޖަހާ މައްސަލާގައި ކާށިދޫ ދާއިރާގެ މެންބަރު އަބްދުﷲ ޖާބިރު ކުރެއްވި ސުވާލަކަށް ޖަވާބު ދެއްވުމަށް މަޖިލީހަށް ހާޒިރުވެ ވަޑައިގެން ވާހަކަ ދައްކަވަމުން ނަހުލާ ވިދާޅުވީ ބައެއް މީހުންގެ އާދަކާދަ ހުންނަ ގޮތުން ޕާކު ކުރާނެ ޖާގަ ހުއްޓަސް އެ މީހުން ދާ ތަނެއްގެ ކުރިމަތީގައި ނޫނީ ޕާކު ނުކުރެވޭ ކަމަށާއި އޭގެ ސަބަބުން ގިނަ ރައްޔިތުންތަކަކަށް ދަތިތަކެއް ކުރިމަތިވާ ކަމަށެވެ. އެހެންކަމުން އާންމު ރައްޔިތުންގެ މަސްލަހަތަށް ބެލުމަށް ކޮންމެހެން ވެސް ދޫކޮށްލެވެން ނެތް ހާލަތްތަކުގައި ސްޓިކާ ޖަހާނެ ކަމަށް ނަހުލާ ވިދާޅުވި އެވެ.\nމާލޭގައި ސްޓިކާ ޖަހާނީ ކޮން ތަންތަނެއްގައި ޕާކުކޮށްގެން ކަން ވެސް ނަހުލާ މިއަދު ވަނީ ވިދާޅުވެފަ އެވެ. އެގޮތުން މިސްކިތްތަކަށް ވަދެ ނިކުންނަތަނާއި، ކަފިހިހުރަސްތަކާއި، ސްކޫލުތަކުގެ ކުރިމައްޗާއި، ހޮސްޕިޓަލްތަކަށް ވަދެ ނިކުތުމަށް އޮންނަ ސަރަހައްދާއި، ބެންކުތަކުގެ ކުރިމަތީގައި ޕާކު ކުރާނަމަ ސްޓިކާ ޖަހާނެ ކަމަށް ނަހުލާ ވިދާޅުވި އެވެ. އަދި ބޮޑުތަކުރުފާނު މަގު ތާރު އަޅާފައިވާ ސަރަހައްދާއި ފުލުހުން ކޯން ނުވަތަ ބެރިކޭޑު ޖަހާފައި ހުރި ތަންތަނާއި ޑަބަލް ލައިން ދަމާފައި ހުރި ތަންތަނުގައި ޕާކު ކުރާނަމަ ވެސް ސްޓިކާ ޖަހާނެ ކަމަށް ނަހުލާ ވިދާޅުވި އެވެ.\nއާ ޕާކިން ޒޯން ހަދާފައި ހުރި ސަރަހައްދުތައް\nމަޖިދިއްޔާ ސްކޫލު ކުރިމަތި\nފިނޭންސް މިނިސްޓްރީ ކައިރީ\nމާފަންނު ސަހަރާ ކައިރި\nމާފަންނު ފުޑްކޯޓުތައް ކުރިމަތި\nމިނިސްޓަރު ވިދަޅުވީ މި އަހަރުގެ ނިޔަލަށް މާލޭގައި 1000 އާއި 400 ދެމެދުގެ އަދަދަކަށް ސައިކަލު ޕާކު ކުރާނެ ޖާގަ ހަދައިދިނުމަށް ނިންމާފައިވާ ކަމަށާއި އަދި 100 ކާރު ޕާކު ކުރެވޭނެ ޖާގަ ވެސް ހެދުމަށް ނިންމާފައިވާ ކަމަށެވެ.\nނަހުލާ ވިދާޅުވީ މާލޭގައި ކިތަންމެ ޕާކިން ޒޯންތަކެއް ގާއިމް ކުރިނަމަވެސް އެ މައްސަލައަށް ހައްލެއް ލިބޭނީ ރަޖިސްޓާ ކުރެވޭ އުޅަނދު ފަހަރު ކޮންޓްރޯލްކޮށްގެން ކަމަށެވެ. އަދި ތޮއްޖެހުން ކުޑަ ކުރެވޭނެ ގޮތާ ބެހޭ ކަރުދާހެއް ކެބިނެޓަށް ހުށަހަޅާފައިވާ ކަމަށް ވެސް ނަހުލާ ވިދާޅުވި އެވެ.\nރައްޔިތުންގެ މަޖިލިސް މިނިސްޓަރު އައިޝަތު ނަހުލާ މޯލްޑިވްސް ޕޮލިސް ސާވިސް + ޓްރެފިކް މައްސަލަތައް\nއޯޑިއޯގައި ޖިނާއީ ކުށުގެ އަމަލެއް ހިމެނޭތީ ތަހުގީގު ކުރަނީ\nފުލުހުންގެ ބިލަކީ ނުރައްކާތެރި ބިލެއް: ޝިޔާމް


Moosaah hiley dhathurukohdhin taxi driverah aanmunge thaureefu\nމޫސާ ރިލްވާން: ----\nޓެކްސީ ޑްރައިވަރެއްގެ ހިތް ހެޔޮ އަމަލާއެކު ތައުރީފު އޮހެނީ\nޓީވީއެމްގެ ޕްރެޒެންޓަރު އަދި އެންވާރަމެންޓު މިނިސްޓްރީގެ ކޮމިއުނިކޭޝަން އެންޑް ކޮލެޖް މެނޭޖްމެންޓްް އެޑްމިނިސްޓްރޭޓަރު މޫސާ ރިލްވާން އަށް ހިލޭ ދަތުރުކޮށްދިން ޓެކްސީ ޑްރައިވަރެއްގެ ހިތް ހެޔޮ އަމަލާއެކު ގިނަ ބައެއްގެ ތައުރީފު ޓެކްސީ ޑްރައިވަރަށް އޮހެން ފަށައިފިއެވެ.\nސޯޝަލް މީޑިއާގައި ޓީވީއެމްގެ ޕްރެޒެންޓަރު އަދި އެންވާރަމެންޓު މިނިސްޓްރީގެ ކޮމިއުނިކޭޝަން އެންޑް ކޮލެޖް މެނޭޖްމެންޓްް އެޑްމިނިސްޓްރޭޓަރު މޫސާ ރިލްވާން ކުރި އެޕޯސްޓުގައި އޭނާ ބުނީ ވީލް ޗެއާގައި އިން އެނާގެ ބައްޕަ (އަންހެނުންގެ ބައްޕަ) ގޮވައިގެން ކްލިނިކަށް ދާން ނިކުތީ ފަސޭހައިން ޓެކްސީއެއް އަތުޖެހޭނެ ކަމުގެ މާބޮޑު އުންމީދެއް ނެތި ކަމަށެވެ.\nއެގޮތުން 22:00 ގައި މަޖީދީ މަގުން އެތައް ދަތުރެއް ލިބެން އޮއްވާ ކައިރި ކޮށްލީ އެ ޓެކްސީ ޑްރައިވަރު ކަމަށާއި އެ ދަތުރަށް އުޖޫރައެއް ބޭނުމެއް ނުވި ކަމަށް އެ ޓެކްސީ ޑްރައިވަރު ބުނެފައިވާ ކަމަށް ރިލްވާން ވަނީ ބުނެފައެވެ.\n"މިއީ ހިލޭ ދަތުރެއް، މިކަހަލަ ދަތުރަކަށް ލާރިއެއް ނުނެގިޔަސް އިރާދާ ކުރެއްވީތީ އުޅެވޭ" ފައިސާ ދޭން އުޅުމުން އެ ޑްރައިވަރު ބުނި ކަމަށް އެމީހާ ވަނީ ބުނެފައެވެ.\nއޭގެ އިތުރުން އެޕޯސްޓުގައި ރިލްވާނު ވަނީ ޓެކްސީ އަށް އެރުވުމާއި ކްލިނިކަށް ވަނުމާއި ނިކުތުމުގެ އެހީތެރި ނުވާ ހަމަ އެކަކުވެސް ނެތް ކަން ވެސް ފާހަގަކޮށްފައެވެ.


Aniya ge sababun Australian Open, Roger Federer akah nukulheveyne\nއަނިޔާގެ ސަބަބުން ރޮޖާ ފެޑެރާއަށް އޮސްޓްރޭލިއަން އޯޕަން ނުކުޅެވޭނެ\n29 ޑިސެމްބަރ 2020 - 10:11:39\nއަނިޔާގެ ސަބަބުން، ކެރިއަރުގައި ފުރަތަމަ ފަހަރަށް ރޮޖާ ފެޑެރާއަށް އޮސްޓްރޭލިއަން އޯޕަން ނުކުޅެވޭނެކަން ކަށަވަރުވެއްޖެ އެވެ. އޮސްޓްރޭލިއަން އޯޕަން މުބާރާތް އޮންނާނީ އަންނަ އަހަރުގެ ފެބްރުއަރީ މަހު އެވެ.\nއޮސްޓްރޭލިއަން އޯޕަން ޓެނިސް މުބާރާތް ހަ ފަހަރު ކާމިޔާބުކޮށްފައިވާ، މި ވަގުތު ދުނިޔޭގެ ރޭންކިންގެ ފަސްވަނައިގަ އޮތް ފެޑެރާއަށް މުބާރާތުގައި ނުކުޅެވޭނެކަން ޔަގީންވީ އޭނާއަށް ލިބިފައިވާ އަނިޔާއިން ރަނގަޅުވެ މުބާރާތް ފެށެންވާއިރަށް ފިޓް ނުވާނެތީ އެވެ. އެކަން މުބާރާތް އިންތިޒާމް ކުރާ ފަރާތުން ވެސް ވަނީ ކަށަވަރުކޮށްދީފަ އެވެ.\nކުރިން ބެލެވުނީ މި އަހަރުގެ ފަހުކޮޅު ފެޑެރާއަށް އަލުން ކުޅެން ފެށޭނެ ކަމަށެވެ. އެހެން ނަމަވެސް އަނިޔާއިން ރަނގަޅުވެ އެނބުރި ކުޅުމުގެ ތެރެއަށް އައުމުގެ ތެރޭގައި އިތުރު ފަރުވާތަކެއް ހޯދަން ޖެހުނީ ކަމަށް މީޑިއާ ރިޕޯޓްތައް ބުނެ އެވެ.\nދުނިޔޭގެ އެންމެ މުއްސަނދި އެތްލީޓުގެ މަގާމު ވެސް ހޯދާފައިވާ ފެޑެރާއަށް އަނިޔާވީ މި އަހަރުގެ ޖެނުއަރީ މަހު އޮސްޓްރޭލިއަން އޯޕަންގެ ސެމީ ފައިނަލްގައި ނޮވަކް ޖޮކޮވިޗް އަތުން ބަލިވި މެޗުގަ އެވެ. އޭގެ ފަހުން އޭނާ ވަނީ ކަކުލުގެ އޮޕަރޭޝަނެއް ވެސް ކޮށްފަ އެވެ. އުމުރުން ތިރީސް ނުވަ އަހަރުގެ ފެޑެރާއަށް، ފޯބްސްއިން ހޮވާ ދުނިޔޭގެ އެންމެ މުއްސަނދި އެތްލީޓުގެ މަގާމު މި އަހަރު ވަނީ ލިބިފަ އެވެ. ފެޑެރާ ވެގެން ގޮސްފައި ވަނީ މި މަގާމު ހޯދި އެންމެ ފުރަތަމަ ޓެނިސް ކުޅުންތެރިޔާއަށެވެ.


“އަމާން ވެއްޓެއްގެ ހިތްހަމަޖެހުން” މިނަމުގައި ބޭއްވި މީޑިއާ އިވެންޓްގައި މޯލްޑިވްސް ކަރެކްޝަނަލް ސަރވިސް އިން މައުލޫމާތު ދީފި\nއަމާން ވެއްޓެގެ ހިތްހަމަޖެހުން\n“އަމާން ވެއްޓެއްގެ ހިތްހަމަޖެހުން” މި ޝިޔާރުގެ ދަށުން ކުރިއަށް ގެންދިއުމަށް ހަމަޖައްސާފައިވާ ހަރަކާތްތަކުގެ ތެރެއިން ބޭއްވި މީޑިއާއަށް މަޢުލޫމާތު ދިނުމުގެ ސެޝަންގައި މޯލްޑިވްސް ކަރެކްޝަނަލް ސަރވިސްއިން ބައިވެރިވެއްޖެއެވެ.\nމި އިވެންޓް އިފްތިތާހްކޮށްދެއްވީ މިނިސްޓަރ އޮފް ހޯމް އެފެއަރޒް އޮނަރަބަލް އަޒްލީން އަޙްމަދުއެވެ.\n45 ދުވަހުގެ މުއްދަތަށް ކުރިއަށް ގެންދިއުމަށް ހަމަޖައްސާފައިވާ މި ހަރަކާތްތަކަކީ ގާނޫނު ތަންފީޒުކުރުމަށް މަސައްކަތްކުރާ މުއައްސަސާތަކުން ވޭތުވެދިޔަ ތިން އަހަރު ދުވަހުގެ ތެރޭގައި ހޯދާފައިވާ ކާމިޔާބީތައް ރައްޔިތުންނާ ހިއްސާކުރުމުގެ މަޤްޞަދުގައި ކުރިއަށްގެންދާ ހަރަކާތްތަކެކެވެ. މިގޮތުން ކުރިއަށް އޮތް ދުވަސް ތަކުގައި މި ޝިޔާރުގެ ދަށުން ރައްޔިތުންނަށް މައުލޫމާތު ހިއްސާކުރުމުގެ އެކި ހަރަކާތްތައް ކުރިއަށް ގެންދާގޮތަށް ވަނީ ހަމަޖައްސާފައެވެ. މި ޕްރޮގްރާމްގައި ބައިވެރިވާ މުއައްސަސާތަކަކީ މިނިސްޓްރީ އޮފް ހޯމް އެފެއާޒާއި އެ މިނިސްޓްރީގެ ދަށުން ހިންގާ އިދާރާތަކާއި މިނިސްޓްރީ އޮފް އިކޮނޮމިކް ޑިވެލޮޕްމަންޓުގެ އިތުރުން އެޓަރނީ ޖެނެރަލްގެ އޮފީހެވެ.\nކަސްޓަމްސްގެ މީރުބަހުރު މާލަމުގައި މީޑިއާއަށް މަޢުލޫމާތު ދިނުމަށް ބޭއްވި މިހަރަކާތުގައި ޖުމުލަ 10 މުއައްސަސާއަކުން ވަނީ ޕްރެޒެންޓޭޝަން ހުށަހަޅާފައެވެ. މިގޮތުން މޯލްޑިވްސް ކަރެކްޝަނަލް ސަރވިސްއިން ވެސް ވަނީ ގައިދީން ރިހެބިލިޓޭޓްކުރުމަށް ކުރިއަށް ގެންގޮސްފައިވާ ޕްރޮގްރާމްތަކާއި އިދާރީ ހިންގުން ހަރުދަނާ ކުރުމުގެގޮތުން ކުރެވިފައިވާ މަސައްކަތްތަކާއި، ހިންގާފައިވާ މުހިއްމު ޕްރޮޖެކްޓްތަކާއި އެކިއެކި އިޖުތިމާއީ ހަރަކާތްތަކުގެ މައުލޫމާތު ބައިވެރިންނާ ހިއްސާކޮށްފައެވެ.\nZZ January 23, 2017 at 9:13 PM\nThis isagood news.. keep it up..


Hamalaage thuhumathuga hayyaru kuri meehunnah 'adi neyngey gothah' hamajessi kamah bunaa vakeelun - vNews.mv\nހަމަލާގައި ތުހުމަތުކުރެވޭ މީހުންނަށް "އަޑިނޭނގޭގޮތަށް" ހަމަޖެއްސި ކަމަށްބުނާ ވަކީލުންގެ ވާހަކަ\nފާތިމަތު ނަހުދާ ފާއިޒް 03 July 2021, 18:13\nމެއި މަހުގެ6ވަނަ ދުވަހު ރައްޔިތުންގެ މަޖިލީހުގެ ރައީސް، އަދި ކުރީގެ ރައީސް މުޙައްމަދު ނަޝީދަށް އަމާޒުކޮށް ދީފައިވާ ހަމަލާއާ ގުޅުންހުރިކަމުގެ ތުހުމަތުގައި ހައްޔަރުކޮށްފައިވާ ބައެއް މީހުންގެ ވަކީލުންނާ ގުޅޭގޮތުން މީސްމީޑިއާގައި ދަނީ ތަފާތު ވާހަކަތައް ދައުރުވަމުންނެވެ.\nއެގޮތުން، މިމައްސަލާގައި ހައްޔަރުކޮށްފައިވާ ބައެއް މީހުންނަށް ވަކީލުން ހަމަޖެއްސީ ކޮންބައެއްކަން، ޚުދު ހައްޔަރުކޮށްފައިވާ މީހުންނަށްވެސް ނޭނގޭ ކަމަށާއި، އޭގެތެރެއިން ބައެއް މީހުންގެ ޢާއިލާތަކަށްވެސް މިކަން އެނގިފައި ނުވާކަމަށް ބުނެ މީސްމީޑިއާގައި ދަނީ ވާހަކަ ދެކެވެމުންނެވެ.\nމިކަމާއި ގުޅޭގޮތުން، އެންމެބޮޑަށް ކަންބޮޑުވުން ފާޅުކުރައްވަމުން ގެންދަވަނީ ރައީސް ނަޝީދުގެ ކޮއްކޯފުޅު ނާޒިމް ސައްތާރެވެ.\nނާޒިމް ކުރެއްވި ޓްވީޓެއްގައި ވިދާޅުވެފައިވަނީ، ހައްޔަރުކޮށްފައިވާ ބައެއް މީހުންގެ ވަކީލުންގެ ގޮތުގައި ވަޑައިގަންނަވަނީ ޖުޑީޝަލް ދާއިރާގެ އިސް މެޖިސްޓްރޭޓްކަމުގައި ހުންނަވަނިކޮށް މަގާމުން ވަކިކުރަން ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމުމުން، އެމަޤާމުން އިސްތިއުފާ ދެއްވި މުހައްމަދު ރާގިބު އަހުމަދުގެ ލޯ ފާމް، "ލީގަލް ޗޭމްބަރސް" ގެ ބައެއް ވަކީލުން ކަމަށެވެ.\nރާގިބްއާ މެދު ފިޔަވަޅުއަޅައި މަޤާމުން ވަކިކުރަން ނިންމާފައިވަނީ، ރައްޔިތުންގެ މަޖިލީހުގެ ރައީސްގެ ހައިސިއްޔަތުން ޖޭއެސްސީގައި ނަޝީދު އިންނަވައިގެން ކަމަށްވާއިރު، ބޮމުގެ ހަމަލާގެ މައްސަލާގައި ރާގިބްގެ ދަށުން މަސައްކަތް ކުރައްވާ ވަކީލުން ނަޝީދުއާ މެދު އިންސާފުވެރި ވާނެކަމަށް ޤަބޫލު ނުކުރައްވާ ކަމަށް ނާޒިމް ވިދާޅުވިއެވެ. އަދި މިހަމަލާއަށް ފަންޑުކުރި މީހުންވެސް ރާގިބްއަށް އެނގިވަޑައިގަންނަވާނެ ކަމަށް ނާޒިމް ވަނީ ތުހުމަތު ކުރައްވާފައެވެ.\nނާޒިމްގެ މިވާހަކަތަކަށް ރައްދުދެއްވާ ރާގިބް ވިދާޅުވީ، ވަކާލާތު ކުރަންޖެހޭނީ ވަކި ވައްތަރެއްގެ، ވަކި ނަމެއް ކިޔާ މީހުންނަށް ކަމަށް، ޤާނޫނީ ވަކީލުންގެ ހުވާގައްޔާއި، ވަކީލުން ޢަމަލުކުރަންޖެހޭ ޤާނޫނެއް ނުވަތަ ޤަވާއިދެއްގައި ނޯންނަ ކަމަށެވެ. އަދި، ޑިމޮކްރަސީ ނުދަންނަ ބަޔަކު ޑިމޮކްރަސީ ގެނެސް ދަމަހައްޓަން މަސައްކަތް ކުރާތީ ހައިރާންވާ ކަމަށްވެސް ރާގިބް ވިދާޅުވެފައި ވެއެވެ.\nގިނަ ފަހަރު މިފަދަ ޖަރީމާތަކުގައި ހައްޔަރުކުރާ މީހުންނަކީ ބޮޑު ޚަރަދުކޮށް ޤާނޫނީ ވަކީލުން ހަމަޖެއްސުމުގެ މާލީ ތަނަވަސްކަން ހުންނަ މީހުންނަށް ނުވާއިރު، އަޑިނޭނގޭ ގޮތަށް ތުހުމަތުވާ މީހުންނަށް ވަކީލުން ހަމަޖައްސައި، ޚަރަދުދެނީ މިހަމަލާ ރޭވި ފަރާތުން ފަންޑުކޮށްގެން ކަމަށް ރައްޔިތުންގެ މަޖިލީހުގެ ބައެއް މެންބަރުން ވަނީ ވިދާޅުވެފައެވެ.\nއަދި ތަހުޤީޤު ކުރިއަށް ދިޔަ ނުދީ، މިސްރާބު އަނބުރާލަން މަސައްކަތް ކޮށްފާނެ ކަމަށާއި، މިކަން މިގޮތަށް ހިނގާފައިވާނަމަ، މިއީ އިންތިހާއަށް ކަންބޮޑުވާ ކަމެއް ކަމަށާއި، މިކަމުގެ ހަޤީޤަތް ހޯދައި ބަލަންޖެހޭނެ ކަމަށްވެސް ވިދާޅުވެފައިވެއެވެ. މިގޮތަށް ވާހަކަ ދައްކަވާ ބޭފުޅުންގެ ތެރޭގައި ރައްޔިތުންގެ މަޖިލީހުގެ ނައިބު ރައީސާ އީވާ ޢަބްދުﷲ އާއި، ގަލޮޅު ދެކުނު ދާއިރާގެ މެންބަރު މީކާއިލް ނަސީމްވެސް ހިމެނެއެވެ.\nމަޑަވެލި ދާއިރާގެ މެންބަރު ހުސެއިން ފިރުޝާން ވަނީ، ހަމަލާގައި ޢަމަލީގޮތުން ބައިވެރިވި މީހުން ސަލާމަތްކުރަން މަސައްކަތްކުރަނީ، ހަމަލާ ރޭވުމަށާއި ޤާނޫނީ ވަކީލުންނަށް ފަންޑުކުރި މީހުންތޯ ސުވާލު އުފައްދަވާފައެވެ. އަދި، ވަކީލުންނަށް ފަންޑުކުރި މީހުން ހޯދާ އާންމުކުރަން ޖެހޭ ކަމަށާއި، ފައިސާގެ މުއާމަލާތްތައް ހިނގާފައިވާ ގޮތް ސާފުކޮށްދިނުމަށް ވެސް ފިރުޝާން ވަނީ ގޮވާލާފައެވެ.\nރައީސް ނަޝީދަށް އަމާޒުކޮށްދިން ހަމަލާއަކީ ތިން މިލިއަން ޑޮލަރުގެ ޓާސްކެއް ކަމުގެ މައުލޫމާތު ހުޅުދޫ ދާއިރާގެ މެމްބަރު އިލްޔާސް ލަބީބަށް ލިބިވަޑައިގެންނެވި ކަމަށް އެމްޑީޕީގެ މެއި6ގެ ކޮމިޓީން ވަނީ ބުނެފައެވެ.\nމި ހަމަލާއާއި ގުޅިގެން 8 މީހެއްގެ މައްސަލަ ތަހުގީގު ކުރެވެމުންދާއިރު މިހާތަނަށް ފަސްމީހަކު ހައްޔަރުކޮށްފައި ވެއެވެ.\nމިހަމަލާ ތަހުޤީޤު ކުރުމަށް ރައްޔިތުންގެ މަޖިޅީހުގެ 241 ކޮމިޓީންވެސް ގިނަ މަސައްކަތްތަކެއް ކުރަމުންދާއިރު، މިހަމާލާގެ ފަހަތުގައިވާ ފަރާތްތަކާބެހޭ އެއްވެސް މަޢުލޫމާތެއް އާންމުންނާ ހިއްސާ ކޮށްފައެއް ނުވެއެވެ.\nއަދި މިހަމަލާ އަށް ފަންޑުކުރި ކަމުގެ ތުހުމަތުގައި މިހާތަނަށް އެއްވެސް މީހަކު ހައްޔަރުކޮށްފައިވާ ކަމުގެ މަޢުލޫމާތުވެސް ލިބިފައެއް ނުވެއެވެ.\nރާއްޖެ އެމްޑީޕީ މުހައްމަދު ނަޝީދު ރައްޔިތުންގެ މަޖިލިސް ސިޔާސީ ރިޕޯޓް


ކޮވިޑް-19 އަށް ޓެސްޓް ކުރުމުގައި ދުނިޔެ ލަދުގަންނަވާލީ ރާއްޖެ ވަރުގެ ކުޑަކުޑަ އައިސްލެންޑް – Dhen.mv\nކޮވިޑް-19 އަށް ޓެސްޓް ކުރުމުގައި ދުނިޔެ ލަދުގަންނަވާލީ ރާއްޖެ ވަރުގެ ކުޑަކުޑަ އައިސްލެންޑް\nApril 22, 2020 - 5:22 pm\n364,000 މީހުންގެ އާބާދީ އެއް އޮންނަ ކުޑަކުޑަ އައިސްލެންޑް ފާހަގަ ކުރެވިގެން ދިޔައީ ކޮވިޑް-19 އަށް އެންމެ ގިނަ ބަޔަކު ޓެސްޓްކުރެވުނު ޤައުމުގެ ގޮތުގައެވެ. ފުޅާ ދާއިރާ އެއްގައި މިގައުމުން ހިންގި ޓެސްޓް ކުރުމުގެ ހަރަކާތުގެ މައުލޫމާތު ހާމަ ކުރި، ނިއު އިންގްލެންޑް ޖަރނަލް އޮފް މެޑިސިން ގައި އޮތް ލިޔުމެއްގައި ވާ ގޮތުން، ނޭވާލާން އުނދަގޫ ވުމާއި ކެއްސާ ރޯގާ ޖެހިފައިވާ މީހުންނާއި މިބަލި ފެތުރިފައިވާ ހިސާބުތަކަށް ދަތުރުކުރި މީހުނަށް އިސްކަންދީގެން މި ޓެސްޓްތައް ފެށީ ޖެނުއަރީ 31 ގައެވެ. މިއީ ޗައިނާއިން މިބަލި އިތުރުވާން ފެށި ހިސާބެވެ. މިގައުމުން ކޮވިޑް-19 ގެ ފުރަތަމަ ކޭސް ފެނިފައިވަނީ، މިގައުމުގައި ހުޅުވާލައިގެން ޓެސްޓްކުރަން ފެށިތާ އެއް މަސް ފަހުން، ފެބްރުއަރީ 28 ގައެވެ. އެއީ އިޓަލީއަށް ދަތުރުކޮށްފައިވާ އައި މީހެއްގެ ފަރާތުންނެވެ.\nއައިސްލެންޑްގައި އެންމެ ފުރަތަމަ ޓެސްޓް ކުރަން ފެށީ، އާންމުންނަށް ހުޅުވާލައިގެން 10،797 އާންމުންނާއި، ސަރުކާރުގެ ފަރާތުން ހޮވާލާ 2،283 މީހުން ޓެސްޓް ކުރުމަށް އަމާޒު ކޮށްގެންނެވެ. މީގެ ތެރެއިން އަމިއްލަ އަށް އިސްނަގައިގެން ޓެސްޓް ކުރި މީހުންގެ ތެރޭގައި ހިމެނެނީ ކޮންމެވެސް ވަރަކަށް މި ރޯގާގެ ޢަލާމާތް ހުރި މީހުންނެވެ. މީގެ ތެރެއިން 87 (%0.8) އަދި ރެންޑަމްކޮށް ޓެސްޓް ކުރި މީހުންގެ ތެރެއިން 13 މީހުން (%0.6) މިބައްޔަށް ޕޮޒިޓިވް ވިއެވެ. އޭޕްރިލް 20 އާއި ހަމައަށް އައިސްލެންޑްގެ 43،000 މީހުން ޓެސްޓް ކުރެވި އޭގެ ތެރެއިން 1،778 މީހުންނަށް ބަލި ޖެހިފައިވާ ކަން ވަނީ ޔަގީން ވެފައެވެ. މީގެ ތެރޭގައި ގިނަ މީހުންނަކީ އެއްވެސް ޢަލާމާތެއް ނުފެންނަ މީހުންނެވެ.\nމިއަދު އައިސްލެންޑްގެ 8 އިންސައްތައަށް ވުރެ ގިނަ މީހުންވަނީ މިބައްޔަށް ޓެސްޓް ކުރެވިފައެވެ. މިއީ ބޮޑެތި ގައުމުތައް ކަމަށްވާ އެމެރިކާ، ފްރާންސް، ޖަރުމަނު އިޓަލީ ފަދަ ގައުމުތަކާ އަޅާބަލާއިރު ވަރަށް ބޮޑުތައް އިތުރު އަދަދެކެވެ.\nޓެސްޓް ކުރުމުގެ މި މަރުޙަލާގައި އެގައުމުން ފާހަގަ ކުރެވިފައިވާ ކަންތައް ތަކުގެ ތެރޭގައި 10 އަހަރުންދަށުގެ ކުޑަކުދިންނާއި އަންހެނުންނަށް މިބަލި ޖެހޭ ނިސްބަތް، ބޮޑެތިމީހުންނާއި ފިރިހެނުންނަށް ވުރެ މަދެވެ. މިހެން މިކަންވަނީ ޖިސްމާނީ ގޮތުން ހުންނަ ރައްކާތެރި ކަމެއްގެ ސަބަބުން ކަމެއް ނުވަތަ ކުޑަކުދިންނާއި އަންހެނުން، ބަލިޖެހިފައިވާ މީހުންނާއި ބައްދަލުވެ އުޅޭވަރު މަދުވުމުން ކަމެއް ޔަގީނެއް ނޫނެވެ.\nއައިސްލެންޑްގައި ވައިރަހަށް ޓެސްޓް ކުރެވި ޕޮޒިޓިވް ވާ މީހުންގެ ކިބައިން ހުމުގެ އަލާމާތް ފެންނަނަމަ 10 ދުވަހަށް ނޫނީ އަލުން ޓެސްޓް ކުރެވި ނެގަޓިވް ނަތީޖާ އަންނަންދެން އެހެން މީހުންނާއި ވަކި ކުރެވެއެވެ. އަދި ބަލި ޖެހިފައިވާ މީހަކާ ބައްދަލުވި މީހަކު ނަމަ 14 ދުވަސް ވަންދެން އެކަހެރި ކުރެވެއެވެ.\nދުރާލާ ގިނަ ބަޔަކު ޓެސްޓް ކުރެވި އެކަހެރި ކުރެވުމުގެ ނަތީޖާއެއްގެ ގޮތުން އޭޕްރިލް 09 އިން ފެށިގެން، މިގައުމުން އަލަށް މިބައްޔަށް ޕޮޒިޓިވްވާ މީހުންގެ ޢަދަދު އަންނަނީ ވަރަށް ބޮޑަށް އަންނަނީ ވަމުންނެވެ. އައިސްލެންޑް ސަރުކާރުން ހާމަކުރިގޮތުގައި، މިގޮތަށް ދުރާލާ ގިނަ ބަޔަކު ޓެސްޓް ކުރަން ނިންމީ އެމެރިކާގެ ފަރާތުން ފިލާވަޅު ލިބިގެން ކަމަށާއި ނަމަވެސް ހިތާމައަކީ މިކަން އެމެރިކާގައި ތަންފީޒު ކުރެވެމުން ނުދާތީއެވެ. އެމެރިކާއަކީ އެންމެ ގިނަ އަދަދަކަށް ކޮވިޑް-19 އަށް މީހުން ޕޮޒިޓިވް ވި ގައުމެވެ.